കൊളംബോ: വര്‍ഗീയ കലാപങ്ങളെ തുടര്‍ന്ന് ശ്രീലങ്കയില് അടിയന്തരാവസ്ഥ പ്രഖ്യാപിച്ചു. കലാപത്തില് ഇതിനകം രണ്ടു പേര് കൊലപ്പെട്ടു. നി രവധി വീടുകളും മസ്ജിദുകളും തകര്‍ക്കപ്പെട്ടു. കാന്‍ഡി ജില്ലയിലാണ് സംഘര്‍ഷം പൊട്ടിപ്പുറപ്പെട്ടത്.\nമുസ്‌ളിം വിഭാഗം നടത്തുന്ന നിര്‍ബന്ധിത മതംമാറ്റങ്ങളും മറ്റുമാണ് കലാപത്തിന് കാരണം. നാളുകളായി നടക്കുന്ന ഇത്തരം പ്രവര്‍ത്തനങ്ങളെ ബുദ്ധസന്ന്യാസിമാരും സിംഹളരും ചോദ്യം ചെയ്തു തുടങ്ങി. ഇതിന്റെ പേരില് പ്രശ്‌നങ്ങള് ഉയര്‍ന്നു തുടങ്ങിയ സമയത്താണ് ധാരാളം റോഹിങ്ക്യന് മുസ്‌ളിങ്ങള് അഭയാര്‍ഥികളായി ശ്രീലങ്കയില് എത്തിത്തുടങ്ങിയത്. ഇതോടെ പ്രശ്‌നം വഷളാകുകയായിരുന്നു. ഇത്തരം പ്രശ്‌നങ്ങള് രൂക്ഷമായതോടെ കാന്‍ഡിയില് കലാപം പൊട്ടിപ്പുറപ്പെടുകയായിരുന്നു.\nതുടര്‍ന്ന് പ്രശ്‌നം കൈവിട്ടുപോകുമെന്ന ആശങ്കയില് പ്രസിഡന്റ മൈത്രീപാല സിരിസേന പത്തു ദിവസത്തേക്ക് അടിയന്തരാവസ്ഥ പ്രഖ്യാപിച്ചു. ഏഴു വര്‍ഷത്തിനിടെ ആദ്യമായാണ് അടിയന്തരാവസ്ഥ പ്രഖ്യാപിക്കുന്നത്.\nമുന്‍പ് തമിഴ്പുലി പ്രശ്‌നം കത്തി നിന്ന സമയത്ത് മൂന്നു പതിറ്റാണ്ടിലേറെ ്രശീലങ്ക അടിയന്തരാവസ്ഥയിലായിരുന്നു. 2009ലാണ് പുലികളുമായുള്ളആഭ്യന്തര യുദ്ധം അവസാനിച്ചത്.\nഞായറാഴ്ച സിംഹളനായ ഒരു ട്രക്ക് ഡ്രൈവര് നാലു മുസ്‌ൡളുമായുള്ള പ്രശ്‌നത്തിനിടെ ദുരൂഹ സാഹചര്യത്തില് മരണമടഞ്ഞിരുന്നു. ഇയാളുടെ സംസ്‌ക്കാര സമയത്ത് ഒരുപറ്റമാള്‍ക്കാര് ശക്തമായി പ്രതിഷേധിച്ചിരുന്നു. ഇത് സംഘര്‍ഷത്തിലാണ് കലാശിച്ചത്. ഇതിലാണ് രണ്ടു പേര് മരിച്ചതും മസ്ജിദുകള് തകര്‍ത്തതും.\nബുദ്ധമതക്കാര്‍ക്ക് ഭൂരിപക്ഷമുള്ള രാജ്യത്ത്9ശതമാനം മുസ്‌ളിങ്ങളാണ് ഉള്ളത്.


ബാഗില് ഭ്രൂണവുമായി പെണ്‍കുട്ടി പൊലീസ് സ്റ്റേഷനില്; കരളലിയിക്കുന്ന ക്രൂരത ഇങ്ങനെ\nFirst Published 5, Apr 2018, 3:26 PM IST\nപൊലീസ് സ്റ്റേഷനിലേക്ക് പെണ്‍കുട്ടിയെത്തിയത് ഭ്രൂണവുമായി\nപറയാനുള്ളത് ലൈംഗികാതിക്രമത്തേക്കള് ക്രൂരമായ അനുഭവം\nഭോപ്പാല്: മധ്യപ്രദേശില് 16 കാരിയായ ദളിത് പെണ്‍കുട്ടി പൊലീസ് സ്റ്റേഷനിലെത്തിയത് ബാഗില് സൂക്ഷിച്ച ഭ്രൂണവുമായി. ഏഴ് മാസങ്ങള്‍ക്ക് മുമ്പ് കത്തിമുനയില് നിര്‍ത്തിയാണ് പത്താം ക്ലാസുകാരിയായ പെണ്‍കുട്ടിയെ പീഡിപ്പിച്ചത്. തുടര്‍ന്ന് പിന്നീട് തുടര്‍ച്ചയായും കുട്ടിയെ പീഡിപ്പിച്ചിരുന്നു. ലോക്കല് പൊലീസില് പരാതിപ്പെട്ടെങ്കിലും കഴിഞ്ഞ ഏഴ് മാസമായിട്ടും യാതൊരു നടപടിയും എടുക്കാത്തതിനെ തുടര്‍ന്നാണ് ഏഴാം മാസം അബോര്‍ട്ട് ചെയ്‌തെടുത്ത ഭ്രൂണവുമായി പെണ്‍കുട്ടി എസ് പി ഓഫീസില് എത്തിയത്.\nവയറുവേദനയെ തുടര്‍ന്ന് പരിശോധന നടത്തിയപ്പോഴാണ് പെണ്‍കുട്ടി താന് ഗര്‍ഭിണിയാണെന്ന വിവരം തിരിച്ചറിഞ്ഞത്. തുടര്‍ന്ന് ബുധനാഴ്ച ആശുപത്രിയിലേക്ക് പോകാന് ഓട്ടോ വിളിച്ച പെണ്‍കുട്ടിയെയും അമ്മയെയും അവളെ ഉപദ്രവിച്ച ആളും അയാളുടെ കൂട്ടാളികളും ചേര്‍ന്ന് ആക്രമിച്ചു. തുടര്‍ന്ന് അടുത്തുള്ള ഒരു ഡോക്ടറുടെ വീട്ടിലേക്ക് ഇവരെ പിടിച്ചുകൊണ്ട് പോകുകയും അവിടെവച്ച് പെണ്‍കുട്ടിയുടെ വയറ്റില് വളരുന്ന ഗര്‍ഭം അലസിപ്പിക്കുകയുമായിരുന്നു.\nതുടര്‍ന്ന് ഉപേക്ഷിച്ചുകൊള്ളാന് ആവശ്യപ്പെട്ട് ഡോക്ടര് ഭ്രൂണം ബാഗിലാക്കി നല്‍കി. കയ്യില് ഓട്ടോ കൂലിയായി 20 രൂപയും വച്ച് തന്ന് അവര് തന്നെ ചവിട്ടി പുറത്താക്കിയെന്നും പെണ്‍കുട്ടി പൊലീസിനോട് പറഞ്ഞു. ആക്രമിക്കപ്പെട്ടത് പുറത്ത് പറഞ്ഞാല് തന്നെ കൊന്നുകളയുമെന്ന് അവര് ഭീഷണിപ്പെടുത്തിയതായും പെണ്‍കുട്ടി പരാതിയില് വ്യക്തമാക്കി. എന്ത് ചെയ്യണമെന്ന് അറിയാതായതോടെയാണ് പൊണ്‍കുട്ടി പൊലീസ് സ്റ്റേഷനിലേക്ക് പുറപ്പെട്ടത്. അവരുടെ പരാതിയില് കേസെടുത്തിട്ടുണ്ടെന്നും പൊലീസ് പറഞ്ഞു.


വിദേശ ഡ്രൈവിംഗ് ലൈസൻസ് ഇനി കേരളത്തിൽ കിട്ടും | Gramajyothi News\nവിദേശ ഡ്രൈവിംഗ് ലൈസൻസ് ഇനി കേരളത്തിൽ കിട്ടും\nFebruary 24, 2018 7:37 am Published by : Web Desk\nഎടപ്പാള്: വിദേശത്ത് ഡ്രൈവിങ് ജോലിക്ക് പോകുന്നവര്‍ക്ക് ഷാര്‍ജ സര്‍ക്കാരിന്റെ അംഗീകാരമുള്ള ഡ്രൈവിങ് ലൈസന്‍സ് കേരളത്തില് നല്‍കാന് നടപടിയാവുന്നു. ഷാര്‍ജയില്‍നിന്നുള്ള ഉദ്യോഗസ്ഥര് കേരളത്തില് താമസിച്ച് ടെസ്റ്റ് നടത്തി ഇവിടെവെച്ചു ലൈസന്‍സ് നല്‍കുന്ന സംവിധാനമാണ് നടപ്പിലാക്കുന്നത്. ശാസ്ത്രീയമായ ഡ്രൈവിങ് പരിശീലനത്തിനായി എടപ്പാളില് പ്രവര്‍ത്തിക്കുന്ന ഡ്രൈവര് ട്രെയിനിങ് ഇന്‍സ്റ്റിറ്റിയൂട്ട് (ഐ,ഡി.ടി.ആര്.) സന്ദര്‍ശിക്കാനെത്തിയ ട്രാന്‍സ്പോര്‍ട്ട് കമ്മിഷണര് കെ.എ. പദ്മകുമാറാണ് ഇക്കാര്യമറിയിച്ചത്.\nവിദേശത്ത് ജോലിക്കുപോകുന്ന മലയാളി ഡ്രൈവര്‍മാര്‍ക്ക് ബാലികേറാമലയാണ് അവിടുത്തെ ഡ്രൈവിങ് ടെസ്റ്റുകള്. ഷാര്‍ജയിലെ ഭരണാധികാരിയുടെ കേരള സന്ദര്‍ശനവേളയില് ഇതിനുള്ള പരിഹാരമായി മുഖ്യമന്ത്രി അവതരിപ്പിച്ചതാണ് ഈ പദ്ധതി. ഇതിനുള്ള അംഗീകാരമാണ് ഇപ്പോള് ലഭ്യമായിട്ടുള്ളത്. വിദേശത്ത് ഇടതുവശത്തിരുന്ന് വാഹനമോടിക്കുന്ന രീതിയാണുള്ളത്. ഇവിടെ ടെസ്റ്റ് നടത്തുമ്ബോള് ഇക്കാര്യത്തില് എന്തുപരിഹാരം കാണാനാകുമെന്ന കാര്യത്തില് ചര്‍ച്ചകള് നടക്കുകയാണ്. കേരളത്തില് ഷാര്‍ജ ഉദ്യോഗസ്ഥര്‍ക്ക് താമസിച്ച് ടെസ്റ്റ് നടത്താനുള്ള സൗകര്യമുള്ള സ്ഥലമെന്ന നിലയില് എടപ്പാള് ഐ.ഡി.ടി.ആര്. ആണ് മുഖ്യപരിഗണനയിലുള്ള സ്ഥലം. കേരളത്തിലുള്ള 2775 ഡ്രൈവിങ് പരിശീലന കേന്ദ്രത്തിലെ ഓരോ പരിശീലകര്‍ക്ക് അഞ്ചുദിവസം വീതം ശാസ്ത്രീയമായ ഡ്രൈവിങ് പരിശീലനം നല്‍കാനുള്ള നടപടികളും ആരംഭിക്കും. അസി.മോട്ടോര് വെഹിക്കിള് ഇന്‍സ്പെക്ടര്‍മാര്‍ക്ക് ശാസ്ത്രീയ വാഹനപരിശോധനാ രീതിയിലും വാഹന ടെസ്റ്റിലുമുള്ള പരിശീലനവും നല്‍കും. കേന്ദ്ര നിയമപ്രകാരം വാഹന ടെസ്റ്റ് കംപ്യൂട്ടറൈസ്ഡ് ആക്കും. ഒന്‍പതുസ്ഥലങ്ങളില് ഇതിനുള്ള സംവിധാനമൊരുക്കും. തളിപ്പറമ്ബ്, കോഴിക്കോട്, കണ്ണൂര്, തിരുവനന്തപുരം, പാറശ്ശാല എന്നിവിടങ്ങളില് ഇതാരംഭിച്ചിട്ടുണ്ട്. പൊന്നാനി, കാസര്‍കോട്, തൃപ്പൂണിത്തുറ, കൊച്ചി എന്നിവിടങ്ങളില് ഉടനാരംഭിക്കും.


September 2, 2018 – Malanad Online\nSunday, February 17, 2019 00:55:56\nതിരുവനന്തപുരത്ത് 10ലക്ഷം രൂപയുടെ പുകയില ഉല്‍പന്നങ്ങള് പിടിച്ചു\nതിരുവനന്തപുരം നേമം വെങ്ങാന്നൂരില് പത്ത് ലക്ഷം രൂപയുടെ പുകയില ഉല്‍പന്നങ്ങള് പിടിച്ചു. വാടക വീട്ടിലാണ് ഈ ലഹരി മരുന്നുകള് സൂക്ഷിച്ചിരുന്നത്. സംഭവത്തില് ഒരാള് പിടിയിലായി.\nKerala, Latest News, News No Comments » Print this News\nഇടുക്കി ഡാമിലെ ഓറഞ്ച് അലർട്ട് പിൻവലിച്ചു. ഡാമിലെ ജലനിരപ്പ് 2395 അടിക്ക് താഴെയെത്തി. അതിനാലാണ് ഓറഞ്ച് അലര്‍ട്ട് പിന്‍വലിച്ചത്. മൂന്ന് ഷട്ടറുകളിലൂടെ വെള്ളം ഒഴുക്കുന്നത് തുടരുന്നു. ജൂലൈ 30നാണ് ഇടുക്കി ഡാമില് ഓറഞ്ച് അലർട്ട് പ്രഖ്യാപിച്ചത്.\nഇടുക്കിയിലെ പ്രളയബാധിത പ്രദേശങ്ങളിലെ മഹാശുചീകരണ യജ്ഞം തുടങ്ങി. തദ്ദേശ സ്വയം ഭരണ സ്ഥാപനങ്ങളുടെ നേതൃത്വത്തില് ശുചീകരണം ആരംഭിച്ചിരുന്നുവെങ്കിലും ദുര്‍ഘട പ്രദേശങ്ങളെ കൂടി ഉള്‍പ്പെടുത്തിയാണ് മഹാശുചീകരണം സംഘടിപ്പിച്ചിരിക്കുന്നത്. ജില്ലയിലെ മുഴുവൻ തദ്ദേശഭരണ സ്ഥാപന പരിധിയിലും ഇന്ന് ശുചീകരണ യജ്ഞം നടക്കും. ശുചീകരണ യജ്ഞത്തിന്റെRead More\nതിരുവനന്തപുരം: സംസ്ഥാനത്ത് എലിപ്പനി ബാധിച്ച് രണ്ടുദിവസത്തിനിടെ 21 പേര് മരിച്ചതോടെ സംസ്ഥാനത്ത് 13 ജില്ലകളില് അതീവജാഗ്രത പ്രഖ്യാപിച്ചു. ഇന്നലെ മാത്രം കോഴിക്കോട്, തൃശൂര് ജില്ലകളില് ഏഴുപേരും ആലപ്പുഴ, മലപ്പുറം, കോട്ടയം ജില്ലകളില് ഓരോരുത്തരും മരിച്ചു. ഓഗസ്റ്റ് ഒന്നുമുതല് ഇന്നലെവരെ കോഴിക്കോട് മെഡിക്കല്Read More\nകേരളത്തില് എന്‍ഡിഎ വിപുലീകരിക്കുമെന്ന സൂചന നല്‍കി ബിജെപി കേന്ദ്രനേതൃത്വം; കൂടുതല് പാര്‍ട്ടികളെ മുന്നണിയുടെ ഭാഗമാക്കാനാണ് ലക്ഷ്യമിടുന്നതെന്ന് വി.മുരളീധര റാവു\nതിരുവനന്തപുരം: കേരളത്തില് എന്‍ഡിഎ വിപുലീകരിക്കുമെന്ന സൂചന നല്‍കി ബിജെപി കേന്ദ്രനേതൃത്വം. കൂടുതല് പാര്‍ട്ടികളെ മുന്നണിയുടെ ഭാഗമാക്കാനാണ് ലക്ഷ്യമിടുന്നതെന്നും ഉള്‍പാര്‍ട്ടി ചര്‍ച്ചകള് പരസ്യമാക്കാനാവില്ലെന്നും ദേശീയ ജനറല് സെക്രട്ടറി വി.മുരളീധര റാവു പറഞ്ഞു. പൊതുതെരഞ്ഞെടുപ്പിനെ ലക്ഷ്യമിട്ടുള്ള രാഷ്ട്രീയ നീക്കങ്ങള് സംസ്ഥാനത്ത് ബിജെപി തുടങ്ങിയെന്ന് വ്യക്തമാക്കുന്നതാണ്Read More\n#bjp Kerala, Latest News, Local News, News, Todays Special No Comments » Print this News\nപ്രളയത്തില് ആലപ്പുഴ ജില്ലയില് ഏറ്റവുമധികം നഷ്ടം സംഭവിച്ചത് വീടുകള്‍ക്ക്; വാസയോഗ്യമല്ലാതായത് 20,000ത്തിലധികം വീടുകള്\nആലപ്പുഴ: പ്രളയത്തെ തുടര്‍ന്ന് ആലപ്പുഴ ജില്ലയില് ഏറ്റവുമധികം നഷ്ടം സംഭവിച്ചത് വീടുകള്‍ക്ക്. 120 കോടിയുടെ നഷ്ടമുണ്ടായതായാണ് പ്രാഥമിക കണക്ക്. ആലപ്പുഴയില് 2126 വീടുകള് പൂര്‍ണമായി തകര്‍ന്നു. ഇരുപതിനായിരത്തിലധികമാണ് വാസയോഗ്യമല്ലാതായ വീടുകളുടെ എണ്ണം. ക്യാംപുകളില്‍നിന്ന് പിരിഞ്ഞുപോയതോടെ താമസിക്കാന് വീടില്ലാത്ത അവസ്ഥയിലാണ് ഭൂരിഭാഗം പേരും.Read More\n#alapuzha Kerala, Latest News, Local News, News No Comments » Print this News\nകോഴിക്കോട് ബാലുശേരിയില് പ്രസവിച്ച ഉടന് അമ്മ കുഞ്ഞിനെ കൊലപ്പെടുത്തി\nകോഴിക്കോട്: ബാലുശേരി പാറമുക്കില് പ്രസവിച്ച ഉടന് അമ്മ കുഞ്ഞിനെ കൊലപ്പെടുത്തി. പെണ്‍കുഞ്ഞിനെയാണ് കൊലപ്പെടുത്തിയത്. സംഭവവുമായി ബന്ധപ്പെട്ട് പാറമുക്ക് സ്വദേശി റിന്‍ഷയെ പൊലീസ് കസ്റ്റഡിയിലെടുത്തു. റിന്‍ഷയെ പൊലീസ് മെഡിക്കല് കോളെജിലേക്ക് മാറ്റി. റിന്‍ഷ ഭര്‍ത്താവുമായി പിരിഞ്ഞിരിക്കുകയായിരുന്നുവെന്ന് പൊലീസ് പറഞ്ഞു.\n#baby Kerala, Latest News, Local News, News No Comments » Print this News\nമുഖ്യമന്ത്രി ചികിത്സക്കായി അമേരിക്കയിലേക്ക് പുറപ്പെട്ടു; മന്ത്രിസഭാ യോഗങ്ങളില് ഇ.പി.ജയരാജന് അധ്യക്ഷത വഹിക്കും\nതിരുവനന്തപുരം: മുഖ്യമന്ത്രി പിണറായി വിജയന് ചികിത്സയ്ക്കായി അമേരിക്കയിലേക്ക് പുറപ്പെട്ടു. ഇന്ന് പുലര്‍ച്ചെ 4.40നുള്ള വിമാനത്തിലാണ് തിരുവനന്തപുരം ഇന്റര്‍നാഷണല് എയര്‍പോര്‍ട്ടില് നിന്ന് യാത്ര തിരിച്ചത്. ആഗസ്റ്റ് 19ന് പുലര്‍ച്ചെ നിശ്ചയിച്ച യാത്രയാണ് പ്രളയ ദുരന്തം മൂലം മാറ്റിയത്. യാത്ര അയപ്പും മാധ്യമ ബഹളവുംRead More\nകോട്ടയം: കന്യാസ്ത്രീയുടെ പീഡനപരാതിയില് ജലന്ധര് ബിഷപ്പ് ഫ്രാങ്കോ മുളയ്ക്കലിന്റെ അറസ്റ്റ് ഒഴിവാക്കാന് സമ്മര്‍ദ്ദം. ശക്തമായ തെളിവുകള് ശേഖരിച്ചിട്ടും അറസ്റ്റ് വേണ്ടെന്നാണ് പൊലീസിലെ ഉന്നതര് അന്വേഷണസംഘത്തെ സമ്മര്‍ദ്ദം ചെലുത്തുന്നത്. അതേസമയം ബിഷപ്പിന്റെ മൊഴികള് കളവാണെന്ന് കണ്ടെത്തി. കന്യാസ്ത്രീ മൊഴികളില് ഉറച്ചുനില്‍ക്കുകയാണ്. ബിഷപ്പിനെ അറസ്റ്റ് ചെയ്യണമെന്നRead More\nദുരിതാശ്വാസ നിധിയിലേക്ക് മുഖ്യമന്ത്രിയുടെയും മന്ത്രിമാരുടെയും ഭാര്യമാര് ഒരു മാസത്തെ പെന്‍ഷന് തുക നല്‍കി\nതിരുവനന്തപുരം: കേരളത്തിന്റെ പുനര്‍നിര്‍മ്മാണത്തിനായി മുഖ്യമന്ത്രിയുടെ ദുരിതാശ്വാസനിധിയിലേക്ക് മുഖ്യമന്ത്രിയുടെയും മന്ത്രിമാരുടെയും ഭാര്യമാര് ഒരു മാസത്തെ പെന്‍ഷന് തുക സംഭാവന നല്‍കി. മുഖ്യമന്ത്രിയുടെ ഭാര്യ കമല വിജയന്, മന്ത്രിമാരായ എ.കെ. ബാലന്റെ ഭാര്യ ഡോ പി.കെ.ജമീല, ജി.സുധാകരന്റെ ഭാര്യ ഡോ. ജൂബിലി നവപ്രഭ, കടകംപള്ളിRead More


December 13, 2012 ഗുരുവാരം\nആശ്രമത്തിലെ ഗണപതി പ്രതിഷ്ഠമുതല് കിഴക്കോട്ട് ഗേറ്റുവരെയുള്ള ഭാഗം ഒരുകടയായിരുന്നു. രണ്ടുമൂന്ന് മുറികള് വാടകയ്ക്ക് കൊടുത്ത് അതില് നിന്നു കിട്ടുന്ന തുച്ഛമായ വരുമാനം ആശ്രമത്തിന്റെ ചെലവില് ഒരു പങ്ക് വഹിച്ചിരുന്നു. ഗേറ്റിനുള്ളിലേക്ക് കയറുമ്പോഴുള്ള ആദ്യത്തെ കട ആലായി രാഘവന് എന്ന് നാട്ടുകാര് വിളിച്ചിരുന്ന ഒരു വ്യക്തിയുടേതായിരുന്നു. കച്ചവടത്തിലെ അമിതലാഭവും കച്ചവടത്തിനുവേണ്ടിയുള്ള ചില അഭ്യാസമുറകളും അയാള് പലപ്പോഴും പൊരുത്തപ്പെടുത്തിയിരുന്നു. പരഹൃദയജ്ഞാനിയും ആത്മാരാമനുമായ സ്വാമിജിയെ മറച്ചുവയ്ക്കുന്നതിന് മണ്‍കട്ടകളുടെ ചുമരുപോരെന്നു പാവം രാഘവനറിഞ്ഞുകൂടായിരുന്നു. ഒരു ദിവസം കടനിറയെ വാഴക്കുല വാങ്ങികെട്ടിനിറച്ചു. ഒരുമിച്ച് പഴുക്കുമെന്ന് ഈ മഠയന് ചിന്തിച്ചില്ല. പഴുത്തുതുടങ്ങിയപ്പോള് പരിഭ്രാന്തി വര്‍ദ്ധിച്ചു. ആശ്രമത്തില് വരുന്ന ആളുകളുടെ കൈയില് ”സ്വാമിജിക്കിഷ്ടം പഴമാ”ണെന്നു പറഞ്ഞ് പടലകളരിഞ്ഞ് നിര്‍ബന്ധപൂര്‍വം പിടിച്ചേല്പിക്കുക പതിവായി. എന്നിട്ടും കണക്കുകൂട്ടലില് തെറ്റിയ രാഘവന് ഒരു പൊടിക്കൈ പ്രയോഗിച്ചു.\nസ്വാമിജി സമാധിയാകാന് പോകുന്നുവെന്ന വാര്‍ത്ത പറഞ്ഞു പ്രചരിപ്പിച്ചു. കാട്ടുതീപോലെ വാര്‍ത്ത പരന്നു. വന്നുകൂടുന്ന ജനങ്ങളെ ഉപയോഗിച്ച് പഴക്കുല മുഴുവന് ചെലവാക്കാമെന്നായിരുന്നു ധാരണ. എന്നാല് കാര്യം നേരെമറിച്ചായി. സ്വാമിജി തന്റെ ജ്ഞാനദൃഷ്ടികൊണ്ട് ഈ കൊടുംചതിയറിഞ്ഞു. ആത്മസ്ഥനും സര്‍വജ്ഞനുമായ ആ മഹാത്മാവ് ആശ്രമത്തിനു മുന്നിലിരുന്നുകൊണ്ട് തന്നോടെന്നപോലെ ഫലത്തില് ലോകരോട് ഒരു കാര്യം പറഞ്ഞു. ”ഞങ്ങള്‍ക്കിന്നുമുതല് പഴം വേണ്ടെടോ.” ആരോടെന്നില്ലാതെ തനിയെയുള്ള ഈ പ്രബോധനം സര്‍വപേരുടേയും മനേമന്ദിരങ്ങളില് പ്രതിധ്വനിച്ചു. വരുന്നവരാരുംതന്നെ പഴം വാങ്ങുകയില്ലെന്ന് മാത്രമല്ല, അത് നിരസിക്കുകയും ചെയ്തു. രാഘവന് ഗതിമുട്ടി. സ്വാമിജിയെ ശരണം പ്രാപിച്ചു. പഴങ്ങളെല്ലാം നഷ്ടം വരുന്നുവെന്ന് അറിയിച്ചു. സ്വാമിജിയുടെ അര്‍ത്ഥഗര്‍ഭവും രസാവഹവുമായ മറുപടി അന്വേഷണകുതുകികള്‍ക്ക് പ്രയോജനപ്പെടും. ”എടോ ഞങ്ങള് വീട്ടിപോയിരിക്കുകയാ. ഇപ്പോ ഇവിടിരിക്കുന്നത് ഞങ്ങടെ പ്രേതമാണ്. മേലാല് അനാവശ്യങ്ങള് പറഞ്ഞ് പരത്തരുത്.” ഇങ്ങനെ പറഞ്ഞുകൊണ്ട് ആലായിയെ പോകാനനുവദിച്ചു. അതിനുശേഷമേ അയാള്‍ക്ക് വാഴക്കുലകള് ചെലവായിരുന്നുള്ളു. അമിതമായ സമ്പാദ്യത്തോട് സ്വാമിജി പൂര്‍ണമായും എതിരായിരുന്നു. കര്‍മവിപര്യയമെന്നുതന്നെ പറയട്ടെ, അയാളുടെ സമ്പാദ്യത്തിന്റെ പങ്കുമുഴുവന് നഷ്ടപ്പെടുകയും മരണംപോലും ദയനീയമായി സംഭവിക്കുകയും ചെയ്തു.\nഇന്ന് സിനിമാലോകത്ത് പ്രസിദ്ധനായിട്ടുള്ള ശ്രീ ജഗന്നാഥവര്‍മ മഹാത്മാഗാന്ധികോളേജില് എനിക്ക് ഒരു വര്‍ഷം ജൂനിയറായി പഠിച്ചിരുന്നു. അദ്ദേഹം തികഞ്ഞ ഒരു കഥകളി നടനായിരുന്നുവെന്നകാര്യം അധികപേരും അറിഞ്ഞിരിക്കില്ല. വളരെ പ്രശസ്തനായി കഥകളി രംഗത്ത് വളര്‍ന്നുവന്ന ശ്രീമാന് വര്‍മ അനന്തരകാലത്ത് കഥകളിയില് നിന്ന് ചലച്ചിത്രമേഖലയിലേക്ക് തന്റെ കാലവൈദഗ്ദ്ധ്യം തിരിച്ചുവിട്ടു. അതോടൊപ്പം പോലീസ് ഡിപ്പാര്‍ട്ട്‌മെന്റില് ഒരുന്നതോദ്യോഗസ്ഥനായി സേവനവും അനുഷ്ഠിച്ചിരുന്നു. പഠിക്കുന്ന കാലങ്ങളില് എന്നോടൊത്ത് ആശ്രമത്തില് വന്നിരുന്ന വര്‍മയ്ക്ക് സ്വാമിജിയോട് അളവറ്റ ഭക്തിയും ബഹുമാനവുമുണ്ടായിരുന്നു. തന്റെകലാവാസനയ്‌ക്കൊരനുഗ്രഹമായിത്തീരണമെന്നുകരുതി സ്വാമിജിയുടെ മുന്നില് ‘പൂതനാമോക്ഷം’ അവതരിപ്പിക്കണമെന്ന് വര്‍മ ആഗ്രഹിച്ചു.\nസ്വാമിജിയുടെ അനുവാദത്തോടെ അനുകൂലമായൊരു ദിവസം നിശ്ചയിക്കപ്പെട്ടു. കഥകളിക്കാവശ്യമായ എല്ലാ സംരംഭങ്ങളും തയ്യാറാക്കി. മുഖം മിനുക്കി കുത്തിയുടുപ്പ് കഴിഞ്ഞ് സുന്ദരിയായ ഒരു സ്ത്രീരത്‌നമായി ‘പൂതന’ രംഗപ്രവേശം ചെയ്തു. അനേകങ്ങള് കലാസ്വാദനത്തിന് അന്ന് ആശ്രമത്തില് തടിച്ചുകൂടിയിരുന്നു. തികഞ്ഞ കലാപാടവത്തോടുകൂടി ‘പൂതന’ തന്റെ ദൗത്യം നിര്‍വഹിക്കുന്ന ഘട്ടത്തിലേക്കു കടന്നു. കൃഷ്ണനെ പാലൂട്ടുന്നതിന് കാകോളം തേച്ചുപിടിപ്പിച്ച കൊങ്കത്തടങ്ങളുമായി പ്രത്യക്ഷപ്പെട്ട രംഗം മുതലുള്ള സംരംഭങ്ങള് കലാസ്വാദനപടുക്കള്‍ക്കറിവുള്ളതുകൊണ്ടും പ്രകൃതത്തില് പ്രസക്തമല്ലാത്തതു കൊണ്ടും വര്‍ണിക്കുന്നില്ല. പൂതനയുടെ പാലും പ്രാണനും കൃഷ്ണന് പാനം ചെയ്യുന്ന രംഗം, സൗന്ദര്യവതിയായ തരുണീരത്‌നം പൂതനയെന്ന രാക്ഷസിയായി മാറുന്ന പ്രക്രിയ, അത്യാകാംക്ഷയോടെ അനേകങ്ങള് നോക്കിനില്‌ക്കെ പെട്ടെന്ന് അന്തരീക്ഷം മേഘാവൃതമായി. നിമിഷനേരങ്ങള്‍ക്കുള്ളില് നല്ലൊരു വൃഷ്ടിയുമുണ്ടായി. വര്‍മ തന്റെ അഭിനയം പൂര്‍ത്തിയാക്കുന്നതിനുമുന്‍പ് ബോധരഹിതനായി നിലംപതിച്ചു. ഞാന് ഇരുകൈകളുംകൊണ്ട് വര്‍മയെ താങ്ങിയെടുത്ത് സ്വാമിജിയുടെ തൃപ്പാദങ്ങള്‍ക്കരികെ കിടത്തി.\n”സാരമില്ലെടോ” എന്ന് എന്നെ സമാശ്വസിപ്പിച്ചിട്ട് ശംഖിലെ ജലം തൃക്കരങ്ങളിലെടുത്ത് വര്‍മയുടെ മുഖത്തു തളിച്ചു. പെട്ടെന്ന് ഞെട്ടിയുണര്‍ന്ന വര്‍മ ആദ്യമായി പറഞ്ഞവാക്ക്, ”സ്വാമിജീ, പൂതന മരിച്ചില്ല” എന്നായിരുന്നു. ഇതുകേട്ട് സ്വാമിജി പുഞ്ചിരിച്ചുകൊണ്ട് പറഞ്ഞ മറുപടി ചിന്താബന്ധുരമാണ്. ”ആഹ്! പൂതനയെ നീ കൊല്ലണ്ടെടോ; ഞങ്ങള് കൊന്നോളാം.” ഉണര്‍ന്നെണീറ്റ വര്‍മ തന്റെ കുത്തിയുടുപ്പും മിനുക്കുമായി ഒരു ഭാഗത്തേക്ക് വിനയാന്വിതനായി മാറിനിന്നു. പിന്നീട് വിശ്രമമുറിയില് പ്രവേശിച്ചു.\n”പൂതനയെ നീ കൊല്ലണ്ടെടോ; ഞങ്ങള് കൊന്നോളാം” – എന്ന് പറഞ്ഞ ആശയം വിശദമായി ചര്‍ച്ചചെയ്യപ്പെടേണ്ടതാണ്. സാധാരണ സ്ത്രീത്വത്തില് പൂതന അടങ്ങിയിട്ടുണ്ടെന്ന് അപൂര്‍വം സന്ദര്‍ഭങ്ങളില് മാത്രമേ സാധാരണക്കാര് അറിഞ്ഞിരിക്കുകയുള്ളു. അത്യന്തം സുന്ദരങ്ങളായ ആടയാഭരണങ്ങളണിഞ്ഞ ഒരു സൗന്ദര്യറാണിയുടെ മനസ്സില് പൂതന കുടിയിരിപ്പുണ്ടെന്ന സത്യം ലോകത്തിന് അറിയാന് കഴിയുകയില്ല. മനുഷ്യമനസ്സിലെ, പ്രത്യേകിച്ച് സ്ത്രീഹൃദയത്തിലെ, പൂതനയെ നിഗ്രഹിക്കുകയെന്ന സാഹസം എളുപ്പമാര്‍ക്കും സാധിക്കുകയില്ല. കാമക്രോധലോഭമോഹാദികള് കൊണ്ട് കലുഷവും, കാകോളപൂരിതമായ സ്തനങ്ങള്‍കൊണ്ട് ആസുരികവുമായ ആ രൂപം മാതൃത്വത്തിന് അല്പവും നിരക്കാത്ത രാക്ഷസപ്രകൃതിയുമായാണ് രംഗപ്രവേശം ചെയ്യുന്നത്. പാലു നല്‌കേണ്ടിടത്ത് വിഷം നല്‍കുന്ന സ്ത്രീത്വത്തിന്റെ ഭാവന സംഹരിക്കപ്പെടേണ്ടതാണ്. മനുഷ്യമനസ്സിന്റെ പൂര്‍വവാസനകളുടെ നിഗൂഢതലങ്ങളിലേക്കിറങ്ങിച്ചെല്ലുവാന് കഴിയുന്ന മഹാത്മാക്കള്‍ക്കുമാത്രമേ മേല്പറഞ്ഞ രാക്ഷസീയവൃത്തികള്‍ക്ക് പരിഹാരം കാണാനാകൂ.\nധര്‍മസംരക്ഷണാര്‍ത്ഥം ജനിച്ചവനാണ് കൃഷ്ണന്. ധര്‍മനിരാകരണത്തിനിറങ്ങിപ്പുറപ്പെട്ടവളാണ് പൂതന. പൂതനയെ നിയോഗിച്ചത് അസുരപ്രമാണിയായ കംസനുമാണ്. ധര്‍മസ്വരൂപനായ കുഞ്ഞിനെ പാലൂട്ടി വളര്‍ത്തേണ്ട മാതൃത്വത്തിനുപകരം കാകോളമൂട്ടി സംഹരിക്കുന്ന മനസ്സിനെ സംഹരിക്കാനും സംസ്‌കരിക്കാനും മഹാമനീഷികള്‍ക്കും അവതാരപുരുഷന്മാര്‍ക്കുമല്ലാതെ മറ്റാര്‍ക്കും സാധിക്കുകയില്ല. വ്യക്തിജീവിതത്തിലെ യഥാര്‍ത്ഥകലയെ മറച്ചുകെട്ടിയ ആസുരികപ്രവണത യഥാര്‍ത്ഥസ്വരൂപസ്വഭാവങ്ങളോട് ബന്ധപ്പെട്ടതല്ല. അഭിനയംകൊണ്ട് യാഥാര്‍ത്ഥ്യത്തിന് തിരുത്തെഴുത്ത് കല്പിക്കാനാകില്ല. ജീവിതസംഘര്‍ഷങ്ങളിലും സംഘട്ടനങ്ങളിലുംപെട്ട് ശാലീനവും ധാര്‍മികവുമായ സങ്കല്പങ്ങളെ നയിക്കാനിടവരാത്ത മനുഷ്യജന്മം നിരര്‍ത്ഥകമാണ്. അഭിനയം കൊണ്ട് നിഗ്രഹിക്കാനാകാത്ത മാദകസ്വഭാവം യാഥാര്‍ത്ഥ്യബോധമുള്ള മഹാമനിഷീകള്‍ക്കുമാത്രമേ നശിപ്പിക്കുവാനാകൂ.\nഅഭിനയംകൊണ്ട് പൂതനയെക്കൊല്ലുവാന് സാധ്യമല്ല. ഉഗ്രതപസ്സുകൊണ്ട് മനോനിഗ്രഹം നിര്‍വഹിച്ച മഹാതപസ്വികള്‍ക്കുമാത്രമേ മദമാത്സര്യചിന്താകലുഷിതമായ മനുഷ്യമനസ്സിനെ സംസ്‌കരിക്കാനാകൂ. വികാരങ്ങള്‍ക്കും പൂതനയ്ക്കും തമ്മിലുള്ള സാദൃശ്യം ശ്രദ്ധേയമാണ്. അഭിനയത്തിലൂടെയല്ല, അനുഭവത്തിലൂടെയാണ് പൂതനാനിഗ്രഹം സാര്‍ത്ഥകമാകുന്നത്. ”പൂതനയെ നീ കൊല്ലണ്ടടോ; ഞങ്ങള് കൊന്നോളാം-” എന്നു പറഞ്ഞവാക്കുകളിലെ അനുഗ്രഹസ്വഭാവത്തോടുകൂടിയ ആശയപ്രതിപത്തിയും ആശ്വാസകരമാണ്. മഹാഗുരുക്കന്മാര് മാത്രം ഏറ്റെടുക്കുന്നതും കാരുണ്യത്തോടു നിര്‍വഹിക്കുന്നതുമാണ് മേല്പറഞ്ഞ പൂതനാനിഗ്രഹവും മനസംസ്‌കരണവും. വളരെ ലളിതവും പച്ചമലയാളത്തിലുള്ളതുമായ ആ വാക്കുകള് എത്ര നിഗൂഢമായ അര്‍ത്ഥതലങ്ങളെ ബാധിക്കുന്നുവെന്നത് സാധാരണമനുഷ്യര് അറിഞ്ഞിരിക്കേണ്ടതാണ്.


കോഴിക്കോട് റഹ്മത്തിലെ ബിരിയാണീം 450 കാടമുട്ടേം… •Tech Travel Eat\nബിരിയാണിയുടെ രുചിയോർമയിൽ കാറിന്റെ ബാക്ക് സീറ്റിൽ പാതിമയക്കത്തിൽ ഇരിക്കുമ്പോൾ മിഠായിതെരുവിലേക്കുള്ള വഴി പിന്നിലേക്ക് മറയുന്നുണ്ടായിരുന്നു. മിഴികൾ മയക്കത്തിന്റെ ചുംബനത്തിൽ ലയിച്ചിരിക്കുമ്പോൾ സഡൻ ബ്രേക്കിന്റെ രൂപത്തിൽ വില്ലൻ രംഗ പ്രവേശനം ചെയ്തു. കണ്ണ് മിഴിച്ച് നോക്കുമ്പോൾ ഞങ്ങളുടെ കാറിനു മുന്നിൽ ഒരു സ്കൂട്ടറും കലിതുള്ളി നിൽക്കണ ഒരു ചെറുപ്പക്കാരനും ! ഹെൽമറ്റിൽ തിരുകിയ സ്മാർട്ട് ഫോണും വലിയ്യൂരി അവൻ പടച്ചട്ട ഇട്ട പടയാളി കണക്കേ നിൽക്കുന്നു!\nഅപ്പോൾ പറഞ്ഞു വന്നത് ചാക്കിനകത്ത് കാട മുട്ട ആയിരുന്നു. ചിലരുടെ ഒക്കെ വരവ് കണ്ടപ്പോൾ ഞാൻ ഓർത്തു കാലകേയന്റെ തല ആണെന്ന്! വീട്ടിലേക്ക് ഒന്നും വാങ്ങിയില്ല എന്ന അമ്മയുടെ സ്ഥിരം പരാതി മാറ്റാനുള്ള സാധനം ചാക്കിലുണ്ടെന്ന് ആശ്വസിച്ച് ഞങ്ങൾ 450 കാട മുട്ടയുമായി കൊച്ചിക്ക് വിട്ടു! (അമ്മേ 450 കാട മുട്ടേം ചാക്കിലാക്കി വരുന്നുണ്ട് അമ്മേടെ മോൻ


CPM BJP violence in thiruvananthapuram Anweshanam\nതിരുവനന്തപുരത്ത് സി.പി.എം ബി.ജെ.പി സംഘര്‍ഷം ; സി.പി.എം ഓഫീസ...\nSunith Sukumaran | Sunday, November 19, 2017 8:58 PM IST\nതിരുവനന്തപുരം : തലസ്ഥാന നഗരിയില് വീണ്ടും ബി.ജെ.പി സി.പി.എം സംഘര്‍ഷം. കരിക്കകത്ത് രണ്ട് സി.പി.എം പ്രവര്‍ത്തകര്‍ക്ക് വെട്ടേറ്റു. ഇവരെ തിരുവനന്തപുരം ജനറല് ആശുപത്രിയില് പ്രവേശിപ്പിച്ചു. കരിക്കകത്ത് സംഘര്‍ഷാവസ്ഥ നിലനില്‍ക്കുന്നതിനാല് പോലീസ് സംഘം ക്യാമ്പു ചെയ്യുന്നുണ്ട്. സി.പി.എം ജില്ലാ കമ്മിറ്റി ഓഫീസിനു നേരെ കല്ലേറുമുണ്ടായി.\nമേയര് വി.കെ പ്രശാന്തിനെതിരായ ആക്രമണത്തിനു പിന്നാലെയാണ് ഒരിടവേളയ്ക്കു ശേഷം വീണ്ടും തലസ്ഥാനത്ത് സി.പി.എം ബി.ജെ.പി സംഘര്‍ഷം. വി.കെ പ്രശാന്തിനെ കഴിഞ്ഞ ദിവസം ആക്രമിച്ചതില് പ്രതിഷേധിച്ച് കരിക്കകത്ത് സി.പി.എം പ്രവര്‍ത്തകര് പ്രകടനം നടത്തിയിരുന്നു. പ്രകടനം കഴിഞ്ഞ് മടങ്ങിയ സി.പി.എം പ്രവര്‍ത്തകര് ബി.ജെ.പിയുടെ കൊടിമരം തകര്‍ക്കാന് ശ്രമിച്ചുവെന്ന് ആരോപിച്ച് ബി.ജെ.പി പ്രവര്‍ത്തകര് രംഗത്തെത്തി.\nഇതേത്തുടര്‍ന്നുണ്ടായ സംഘര്‍ഷത്തിനിടെയാണ് രണ്ട് സി.പി.എം പ്രവര്‍ത്തകര്‍ക്ക് വെട്ടേറ്റത്. കോര്‍പ്പറേഷനിലുണ്ടായ സംഘര്‍ഷത്തിനിടെ പരിക്കേറ്റ ബി.ജെ.പി പ്രവര്‍ത്തകര് ചികിത്സയില് കഴിയുന്ന ജനറല് ആശുപത്രിയിലും പോലീസിനെ വിന്യസിച്ചിട്ടുണ്ട്. അവിടേക്കാണ് വെട്ടേറ്റ സി.പി.എം പ്രവര്‍ത്തകരെയും എത്തിച്ചിട്ടുള്ളത്.


റഫാൽ ഇടപാട്: സിഎജി റിപ്പോർട്ട് പൂർത്തിയായി; ബുധനാഴ്ച പാർലമെന്റിൽ വെക്കും |\nറഫാൽ ഇടപാട്: സിഎജി റിപ്പോർട്ട് പൂർത്തിയായി; ബുധനാഴ്ച പാർലമെന്റിൽ വെക്കും\n10th February 2019 MJnewsDesk0Comments\nറഫാൽ ഇടപാട് സംബന്ധിച്ച സിഎജി റിപ്പോർട്ട് പൂർത്തിയായതായി റിപ്പോർട്ട്. വെള്ളിയാഴ്ചയോടെയാണ് റിപ്പോർട്ട് പൂർത്തിയായത്. ഇത് തിങ്കളാഴ്ചയോടെ രാഷ്ട്രപതിക്ക് സമർപ്പിക്കും. പാർലമെന്റിൽ ബുധനാഴ്ച റിപ്പോർട്ട് വെക്കും.\nസിഎജി റിപ്പോർട്ടിന്റെ പകർപ്പ് കേന്ദ്രസർക്കാരിന് കൈമാറും. ഇതിന് ശേഷമാകും ലോക്‌സഭയിലും രാജ്യസഭയിലും റിപ്പോർട്ട് വെക്കുക. രാഷ്ട്രപതി ഭവൻ ലോക്‌സഭാ സ്പീക്കർക്കും രാജ്യസഭാ അധ്യക്ഷനും റിപ്പോർട്ട് കൈമാറും.\nവലിയ രാഷ്ട്രീയ പ്രാധാന്യമാണ് റിപ്പോർട്ടിനുള്ളത്. മോദി സർക്കാരിനെതിരെ പ്രതിപക്ഷം അഴിമതിയാരോപണം ഉന്നയിക്കുന്ന സാഹചര്യത്തിൽ റിപ്പോർട്ടിലെ കണ്ടെത്തലുകൾ വലിയ കോലാഹലങ്ങൾക്ക് വഴിവെച്ചേക്കും. റഫാൽ ഇടപാടിൽ പ്രധാനമന്ത്രിയുടെ ഓഫീസ് നേരിട്ട് ഇടപ്പെട്ടതായി കഴിഞ്ഞ ദിവസം തെളിവുകൾ പുറത്തുവന്നിരുന്നു.\n← കീവിസിന്റെ കൂറ്റൻ സ്‌കോർ പിന്തുടരുന്ന ഇന്ത്യക്ക് തുടക്കത്തിലെ പിഴച്ചു; ധവാൻ പുറത്ത്\nമന്ദാനയുടെ ഒറ്റയാൾ പ്രകടനത്തിനും രക്ഷിക്കാനായില്ല; കിവീസിനെതിരെ ഇന്ത്യക്ക് രണ്ട് റൺസ് തോൽവി →\nസംസ്ഥാനത്ത് മായം കലർന്ന 74 ബ്രാൻഡ് വെളിച്ചെണ്ണ നിരോധിച്ചു\nചരിത്രവിധിയിൽ അമർഷം പുകഞ്ഞ് സുബ്രഹ്മണ്യൻ സ്വാമി; രാജ്യത്ത് എച്ച്‌ഐവി ബാധിതർ വർധിക്കും\n6th September 2018 MJnewsDesk 0\nഗോഹത്യ ആരോപിച്ച് യുപി പോലീസ് ക്രൂരമായി മർദിച്ച സലിം ഖുറേഷി മരിച്ചു\n23rd June 2018 MJnewsDesk 0


Malayalam news || സൈലന്റ്‌വാലിയില് സന്ദര്‍ശകര്‍ക്ക് കര്‍ശന നിയന്ത്രണം\nമണ്ണാര്‍ക്കാട്: സൈലന്റ്‌വാലിയില് സന്ദര്‍ശകര്‍ക്ക് കര്‍ശനനിയന്ത്രണം. വേനല് കനത്തതിനാലാണ് ഈ മാസം മുതല് ബഫര്‍സോണിലേക്കുള്ള സന്ദര്‍ശനത്തിന് നിരോധനം ഏര്‍പ്പെടുത്തിയത്. അടുത്ത നാലുമാസം വേനല് ശക്തമാകുമെന്നതിനാല് കാട്ടുതീ തടയുന്നതിനുവേണ്ടിക്കൂടിയാണ് മുന്‍കരുതല് നിരോധനം ഏര്‍പ്പെടുത്തിയതെന്ന് സൈലന്റ്‌വാലി വൈല്‍ഡ് ലൈഫ് വാര്‍ഡന് അറിയിച്ചു. വിനോദസഞ്ചാരികള് വെള്ളംതേടി അലയുന്ന വന്യമൃഗങ്ങളുടെ ഇടയില്‍പ്പെടാതിരിക്കാനും ഈ മുന്‍കരുതല് സഹായിക്കും. എല്ലാവര്‍ഷവും ഫെബ്രുവരി, മാര്‍ച്ച് മാസങ്ങളില് വനംവകുപ്പ് ഇങ്ങനെ നടപടി സ്വീകരിക്കാറുണ്ട്.


ശരദ് പവാര് എന്ന പവര്‍ഹൗസ്; മലര്‍ത്തിയടിച്ചത് അമിത് ഷായെ- ഞെട്ടല് വിട്ടു മാറാതെ ബി.ജെ.പി ക്യാമ്പ് | sharad pawar become power house in maharashtra\nശരദ് പവാര് എന്ന പവര്‍ഹൗസ്; മലര്‍ത്തിയടിച്ചത് അമിത് ഷായെ- ഞെട്ടല് വിട്ടു മാറാതെ ബി.ജെ.പി ക്യാമ്പ്\nഎം അബ്ബാസ്| Updated On: 22 Nov 2019 9:08 AM GMT | Location : മുംബൈ\nഒരു മാസത്തെ അനിശ്ചിതത്വത്തിന് ശേഷം സഖ്യം അധികാരത്തില് എത്തുമ്പോള് ഒരു പവര് ഹൗസായി പവാര് ചിരിക്കുകയാണ്.\nഎങ്ങോട്ടു ചായുന്നു എന്ന നിശ്ചയമില്ലാത്ത നീക്കങ്ങള്, സോണിയ ഗാന്ധിയെയും ഉദ്ധവ് താക്കെറെയെയും വരുതിയിലാക്കിയ നയതന്ത്രം, എം.എല്.എമാരുടെ ചാക്കിട്ടുപിടുത്തം തടയാനുള്ള നീക്കങ്ങളും മറുനീക്കങ്ങളും, പ്രധാനമന്ത്രി നരേന്ദ്ര മോദിയെ പോലും കൂടെ നിര്‍ത്തിയ രാഷ്ട്രീയക്കളി.. മഹാരാഷ്ട്രയില് അവസാന നിമിഷം വരെ നീണ്ടു നിന്ന സസ്‌പെന്‍സ് അന്ത്യത്തിലേക്ക് നീങ്ങുമ്പോള് വിജയിക്കുന്നത് ഒരേയൊരാളാണ്. മറാത്ത രാഷ്ട്രീയത്തില് പതിറ്റാണ്ടുകളായി നിറഞ്ഞു നില്‍ക്കുന്ന അതികായന്; സാക്ഷാല് ശരദ് പവാര്.\nഇന്ന് എന്.സി.പി വക്താവ് നവാബ് മാലിക് ഇതേക്കുറിച്ച് പറഞ്ഞത് ഇങ്ങനെയാണ്; 'എല്ലാറ്റിനും ഒടുവില് ഇന്ത്യന് രാഷ്ട്രീയത്തിലെ ചാണക്യനെ (അമിത്ഷാ) ശരദ് പവാര് തോല്‍പ്പിച്ചിരിക്കുന്നു. മഹാരാഷ്ട്ര ഡല്‍ഹിയുടെ സിംഹാസനത്തിന് മുമ്പില് കുമ്പിടില്ല. ജയ് മഹാരാഷ്ട്ര'\nബാല് താക്കറെ, ജോര്‍ജ് ഫെര്‍ണാണ്ടസ് എന്നിവര്‍ക്കൊപ്പം പവാര്\n>പിടുത്തം തരാത്ത നീക്കങ്ങള്\nമുഖ്യമന്ത്രി പദം പങ്കിടാനാവില്ലെന്ന് ബി.ജെ.പി പ്രഖ്യാപിച്ചതോടെയാണ് എന്.ഡി.എ വിടാന് ശിവസേന തീരുമാനിക്കുന്നത്. ബദല് സര്‍ക്കാര് എന്ന ആശയം ശരദ് പവാറിനെ മുന്നില് നിര്‍ത്തിയല്ലാതെ സേനയ്ക്ക് മുമ്പോട്ടു കൊണ്ടു പോകാന് ആകുമായിരുന്നില്ല. കോണ്‍ഗ്രസിന്റെ പിന്തുണയായിയിരുന്നു ഇതില് പ്രധാനപ്പെട്ടത്.\nകോണ്‍ഗ്രസിന്റെ പുറത്തു നിന്നുള്ള പിന്തുണയോടെ സര്‍ക്കാര് രൂപീകരിക്കാം എന്നായിരുന്നു സേനയുടെ ആലോചന. എന്നാല് കോണ്‍ഗ്രസിനെ കൂടി ഉള്‍ക്കൊള്ളിച്ചുള്ള രാഷ്ട്രീയ സഖ്യത്തിന് രൂപം നല്‍കിയത് പവാറിന്റെ രാഷ്ട്രീയ മിടുക്കാണ്.\nശിവസേന-എന്.സി.പി-കോണ്‍ഗ്രസ് സര്‍ക്കാര് എന്ന ആശയത്തിനു തന്നെ കോണ്‍ഗ്രസ് അദ്ധ്യക്ഷ സോണിയ ഗാന്ധി എതിരായിരുന്നു. ആശയപരമായി ഏറെ അകലെ നില്‍ക്കുന്ന ഒരു കക്ഷിയുമായി ചേര്‍ന്ന് എങ്ങനെ സര്‍ക്കാര് രൂപീകരിക്കാനാകും എന്നതായിരുന്നു അവരുടെ ചോദ്യം.\nആ ചോദ്യം ലളിതമായിരുന്നില്ല. രാജ്യത്തിന്റെ പല ഭാഗങ്ങളില് അത് പാര്‍ട്ടിയുടെ പ്രതിച്ഛായക്ക് കളങ്കമേല്‍പ്പിക്കും എന്നവര് ഭയന്നു. തീവ്രഹൈന്ദവവാദവും മണ്ണിന്റെ മക്കള് വാദവും രാഷ്ട്രീയ മേല്‍വിലാസമാക്കിയ സേനയുമായി ഒരു ഒത്തുതീര്‍പ്പിനും അവര് സന്നദ്ധമായില്ല.\nഎന്നാല് സര്‍ക്കാര് രൂപീകരിക്കാന് സമ്മതം നല്‍കിയില്ലെങ്കില് സംസ്ഥാനത്തെ പാര്‍ട്ടിക്കകത്ത് പ്രശ്‌നങ്ങള്‍ക്ക് കാരണമാകും എന്ന തിരിച്ചറിവ് അവരെ മാറി ചിന്തിക്കാന് പ്രേരിപ്പിച്ചു. എന്നിട്ടു പോലും സൂക്ഷ്മമായിരുന്നു സോണിയയുടെ നീക്കങ്ങള്.\nഭരണഘടനയുടെ അന്തസ്സത്തയായ മതേതരത്വം ഉയര്‍ത്തിപ്പിടിക്കാന് സേന സന്നദ്ധമാകണം എന്നായിരുന്നു അവരുടെ ആവശ്യം. ഇത് ശിവസേനയെ ബോദ്ധ്യപ്പെടുത്തുന്നതില് പവാര് വിജയിച്ചു.\nഅയോദ്ധ്യയിലേക്കുള്ള ഉദ്ധവ് താക്കറെയുടെ സന്ദര്‍ശനം മാറ്റിവച്ചതും മുസ്‌ലിം എം.എല്.എ അബ്ദുല് സത്താറിനെ മന്ത്രിയാക്കാനുള്ള ധാരണയും ഇതിന്റെ ഭാഗമായിരുന്നു. മൂന്ന് കക്ഷികളും ചേര്‍ന്ന് തയ്യാറാക്കിയ പൊതുമിനിമം പരിപാടിയില് സെക്യുലറിസം എന്ന പദം ഉള്‍പ്പെടുത്താനും സോണിയ ശഠിച്ചു.\nഇക്കാര്യങ്ങളെല്ലാം ശിവസേനയെ കൊണ്ട് അംഗീകരിപ്പിക്കാന് പവാറിനായി എന്നതാണ് ശ്രദ്ധേയം. പൊതുവെ വിട്ടുവീഴ്ചകള്‍ക്ക് വഴങ്ങുതല്ല സേനയുടെ രാഷ്ട്രീയ നിലപാടുകള് എന്നതു കൂടി ഓര്‍ക്കേണ്ടതുണ്ട്.\n>മാതോശ്രീ വിട്ടു പുറത്തിറങ്ങിയ ഉദ്ധവ്\nബാല് താക്കറെ ഉള്ള കാലം തൊട്ട് ശിവസേന അദ്ധ്യക്ഷന് സ്വന്തം വീടായ മാതോശ്രീയില് നിന്ന് പുറത്തിറങ്ങാറില്ല. എല്ലാ രാഷ്ട്രീയക്കാരും അവിടെ ചെന്ന് കാര്യങ്ങള് സംസാരിക്കുകയാണ് പതിവ്.\nഎന്നാല് അതു തെറ്റിച്ച് ഉദ്ധവ് താക്കറെയെ സ്വന്തം വീട്ടിലെത്തിക്കാന് ശരദ് പവാറിനായി. വ്യാഴാഴ്ച അര്‍ദ്ധരാത്രി വരെ നടത്തിയ ചര്‍ച്ചയും പവാറിന്റെ വീട്ടിലായിരുന്നു.\nമുഖ്യമന്ത്രി സ്ഥാനത്തേക്ക് ഉദ്ധവ് തന്നെ വരണം എന്ന് പവാര് നിര്‍ബന്ധം പിടിച്ചതും നയതന്ത്രത്തിന്റെ ഭാഗമാണ്. ഉദ്ധവ് അല്ലാത്ത മറ്റൊരാളാണ് ആ സ്ഥാനത്തേക്ക് വരുന്നതെങ്കില് അത് ഭരണത്തെ തന്നെ ബാധിച്ചേക്കാം. ബി.ജെ.പിയുമായി സഖ്യം വേര്‍പ്പെടുത്താനുള്ള തീരുമാനത്തിനെതിരെ 17 എം.എല്.എമാര് രംഗത്തു വന്ന സാഹചര്യത്തില് പ്രത്യേകിച്ചും.\nഉദ്ധവ് മുഖ്യമന്ത്രിയാകില്ല എന്നതാണ് ഒടുവിലത്തെ റിപ്പോര്‍ട്ട്. സഞ്ജയ് റാവുത്തും കേന്ദ്രമന്ത്രിസഭയില് നിന്ന് ഈയിടെ രാജിവച്ച അരവിന്ദ് സാവന്തുമാണ് സ്ഥാനത്തേക്ക് പരിഗണിക്കപ്പെടുന്നത്. സ്ഥാനമേറ്റെടുക്കാന് താത്പര്യമില്ലെന്ന് ഏക്‌നാഥ് ഷിന്‍ഡെ അറിയിച്ചിട്ടുണ്ട്.\n>അഭ്യൂഹങ്ങള്‍ക്ക് ഇടം കൊടുത്ത്\nസസ്‌പെന്‍സിന്റെ പരകോടി നിലനിര്‍ത്തിയാണ് സംസ്ഥാനത്ത് പുതിയ സഖ്യം അധികാരത്തില് വരുന്നത്. അതില് ഏറ്റവും ഒടുവിലത്തേത് കഴിഞ്ഞ ദിവസം പ്രധാനമന്ത്രി നരേന്ദ്രമോദിയുമായുള്ള കൂടിക്കാഴ്ചയായിരുന്നു.\nകോണ്‍ഗ്രസുമായും സേനയുമായും ചര്‍ച്ചകള് നടന്നു കൊണ്ടിരിക്കെയാണ് പവാര് മോദിയെ കണ്ടത്. അതിന് തൊട്ടു മുമ്പുള്ള ദിവസം രാജ്യസഭയില് എന്.സി.പിയെ മോദി മുക്തകണ്ഠം പ്രശംസിക്കുകയും ചെയ്തിരുന്നു.\nസേനയെ വിട്ട് എന്.സി.പി ബി.ജെ.പിക്കൊപ്പം പോകുകയാണോ എന്ന ശ്രുതി പരക്കുകയും കോണ്‍ഗ്രസ് അതില് അതില് അതൃപ്തി രേഖപ്പെടുത്തുകയും ചെയ്തു. എന്നാല് അതിലൊന്നും പവാര് കുലുങ്ങിയില്ല.\nഒരു മാസത്തെ അനിശ്ചിതത്വത്തിന് ശേഷം സഖ്യം അധികാരത്തില് എത്തുമ്പോള് ഒരു പവര് ഹൗസായി പവാര് ചിരിക്കുകയാണ്. ഒരുപക്ഷേ, സമകാലിക രാഷ്ട്രീയത്തിലെ ചാണക്യനായി അറിയപ്പെടുന്ന ബി.ജെ.പി ദേശീയ അദ്ധ്യക്ഷന് അമിത് ഷായെ തന്നെയാണ് പവാര് മലര്‍ത്തിയടിച്ചിരിക്കുന്നത്. ആ ഞെട്ടലില് നിന്ന് കരകയറാന് ബി.ജെ.പിക്ക് കുറച്ചു കാലം വേണ്ടി വരും.\nമകള് സുപ്രിയ സുലെയ്ക്കൊപ്പം\n>പവാര് എന്ന പവര് ഹൗസ്\nമറാത്ത രാഷ്ട്രീയം കൈവെള്ളയിലെ രേഖകള് പോലെ പരിചിതമാണ് പവാറിന്. അരനൂറ്റാണ്ടു നീണ്ട രാഷ്ട്രീയ ജീവിതത്തില് ശരദ് ഗോവിന്ദ റാവു പവാര് ഉയര്‍ച്ചയും വീഴ്ചയും കണ്ടിട്ടുണ്ട്; മറ്റേതൊരു രാഷ്ട്രീയക്കാരനെയും പോലെ.\nമൂന്നു തവണ സംസ്ഥാന മുഖ്യമന്ത്രിയും കേന്ദ്രത്തില് രണ്ടു തവണ മന്ത്രിക്കസേരയിലും ഇരുന്ന പവാര് ഇന്ന് മഹാരാഷ്ട്രയിലെ ഏറ്റവും പരിചയ സമ്പന്നനായ നേതാവാണ്. പകരം വയ്ക്കാത്ത ആ രാഷ്ട്രീയ അനുഭസമ്പത്തിലാണ് എന്.ഡി.എ വിട്ടു വരുമ്പോള് ശിവസേന വിശ്വസിച്ചത്.\nകളിയേറെക്കണ്ട ഈ മുന് ക്രിക്കറ്റ് ഭരണാധികാരി ഒടുവില് വിജയത്തിലേക്ക് സിക്‌സറടിച്ചിരിക്കുന്നു. അതിന്റെ ആഘോഷം ഇനി എത്ര നാള് എന്നതു മാത്രമാണ് അവശേഷിക്കുന്ന ചോദ്യം.


ആര്‍മി നഴ്സിംഗിന് അപേക്ഷ ക്ഷണിച്ചു: പ്ലസ്ടു പാസായവര്‍ക്ക് അപേക്ഷിക്കാം | Applications invited for Army nursing admission 2018 - Malayalam Oneindia\nആര്‍മി നഴ്സിംഗിന് അപേക്ഷ ക്ഷണിച്ചു: പ്ലസ്ടു പാസായവര്‍ക്ക് അപേക്ഷിക്കാം\nUpdated: Sun, Dec 10, 2017, 20:11 [IST]\nരാജ്യത്തെ വിവിധ സൈനിക മെഡിക്കല് കോളേജുകളിലേയ്ക്കുള്ള നഴ്സിംഗ് പ്രവേശനത്തിന്അപേക്ഷ ക്ഷണിച്ചു. അവിവാഹിതരായ പെണ്‍കുട്ടികള്‍ക്കും വിധവകള്‍ക്കും വിവാഹമോചിതരായ സ്ത്രീകള്‍ക്കും മാത്രമാണ് അപേക്ഷിക്കാന് കഴിയുക. നാല് വര്‍ഷത്തെ ബിഎസ് സി നഴ്സിംഗ് കോഴ്സ് 2018 ജുലൈ/ ഒക്ടോബര് മാസത്തിലാണ് ആരംഭിക്കുന്നത്.\nആധാറുമായി ബന്ധിപ്പിച്ചില്ലെങ്കില് അക്കൗണ്ട് റദ്ദാക്കും!! കണ്ണുരുട്ടി എസ്ബിഐ, അവസാന തിയ്യതി!\nകോഴ്സ് വിജയകരമായി പൂര്‍ത്തിയാക്കുന്നവര്‍ക്ക് സൈന്യത്തില് മിലിറ്ററി നഴ്സിംഗ് സര്‍വ്വീസ് വിഭാഗത്തില് സ്ഥിര നിയമനം ലഭിക്കുകയും ചെയ്യും. കമ്മീഷന്‍ഡ് ഓഫീസര് തസ്തികയിലായിരിക്കും നിയമനം. പൂര്‍ണ്ണമായും സൗജന്യമായാണ് കോഴ്സ് നടത്തിപ്പ്.\nകയ്യിലെ ശനിരേഖ നിങ്ങളുടെ ഭാവി പറയും: ശനിരേഖയില് പൊട്ടലുണ്ടെങ്കില് ജീവിതത്തില് ഒറ്റപ്പെടും!! നിങ്ങളറിയേണ്ട സുപ്രധാന കാര്യങ്ങള്\n50 ശതമാനം മാര്‍ക്കോടെ ഫിസിക്സ്, ബയോളജി, കെമിസ്ട്രി, ഇംഗ്ലീഷ് എന്നീ വിഷയങ്ങള് ഉള്‍പ്പെട്ട പ്ലസ്ടു, അല്ലെങ്കില് തത്തുല്യ കോഴ്സാണ് അടിസ്ഥാന യോഗ്യത. എന്നാല് റെഗുലറായി പഠിച്ച് ആദ്യ ചാന്‍സില് തന്നെ പാസായിരിക്കണമെന്നാണ് ചട്ടം. അവസാന വര്‍ഷ പരീക്ഷ എഴുതുന്നവര്‍ക്കും അപേക്ഷിക്കാന് സാധിക്കും. എന്നാല് കോഴ്സിന് ചേരുന്നതിന് മുമ്പായി പ്ലസ്ടു സര്‍ട്ടിഫിക്കറ്റ് ഹാജരാക്കണം. പ്രൈവറ്റ്, ഓപ്പണ് സ്കൂള് വിദ്യാര്‍ത്ഥികള്‍ക്ക് ഈ കോഴ്സിന് അപേക്ഷ നല്‍കാനാവില്ല.\nകുറഞ്ഞത് 148 സെന്‍റീമീറ്റര് പൊക്കമുള്ളവര്‍ക്ക് മാത്രമേ നഴ്സിംഗ് കോഴ്സിന് അപേക്ഷിക്കാന് കഴിയൂ. മികച്ച കാഴ്ച ശക്തി, 39 കിലോയെങ്കിലും തൂക്കം എന്നിവയും നിര്‍ബന്ധമാണ്. എന്നാല് വൈദ്യപരിശോധനയുടെ കൂടി അടിസ്ഥാനത്തിലായിരിക്കും പ്രവേശനത്തിന് തിരഞ്ഞെടുക്കുക.\n01-10-1993നും 30-01-2003നും ഇടയില് ജനിച്ചവരായിരിക്കണം അപേക്ഷിക്കുന്നവര്. എഴുത്ത് പരീക്ഷ, ഇന്‍റര്‍വ്യൂ, വൈദ്യപരിശോധന എന്നിവയുടെ അടിസ്ഥാനത്തില് മാത്രമായിരിക്കും പ്രവേശനത്തിനായി തിരഞ്ഞെടുക്കുക. ഒബ്ജക്ടീവ് മാതൃകയിലുള്ള 90 മിനിറ്റ് ദൈര്‍ഘ്യമുള്ളതായിരിക്കും എഴുത്ത് പരീക്ഷ. ജനറല് ഇംഗ്ലീഷ്, ബയോളജി, ഫിസിക്സ്, കെമിസ്ട്രി, ജനറല് ഇന്‍റലിജന്‍സ് എന്നിവയില് നിന്നായിരിക്കും പരീക്ഷയ്ക്കുള്ള ചോദ്യങ്ങള്.\nകേരളത്തില് തിരുവനന്തപുരം, കൊച്ചി, കണ്ണൂരിലെ ഏഴിമല എന്നിങ്ങനെ മൂന്ന് പരീക്ഷാ കേന്ദ്രങ്ങളാണുള്ളത്. 2018 ഫെബ്രുവരിയില് നടക്കുന്ന എഴുത്തുപരീക്ഷയില് വിജയിക്കുന്നവരെ മേയില് നടക്കുന്ന ഇന്‍റര്‍വ്യൂവിന് ക്ഷണിക്കും. ഡിസംബര് 30 ആണ് അപേക്ഷ സമര്‍പ്പിക്കാനുള്ള അവസാന തിയ്യതി.\nwww.joinindianarmy.nic.in എന്ന വെബ്സൈറ്റ് വഴി ഡിസംബര് ഒന്നുമുതല് ഓണ്‍ലൈനായാണ് അപേക്ഷ സമര്‍പ്പിക്കേണ്ടത്. ഓണ്‍ലൈന് അപേക്ഷയുടെ ആദ്യഘട്ടം പൂര്‍ത്തിയാകുന്നതോടെ വെബ്സൈറ്റില് നിഷ്കര്‍ഷിക്കുന്ന തുക അപേക്ഷാ ഫീസായി അടയ്ക്കണം. ഫീസ് അടയ്ക്കുന്നത് സംബന്ധിച്ചുള്ള നിര്‍ദേശങ്ങള് ഓണ്‍ലൈനില് അപേക്ഷ സമര്‍പ്പിക്കുമ്പോള് ലഭിക്കും.\nindia army nursing plus two job woman girls medical college ഇന്ത്യ സൈന്യം പ്ലസ്ടു ജോലി സ്ത്രീ പെണ്‍കുട്ടി കണക്ക് ഇംഗ്ലീഷ് മെഡിക്കല് കോളേജ്\nApplications invited for Army nursing admission 2018


നക്ഷത്രങ്ങളുടെ രാജശില്പി | dennis joseph\nനിറക്കൂട്ടിലൂടെ വരവറിയിച്ചു, പൊലിമ മങ്ങിയ മമ്മൂട്ടിക്ക് രണ്ടാംവരവ് സമ്മാനിച്ച് ന്യൂഡൽഹി, മോഹൻലാലിനെ താരപദവിയിലേക്കുയർത്തിയ രാജാവിന്റെ മകൻ. രാജൻ പി. ദേവ് എന്ന നടനെ സിനിമയ്ക്ക് പരിചയപ്പെടുത്തിയ ഇന്ദ്രജാലം, സെൻസർബോർഡിനോട് കലഹിച്ചെത്തിയ ഭൂമിയിലെ രാജാക്കന്മാർ, രണ്ടാംഭാഗത്തിന് വെമ്പിനിൽക്കുന്ന കോട്ടയം കുഞ്ഞച്ചൻ, മൾട്ടിസ്റ്റാർ സിനിമകളായ നമ്പർ 20 മദ്രാസ് മെയിലും മനു അങ്കിളും. കണ്ണീരിന്റെ നനവോടെമാത്രം ഓർക്കാവുന്ന ആകാശദൂത്... ഡെന്നീസ് ജോസഫിന്റെ ജനപ്രിയസിനിമകളുടെ പട്ടിക ഇങ്ങനെ നീളുന്നു...\nസിനിമയുടെ അണിയറവിശേഷങ്ങൾ കേൾക്കാൻ ഡെന്നീസ് ജോസഫിനു മുന്നിലിരിക്കുമ്പോൾ ചോദ്യങ്ങൾ അധികം ആവശ്യമില്ല. നെഞ്ചിടിപ്പുകൂട്ടുന്ന, കൈയടിക്കാൻ പാകത്തിലുള്ള കണ്ണുനിറയ്ക്കുന്ന സീനുകൾ ഒന്നിനുപിറകെ ഒന്നായി സംസാരത്തിൽ നിറയും. സംവിധായകൻ ഒമർ ലുലുവിനുവേണ്ടി എഴുതിത്തയ്യാറാക്കിയ ‘പവർസ്റ്റാർ’ സിനിമയെക്കുറിച്ചായിരുന്നു അവസാന സംസാരത്തിലേറെനേരം പറഞ്ഞത്. സിനിമയിലെ ഇടവേള അവസാനിച്ചുള്ള തിരിച്ചുവരവ് ഒരു മാസ് ചിത്രത്തിലൂടെയാകുന്നു എന്ന ആഹ്ലാദമായിരുന്നു വാക്കുകളിൽ.\nമലയാളി നെഞ്ചോടു ചേർത്തുവെച്ച് ആഘോഷിച്ച ഒട്ടേറെ സിനിമകളുടെ പിറകിൽ ഡെന്നീസ് ജോസഫായിരുന്നു. നിറക്കൂട്ടിലൂടെ വരവറിയിച്ചു, പൊലിമമങ്ങിയ മമ്മൂട്ടിക്ക് രണ്ടാംവരവ് സമ്മാനിച്ച് ന്യൂഡൽഹി, മോഹൻലാലിനെ താരപദവിയിലേക്കുയർത്തിയ രാജാവിന്റെ മകൻ. രാജൻ പി. ദേവ് എന്ന നടനെ സിനിമയ്ക്ക് പരിചയപ്പെടുത്തിയ ഇന്ദ്രജാലം, സെൻസർബോർഡിനോട് കലഹിച്ചെത്തിയ ഭൂമിയിലെ രാജാക്കന്മാർ, രണ്ടാംഭാഗത്തിന് വെമ്പിനിൽക്കുന്ന കോട്ടയം കുഞ്ഞച്ചൻ, മൾട്ടിസ്റ്റാർ സിനിമകളായ നമ്പർ 20 മദ്രാസ് മെയിലും മനു അങ്കിളും. കണ്ണീരിന്റെ നനവോടെമാത്രം ഓർക്കാവുന്ന ആകാശദൂത്... ഡെന്നീസ് ജോസഫിന്റെ ജനപ്രിയസിനിമകളുടെ പട്ടിക ഇങ്ങനെ നീളുന്നു.\nനിറക്കൂട്ടിന്റെ കഥപറയാൻ ജോഷിയെ കാണാൻചെന്ന അനുഭവം അദ്ദേഹംതന്നെ വിവരിച്ചിട്ടുണ്ട്. തേക്കടിയിലെ മമ്മൂട്ടി ചിത്രത്തിന്റെ സെറ്റിൽ പോയാണ് ജോഷിയോട് അന്ന് കഥപറയുന്നത്. ലൈറ്റ് അപ്പ് ചെയ്ത സെറ്റിൽനിന്ന് അരമണിക്കൂർ ഇടവേളയെന്ന് പറഞ്ഞാണ് അദ്ദേഹം കഥകേൾക്കാൻ എത്തിയത്. അരമണിക്കൂർകൊണ്ട് ഒരു ഫുൾ സ്‌ക്രിപ്റ്റ് വായിച്ചുകേൾക്കുക നടപ്പുള്ള കാര്യമല്ലായിരുന്നു. ഡെന്നീസ് തിരക്കഥ നൽകി, ജോഷി ലാഘവത്തോടെ വായിച്ചുതുടങ്ങി. വായനതുടരുമ്പോൾ മുഖത്ത് വ്യത്യാസം കണ്ടുതുടങ്ങി. ഉച്ചവരെ ഷൂട്ടില്ലെന്ന് പ്രഖ്യാപിച്ച് ജോഷി ഒറ്റയിരിപ്പിനു മുഴുവൻ തിരക്കഥയും വായിക്കുകയായിരുന്നു. അവിടെനിന്ന് തുടങ്ങുന്നു ജോഷി-ഡെന്നീസ് ജോസഫ് കൂട്ടുകെട്ട്. നിറക്കൂട്ട് സൂപ്പർ ഹിറ്റായി എന്നുമാത്രമല്ല, തമിഴിലും തെലുങ്കിലും ഹിന്ദിയിലും കന്നഡയിലും റീമേക്ക് ചെയ്തു.\nമമ്മൂട്ടിയെ മനസ്സിൽക്കണ്ട് എഴുതിയ സിനിമയായിരുന്നു രാജാവിന്റെ മകൻ. കാര്യങ്ങൾ മാറിമറിഞ്ഞപ്പോൾ നായകൻ മോഹൻലാലായി, രാജാവിന്റെ മകൻ ലാലിനെ സൂപ്പർപദവിയിലേക്കുയർത്തി.\nഅമേരിക്കൻ പ്രസിഡന്റിനെ കൊല്ലാൻ അവിടത്തെ ഒരു ചെറുകിട ടാബ്ലോയ്ഡ് പത്രക്കാരൻ ശ്രമിച്ച കഥയിൽനിന്നാണ് ന്യൂഡൽഹിയുടെ കഥ മനസ്സിലേക്കെത്തുന്നതെന്ന് ഡെന്നീസ് തന്നെ വിവരിച്ചിട്ടുണ്ട്. ന്യൂഡൽഹി കണ്ട് തന്നെ നേരിൽ കാണാൻ രജനീകാന്ത് എത്തിയ കഥ പറയുമ്പോൾ ഡെന്നീസിന്റെ വാക്കുകളിൽ അഭിമാനം നിറയുമായിരുന്നു. വി.ഐ.പി. കാണാൻ വരുന്നു എന്ന ഹോട്ടൽ റിസപ്ഷനിൽ നിന്നുള്ള കോൾ എടുത്ത് വാതിൽ തുറന്നപ്പോൾ മുന്നിൽ രജനീകാന്ത്. ന്യൂഡൽഹിയുടെ ഹിന്ദി റീമേക്കിനുള്ള അവകാശത്തിനായാണ് രജനി വന്നത്. പക്ഷേ, അപ്പോഴേക്കും കന്നഡ, തെലുങ്ക്, ഹിന്ദി പതിപ്പുകളുടെ അവകാശങ്ങൾ വിറ്റുകഴിഞ്ഞിരുന്നു.\nഅഭിനയംകൊണ്ട് പ്രേക്ഷകരെ ഞെട്ടിച്ച രാജൻ പി. ദേവും എൻ.എഫ്. വർഗീസും ഡെന്നീസ് ജോസഫിന്റെ എഴുത്തിന്റെ ശക്തിയിലാണ് വെള്ളിത്തിരയിൽ ഇരിപ്പിടം ഉറപ്പിക്കുന്നത്. തമ്പി കണ്ണന്താനത്തിനുവേണ്ടി എഴുതിയ മോഹൻലാൽ ചിത്രം ഇന്ദ്രജാലം. ഒരുപാട് മാനറിസങ്ങളോടുകൂടിയ വില്ലൻ. ബോംബെയിലെ അധോലോകനായകനായ പാലാക്കാരൻ കാർലോസ്. തിലകനെക്കൊണ്ട് ചെയ്യിക്കാമെന്ന് കരുതിയിരുന്നെങ്കിലും അതൊരു ടിപ്പിക്കൽ തിലകൻ വേഷമാകുമോയെന്നു സംശയിച്ച് പുതിയൊരാളെ തേടി. ആ അന്വേഷണമാണ് രാജൻ പി. ദേവിലെത്തിയത്.\nആകാശദൂതിലെ പാൽക്കാരനായ വില്ലൻ കൊച്ചുമുതലാളിയായി ആദ്യം ഡെന്നീസിന്റെ മനസ്സിലുണ്ടായിരുന്നത് താഴ്‌വാരത്തിലെ പ്രതിനായകൻ സലിം ഘോഷിനെയായിരുന്നു. പറഞ്ഞുറപ്പിച്ചെങ്കിലും സിനിമ തുടങ്ങുന്നതിനോടുത്തപ്പോൾ സലിം ഘോഷിന് അസൗകര്യമായി. വ്യത്യസ്തനായൊരു വില്ലനെ തേടുന്നതിനിടയിലാണ് എൻ.എഫ്. വർഗീസിന്റെ പേര് ഉയർന്നുവരുന്നത്.\nതിരക്കഥ ഡെന്നീസ് ജോസഫ്\n“രാജുമോൻ ഒരിക്കൽ എന്നോട് ചോദിച്ചു, അങ്കിളിന്റെ ഫാദർ ആരാണെന്ന്? ഞാൻ പറഞ്ഞു ഒരു രാജാവാണെന്ന്, കിരീടവും ചെങ്കോലും സിംഹാസനവും ഉള്ള ഒരു രാജാവ്. പിന്നീട് എന്നെ കാണുമ്പോൾ അവൻ കളിയാക്കി വിളിക്കുമായിരുന്നു, പ്രിൻസ്...രാജകുമാരൻ...രാജാവിന്റെ മകൻ. യെസ് ഐ ആം എ പ്രിൻസ്, അണ്ടർവേൾഡ് പ്രിൻസ്... അധോലോകങ്ങളുടെ രാജകുമാരൻ”. വിൻെസന്റ് ഗോമസിന്റെ ഡയലോഗ് തിയേറ്ററിലെ ഇരുട്ടിൽ മുഴങ്ങുമ്പോൾ രോമാഞ്ചത്തോടെ കൈയടിച്ച ആ കാലം പ്രേക്ഷകർ മറന്നിട്ടുണ്ടാകില്ല. ‘രാജാവിന്റെ മകനി’ലെ വിൻെസന്റ് ഗോമസിലൂടെ മോഹൻലാലിനെയും ‘ന്യൂഡൽഹി’യിലെ ജി.കെ.യിലൂടെ മമ്മൂട്ടിയെയുമൊക്കെ മലയാള സിനിമയുടെ രാജാക്കൻമാരാക്കിയ രാജശില്പി. ഡെന്നീസ് ജോസഫ് എന്ന തിരക്കഥാകൃത്ത് വിടപറയുമ്പോഴും അദ്ദേഹം സൃഷ്ടിച്ച സൂപ്പർ കഥാപാത്രങ്ങളും അവരുടെ തട്ടുതകർപ്പൻ ഡയലോഗുകളുമൊക്കെ മായാതെ മലയാള സിനിമാ പ്രേക്ഷകരുടെ മനസ്സിൽ ബാക്കിയുണ്ടാകും.\n‘ഈറൻ സന്ധ്യ’ എന്ന സിനിമയുടെ തിരക്കഥാകൃത്തായാണ് ഡെന്നീസ് ജോസഫ് മലയാള സിനിമയിൽ അവതരിക്കുന്നത്. അതിനു പിന്നാലെ മലയാള സിനിമയുടെ ജാതകംതന്നെ തിരുത്തിയ നിരവധി സിനിമകൾ വരവായി.\nമമ്മൂട്ടിയെ നായകനാക്കി എഴുതിയ ‘നിറക്കൂട്ടും’ ‘ന്യൂഡൽഹി’യും ‘നായർസാബും’ ‘സംഘ’വും ‘കോട്ടയം കുഞ്ഞച്ചനു’മൊക്കെ പ്രേക്ഷകർ എങ്ങനെയാണ് ഏറ്റെടുത്തതെന്നത് ചരിത്രമാണ്. മോഹൻലാലിനെ നായകനാക്കി എഴുതിയ ‘രാജാവിന്റെ മകനും’ ‘ഭൂമിയിലെ രാജാക്കൻമാരും’ ‘വഴിയോരക്കാഴ്ചകളും’ ‘ഇന്ദ്രജാല’വുമൊക്കെ അതേ വഴിയിൽ തന്നെയായിരുന്നു സഞ്ചാരം.\nജോഷി സംവിധാനം ചെയ്ത മമ്മൂട്ടി ചിത്രമായ ‘നിറക്കൂട്ട്’ ഡെന്നീസ് ജോസഫിനെ മലയാള സിനിമയിൽ സൂപ്പർ തിരക്കഥാകൃത്തായി അടയാളപ്പെടുത്തുമ്പോൾ അതൊരു നിയോഗം തന്നെയായിരുന്നു. ജോഷിയെ ആ സിനിമയുടെ തിരക്കഥ വായിച്ചു കേൾപ്പിക്കാൻ പോയ കഥ ഡെന്നീസ് പലപ്പോഴും പറഞ്ഞിട്ടുണ്ട്. സെറ്റിൽ കഥ പറയാൻ കുറേ ദിവസം കാത്തുനിന്ന ഡെന്നീസ് ഒടുവിൽ മടങ്ങാനൊരുങ്ങുമ്പോഴാണ് ജോഷി തിരക്കുകൾക്കിടയിൽ തിരക്കഥ കേൾക്കാൻ വരുന്നത്. അര മണിക്കൂർകൊണ്ട് തിരക്കഥ വായിക്കാൻ വന്ന ജോഷി പക്ഷേ വായിച്ചു തുടങ്ങിയതോടെ വലിയ ആവേശത്തിലായി. ഉച്ചയാകുമ്പോഴേക്കും തിരക്കഥ വായിച്ചുതീർത്ത് ജോഷി പറഞ്ഞ ഡയലോഗ് മലയാള സിനിമയുടെ ചരിത്രം തിരുത്തുന്ന കൂട്ടുകെട്ടിന്റെ തുടക്കമായിരുന്നു.\n“മലയാള സിനിമ കണ്ട ഏറ്റവും മികച്ച തിരക്കഥയാണ് ഇതെന്നു ഞാൻ പറയുന്നില്ല. ജീവിതത്തിൽ എനിക്കു ചെയ്യാൻ കിട്ടിയ ഏറ്റവും മികച്ച സ്‌ക്രിപ്‌റ്റാണിത്. അതുകൊണ്ട് നമ്മൾ ഈ പടം ചെയ്യുന്നു” - ജോഷിയുടെ ഡയലോഗിനൊടുവിൽ പിറന്ന ആ കൂട്ടുകെട്ടിൽ നിറക്കൂട്ട് ഉൾപ്പെടെ എത്രയോ സൂപ്പർ ചിത്രങ്ങളാണ് മലയാള സിനിമയ്ക്കു ലഭിച്ചത്.\nആകാംക്ഷയും നടുക്കവും അപ്രതീക്ഷിത ട്വിസ്റ്റുകളും കൊണ്ട് പ്രേക്ഷകരെ പിടിച്ചിരുത്തുന്നതായിരുന്നു ഡെന്നീസിന്റെ എഴുത്ത്. മമ്മൂട്ടിയുടെ സിനിമാ ജീവിതത്തിൽ വഴിത്തിരിവായ ‘ന്യൂഡൽഹി’യിലെ ജി. കൃഷ്ണമൂർത്തി എന്ന കഥാപാത്രത്തിന്റെ സൃഷ്ടി ഇതിനു പൂർണമായ അടിവരയിടുന്നുണ്ട്. ‘ന്യൂഡൽഹി’യിലെ ജി.കെ.യായി മമ്മൂട്ടിക്കും ‘രാജാവിന്റെ മകനി’ലെ വിൻെസന്റ് ഗോമസായി മോഹൻലാലിനും പകർന്നാടാൻ സാധിച്ചത് ആ തിരക്കഥയുടെ അതിശക്തി കൊണ്ടുതന്നെയായിരുന്നു. ഡെന്നീസ് സിനിമയ്ക്കു വേണ്ടി പറഞ്ഞ കഥകളിലെല്ലാം അപരിചിതമായ എന്തൊക്കെയോ പുതുമകളുണ്ടായിരുന്നു. സാഹസികതയും ആണത്തവും പോരാട്ടവുമൊക്കെ സമാസമം കഥാപാത്രങ്ങളിലേക്കു സന്നിവേശിപ്പിക്കാൻ ഡെന്നീസിനുള്ള അപാരമായ രചനാ ചാതുരിയായിരുന്നു സൂപ്പർ താരങ്ങളുടെ പിറവിയുടെ അടിസ്ഥാനം.\n‘നിറക്കൂട്ടി’ലെ രവിവർമയും ‘കോട്ടയം കുഞ്ഞച്ചനി’ലെ കുഞ്ഞച്ചനും ‘സംഘ’ത്തിലെ കുട്ടപ്പായിയും ‘ന്യൂഡൽഹി’യിലെ ജി.കെ.യുമൊക്കെ മമ്മൂട്ടി എന്ന നടനെ അതനുഭവിപ്പിക്കുമ്പോൾ ‘രാജാവിന്റെ മകനി’ലെ വിൻെസന്റ് ഗോമസും ‘ഇന്ദ്രജാല’ത്തിലെ കണ്ണൻ നായരും ‘നമ്പർ ട്വന്റി മദ്രാസ് മെയിലി’ലെ ടോണി കുരിശിങ്കലും ‘ഭൂമിയിലെ രാജാക്കൻമാരി’ലെ മഹേന്ദ്ര വർമയുമൊക്കെ മോഹൻലാലിനെയും അതേ വഴിയിലൂടെ നടത്തുന്നുണ്ട്. അതുകൊണ്ടുതന്നെ മലയാള സിനിമയ്ക്ക് എന്നും പറയാവുന്ന ഒരു തലക്കെട്ടായി അതവശേഷിക്കും, ഡെന്നീസ് ജോസഫ്... നക്ഷത്രങ്ങളുടെ രാജശില്പി.\nഏറ്റവും അവസാനം ഡെന്നീസ് എന്നെ വിളിച്ചത് കഴിഞ്ഞ ഞായറാഴ്ച രാത്രിയായിരുന്നു. ഒരുപാട് സമയം ഞങ്ങൾ സംസാരിച്ചു. കുഞ്ഞാലി മരയ്ക്കാറിൽ പ്രണവ് മോഹൽലാലും എന്റെ മകൾ കല്യാണിയും ചേർന്ന് അഭിനയിച്ച ഗാനരംഗം കണ്ടിട്ടായിരുന്നു അവൻ വിളിച്ചത്. അതിൽ കാർത്തിക് പാടിയ തമിഴ് വേർഷനാണ് ഇഷ്ടപ്പെട്ടത് എന്നും പറഞ്ഞു.\nഞാനും ഡെന്നീസും ചേർന്ന് ഒരു സിനിമ മാത്രമേ ചെയ്തിട്ടുള്ളൂ- ഗീതാഞ്ജലി. പക്ഷേ, സിനിമാജീവിതത്തിന്റെ തുടക്കംമുതൽ ഞങ്ങൾ ആത്മാർഥ സുഹൃത്തുക്കളായിരുന്നു. മദ്രാസിൽ ഒരേസമയം അവന്റെയും എന്റെയും സിനിമകളുടെ പോസ്റ്റ് പ്രൊഡക്‌ഷൻ ജോലികൾ നടക്കുമ്പോൾ ഞങ്ങൾ പരസ്പരം പല ഭാഗങ്ങളും കണ്ട് അഭിപ്രായങ്ങൾ പറയുമായിരുന്നു. ഭാരതിരാജയുടെ ഒരു സിനിമ കണ്ടിറങ്ങിയപ്പോഴാണ് ഞാൻ എം.ജി. ശ്രീകുമാറിനെ ഡെന്നീസിന് പരിചയപ്പെടുത്തിക്കൊടുക്കുന്നത്. അന്ന് ശ്രീക്കുട്ടൻ എന്റെ സിനിമയിലേ പാടിയിരുന്നുള്ളൂ. ആദ്യമായി, മറ്റൊരു സിനിമയിൽ പാടുന്നതിന് കാരണക്കാരനായത് ഡെന്നീസാണ്.\nമലയാളത്തിലെ മോസ്റ്റ് വാണ്ടഡ് സ്‌ക്രിപ്‌റ്റ് റൈറ്ററായിരുന്നു ഡെന്നീസ്. ഡെന്നീസ് ജോസഫ്-ജോഷി എന്ന കൂട്ടുകെട്ട് ഹിന്ദിയിലെ സലിം-ജാവേദ് (സലിംഖാൻ-ജാവേദ് അക്‌തർ) കൂട്ടുകെട്ടുപോലായിരുന്നു. ആ പേരുമാത്രം മതിയായിരുന്നു ജനങ്ങൾ തിയേറ്ററിലേക്ക് ഇരച്ചുകയറാൻ. മമ്മൂട്ടിയുടെയും മോഹൻലാലിന്റെയും ജീവിതത്തെ വഴിതിരിച്ചുവിട്ട തിരക്കഥകൾ ഡെന്നീസ് ജോസഫാണ് എഴുതിയത്. ന്യൂഡൽഹിയും രാജാവിന്റെ മകനും ഓർക്കുക. ഡെന്നീസ് പെട്ടെന്ന് പോയതറിയുമ്പോൾ എനിക്കിവിടെയിരുന്ന് കരയാനേ സാധിക്കുന്നുള്ളൂ. ഏറ്റവും പ്രിയപ്പെട്ടവർ പോകുമ്പോഴാണ് നാം തനിച്ചായതായി തോന്നുന്നത്. അപ്പോഴും അവരുടെ ശബ്ദം അവർ പറഞ്ഞ അവസാനവാക്കുകൾ ചെവിയിലും മനസ്സിലും ശേഷിക്കും.\nവലിയ സിനിമകളുടെ രാജശില്പി -മോഹൻലാൽ\nവലിയ സിനിമകളായിരുന്നു എപ്പോഴും ഡെന്നീസ് ജോസഫിന്റെ മനസ്സിൽ. കാഴ്ചക്കാരെ ഇളക്കിമറിക്കുന്നതായിരുന്നു അദ്ദേഹത്തിന്റെ രചനാശൈലി. രാജാവിന്റെ മകനിലെ ‘മൈ ഫോൺ നമ്പർ ഇസ് 2255’ എന്നതു മാത്രം മതി ഉദാഹരണമായി. ഈ കാലത്തും അത് ജനങ്ങളുടെ ചുണ്ടിലുണ്ട്. ഡെന്നീസ് എഴുതുന്ന സിനിമകളുടെയും കഥാപാത്രങ്ങളുടെയും പേരുകൾത്തന്നെ വ്യത്യസ്തവും ആകർഷകവുമായിരുന്നു. എത്ര മനോഹരമായാണ് അദ്ദേഹം ‘നമ്പർ ട്വന്റി മദ്രാസ് മെയിൽ’ എഴുതിയത്! രാജാവിന്റെ മകൻ പുതിയ കാലത്ത് പുതിയ ശൈലിയിൽ എടുക്കാൻ ഞങ്ങൾക്കൊരു പദ്ധതിയുണ്ടായിരുന്നു. നടന്നില്ല. ഇനി നടക്കുകയുമില്ല. വിദൂരത്തിരുന്ന് ഞാൻ അദ്ദേഹത്തോട് വിടപറയുന്നു.\nനിറക്കൂട്ടുകൾക്ക് നന്ദി, സ്നേഹിതാ...-മമ്മൂട്ടി\nഡെന്നീസ് ജോസഫിന്റെ വിയോഗവാർത്ത അങ്ങേയറ്റം സങ്കടത്തോടെയാണു കേട്ടത്. സങ്കടം സങ്കടംതന്നെയാണ്. അതിനെ വിവരിക്കാൻ അക്ഷരങ്ങൾ പോരാതെ വരും. ഞാൻ സിനിമയിലെത്തി ഒന്നോ രണ്ടോ വർഷങ്ങൾക്കുശേഷമാണ് ഡെന്നീസ് കടന്നുവരുന്നത്. കൂടെവിടെയുടെ സമയത്താണ് ഞങ്ങൾ പരിചയപ്പെട്ടത്. ഡെന്നീസും ഗായത്രി അശോകനും സുഹൃത്തുക്കളായിരുന്നു. എറണാകുളം നഗരത്തിലെ ഒരു പ്രസ് ആയിരുന്നു അവരുടെ ഇടത്താവളം. അതിനോട് ബന്ധപ്പെട്ടായിരുന്നു പ്രവർത്തനം. സിനിമയുടെ പോസ്റ്റർ കാണാൻ രാജൻജോസ് പ്രകാശിനൊപ്പം പോയപ്പോഴാണ് ഞാൻ ഡെന്നീസിനെ പരിചയപ്പെടുന്നത്. രാജന്റെ അടുത്തബന്ധുവാണ് ഡെന്നീസ്. സിനിമാത്തിരക്കുകളൊഴിയുന്ന വേളകളിൽ ഞാൻ പ്രസിൽ ചെന്നിരിക്കും. അതോടെ ഞങ്ങൾ കൂടുതലടുത്തു. അന്നേ ഒരുപാട് കഥകളുണ്ടായിരുന്നു ഡെന്നീസിന്റെ ഉള്ളിൽ. ചില ലൊക്കേഷനുകളിലേക്ക് അദ്ദേഹത്തെയും കൂട്ടിപ്പോയിട്ടുമുണ്ട്.\nഅങ്ങനെ ഡെന്നീസ് പറഞ്ഞൊരു കഥ ജേസിക്ക് ഇഷ്ടപ്പെട്ടു. ജോൺപോൾ അതിന് തിരക്കഥയെഴുതി. അതാണ് ഈറൻസന്ധ്യ. അതിന്റെ ഷൂട്ടിങ്ങിന് ഞാനും ഡെന്നീസും ഒരുമിച്ചാണ് കുട്ടിക്കാനത്തേക്ക് പോയത്. ആ യാത്രയിലാണ് ഡെന്നീസ് നിറക്കൂട്ടിന്റെ കഥ പറഞ്ഞത്. വലിയൊരു കൂട്ടായ്മയുടെ തുടക്കമായിരുന്നു അത്. ജോഷി, ജോയ്‌തോമസ് ഒക്കെച്ചേർന്നപ്പോൾ ഹിറ്റുകൾ മാത്രം പിറക്കുന്നൊരു സംഘമായി ഞങ്ങളുടേത്. ചില സിനിമകൾ വിജയിക്കാതെയും പോയിട്ടുണ്ട്. അതിൽനിന്നൊരു തിരിച്ചുവരവായിരുന്നു ന്യൂഡൽഹി. ബാക്കി ചരിത്രം.\nഇടക്കാലത്ത് ഡെന്നീസ് ഉൾവലിഞ്ഞു. സിനിമയിൽ നിന്നകന്നു. പ്രാർഥനകൾ അപ്പോഴും അദ്ദേഹത്തെ ശക്തനാക്കി. കുറേനാളുകൾക്ക് മുമ്പ് ഞങ്ങൾ വീണ്ടും സിനിമയെക്കുറിച്ച് സംസാരിച്ച് തുടങ്ങിയിരുന്നു. പക്ഷേ, ആലോചനകൾ പലവഴിക്കു പോയി. ഇതിനിടയ്ക്ക് അദ്ദേഹത്തിന്റെ നിറക്കൂട്ടുകളില്ലാതെ എന്ന പുസ്തകം പ്രകാശനം ചെയ്യണമെന്ന് എന്നോട് പറഞ്ഞു. ഞാനത് സന്തോഷത്തോടെ സ്വീകരിച്ചു. ഡെന്നീസിന്റെ സിനിമകൾപോലെ ആ പുസ്തകവും പെട്ടെന്ന് ജനപ്രിയമായി. ഡെന്നീസ് ആശുപത്രിയിലായെന്നാണ് ആദ്യം അറിഞ്ഞത്. തൊട്ടുപിന്നാലെ മരണവാർത്തയുമെത്തി. കാഴ്ചയുടെ നിറക്കൂട്ടുകൾ സമ്മാനിച്ച് ഡെന്നീസ് കടന്നുപോകുമ്പോൾ ആദ്യം കുറിച്ചപോലെ സങ്കടം... സങ്കടം മാത്രം.\n• മനു അങ്കിൾ-(1988-ൽ കുട്ടികൾക്കുള്ള മികച്ച ചിത്രത്തിനുള്ള ദേശീയ പുരസ്കാരംനേടി)\n• തിരക്കഥയെഴുതിയ ആകാശദൂതിന് മികച്ച സാമൂഹിക പ്രസക്തിക്കുള്ള ദേശീയപുരസ്കാരം\nരാജാവിന്റെ മകൻ, ഭൂമിയിലെ രാജാക്കന്മാർ, മനുഅങ്കിൾ, ആകാശദൂത്, വഴിയോരക്കാഴ്ചകൾ, ഇന്ദ്രജാലം, നിറക്കൂട്ട്, ന്യൂഡൽഹി, കോട്ടയം കുഞ്ഞച്ചൻ, നായർസാബ്, സംഘം, നമ്പർ 20 മദ്രാസ്‌മെയിൽ, ഒളിയമ്പുകൾ, തന്ത്രം, ദിനരാത്രങ്ങൾ, പ്രണാമം, സായംസന്ധ്യ, കഥയ്ക്കുപിന്നിൽ, വീണ്ടും, ആയിരം കണ്ണുകൾ, ന്യായവിധി, ശ്യാമ, ഈറൻസന്ധ്യ, അർഥന, അഗ്രജൻ, ഭൂപതി, എഫ്.ഐ.ആർ., ഫാന്റം, വജ്രം, തസ്‌കരവീരൻ, പത്താംനിലയിലെ തീവണ്ടി, ഗീതാഞ്ജലി, കന്യാകുമാരി എക്‌സ്‌പ്രസ്\ncontent highlights: screen play writer and director dennis joseph passes away\nസംവിധാനം പഠിക്കാൻ ഞാൻ മദിരാശി പട്ടണത്തിലെത്തുമ്പോഴേക്കും സത്യൻ മാസ്റ്റർ അരങ്ങൊഴിഞ്ഞ് ..


ദീവാലി ലുക്കിൽ സ്റ്റൈലിഷായി വൃദ്ധി മോൾ; ചുമപ്പിൽ അതീവ സുന്ദരിയെന്ന് ആരാധകർ - Creator Pen\nവൃദ്ധി വിശാൽ എന്ന തന്റെ ഔദ്യോഗി ഇൻസ്റ്റാ പേജിലൂടെ വിശേഷങ്ങൾ പങ്കു വെച്ച് താരം എപ്പോഴും എത്താറുണ്ട്. അച്ഛൻ വിശാൽ കണ്ണനും അമ്മ ഗായത്രി വിശാലുമാണ് ഈ പേജ് മാനേജ് ചെയ്യുന്നത്. മികച്ച ഡാൻസോഴ്സ് കൂടിയായ ഇരുവരും മകൾക്കൊപ്പം പ്രത്യക്ഷപ്പെടാറുണ്ട്. കിടിലൻ ലുക്കിൽ ഉള്ളതും വ്യത്യസ്തങ്ങളുമായ ഔട്ട്ഫിറ്റ്കളിൽ നിരവധി ടെന്റിങ്ങ് ഫോട്ടോഷൂട്ടുകൾ ആണ് വൃദ്ധി മോൾ ഇതിനകം നടത്തിയത്. ഇവയെല്ലാം സോഷ്യൽ മീഡിയയിൽ വലിയ തരംഗമായിരുന്നു.\nഇപ്പോഴിതാ കഴിഞ്ഞുപോയതിനെ എല്ലാം വെല്ലുന്ന മറ്റൊരു കിടിലൻ ഔട്ട് ഫിറ്റിൽ എത്തിയിരിക്കുകയാണ് താരം. നവരാത്രി, ദീപാവലി തീമിൽ ഡിസൈൻ ചെയ്ത മനോഹരങ്ങളായ രണ്ട് കോസ്റ്റ് മുകളിലാണ് ഇക്കുറി ഫോട്ടോഷൂട്ട് നടത്തിയിരിക്കുന്നത്. നവരാത്രി സീരിസ് ഫോട്ടോ ഷൂട്ടിനായി ഔട്ട് ഫിറ്റ് ഒരുക്കിയത് ഹാൻഡ് ലൂം ബ്രാന്റായ mirali clothing ആണ്.റെഡ് ആൻഡ് ഗോൾഡൻ കോമ്പിനേഷനിൽ ആണ് ഡ്രസ്സ് ഡിസൈൻ ചെയ്തിരിക്കുന്നത്. ദീവാലി ലുക്കിന് ഔട്ട് ഫിറ്റ് ഒരുക്കിയിരിക്കുന്നത് disha creations ആണ് .\nപതിവുപോലെ പുതിയ ഫോട്ടോസും സോഷ്യൽ മീഡിയയിൽ വൈറലായി കഴിഞ്ഞു. ഈ സീരീസിലെ മറ്റ് ഫോട്ടോകൾക്കായുള്ള കാത്തിരിപ്പിലാണ് ഇപ്പോൾ ആരാധകർ. കഴിഞ്ഞ ദിവസമാണ് മികച്ച ബാലതാരത്തിനുള്ള അവാർഡ് വൃദ്ധി മോൾക്ക് ലഭിച്ചത്. സോഷ്യൽ മീഡിയയിൽ ആരാധകർ ഇത് ആഘോഷമാക്കിയിരുന്നു


പാലായിൽ ജോസ് വോട്ടിന് പണം കൊടുത്തു, പക്ഷേ ആരും വോട്ട് ചെയ്തില്ല; തിരിച്ചടിച്ച് മാണി സി കാപ്പൻ | mani c kappan alleges it is jose k mani who tried to buy votes in pala\nമാണി സി കാപ്പൻ 69,804 വോട്ടാണ് പാലായിൽ കിട്ടിയത്. ആകെ പോൾ ചെയ്ത വോട്ടുകളുടെ 50.43 ശതമാനമാണ് ഇത്. രണ്ടാമത് വന്ന ജോസ് കെ മാണിക്ക് ആകെ കിട്ടിയത് 54426 വോട്ട്, 39.32 ശതമാനം മാത്രം.\nPala, First Published May 3, 2021, 12:05 PM IST\nപാലാ: പാലായിൽ വോട്ട് കച്ചവടം നടത്തിയെന്ന ജോസ് കെ മാണിയുടെ ആരോപണം തള്ളി മാണി സി കാപ്പൻ. എലി വിഷം തിന്നാൻ കാശില്ലാത്തവൻ വോട്ടിന് എവിടെ നിന്ന് പൈസ കൊടുക്കാനാണെന്നാണ് കാപ്പൻ്റെ ചോദ്യം. ജോസ് കെ മാണിയാണ് വോട്ടിന് പൈസ കൊടുത്തതെന്ന് കാപ്പൻ തിരിച്ചടിച്ചു. ജോസ് വോട്ടിന് പണം കൊടുത്തെങ്കിലും ആരും വോട്ട് ചെയ്തില്ലെന്നാണ് മാണി സി കാപ്പൻ പറയുന്നത്.\nമാണി സി കാപ്പൻ 69,804 വോട്ടാണ് പാലായിൽ കിട്ടിയത്. ആകെ പോൾ ചെയ്ത വോട്ടുകളുടെ 50.43 ശതമാനമാണ് ഇത്. രണ്ടാമത് വന്ന ജോസ് കെ മാണിക്ക് ആകെ കിട്ടിയത് 54426 വോട്ട്, 39.32 ശതമാനം മാത്രം. ബിജെപിക്ക് 10869 വോട്ട് മാത്രമാണ് നേടാനായത്. ബിജെപി ഭരിക്കുന്ന മുത്തോലിയിൽ മാത്രമാണ് ജോസ് കെ മാണിക്ക് ലീഡ് കിട്ടിയത്.\nകേരളാ കോൺഗ്രസ് വോട്ടുകൾ അടക്കം കാപ്പന് കിട്ടിയെന്നാണ് അനുമാനം. സിപിഎം വോട്ടുകളും ചോർന്നു. പാർട്ടി വോട്ട് ചോർന്നത് പരിശോധിക്കാൻ സിപിഎം തീരുമാനിച്ചിട്ടുണ്ട്. കേരളാ കോൺഗ്രസ് - സിപിഎം പ്രാദേശിക തർക്കം പ്രതിഫലിച്ചെന്നാണ് സംശയം.\nതിരിച്ചടിച്ച് മാണി സി കാപ്പൻ


സര്, മേഡം വിളി വേണ്ട ; മാത്തൂര് മാതൃക ഏറ്റെടുത്ത് കൂടുതല് തദ്ദേശ സ്ഥാപനങ്ങൾ | Pathanamthitta Media\nTuesday, May 3, 2022 5:52 am\nസര്, മേഡം വിളി വേണ്ട ; മാത്തൂര് മാതൃക ഏറ്റെടുത്ത് കൂടുതല് തദ്ദേശ സ്ഥാപനങ്ങൾ\nകൊച്ചി : പാലക്കാട് മാത്തൂർ പഞ്ചായത്തിൽ നിന്നുള്ള നല്ല മാതൃക ഏറ്റെടുത്ത് കൂടുതൽ തദ്ദേശ സ്ഥാപനങ്ങൾ. എറണാകുളം ജില്ലയിലെ വടക്കൻ പറവൂർ, അങ്കമാലി ബ്ലോക്ക് പഞ്ചായത്ത് ഓഫീസുകളിലും സർ,മേഡം വിളികൾ പഴങ്കഥയായി മാറി. അങ്കമാലി ,വടക്കൻ പറവൂർ ബ്ലോക്ക് പഞ്ചായത്തുകളിൽ അഭ്യർത്ഥനയും അപേക്ഷയും വേണ്ട ഇനി എല്ലാം അവകാശപ്പെടാന് സാധിക്കും.\nവിവിധ ആവശ്യങ്ങൾക്കായി ഓഫിസിലെത്തുന്നവർ ഉദ്യോഗസ്ഥരെയോ ഭരണസമിതി അംഗങ്ങളെയോ സർ, മാഡം തുടങ്ങിയ വാക്കുകൾ ഉപയോഗിച്ച് ഇനി അഭിസംബോധന ചെയ്യേണ്ടതില്ല. പകരം ഉദ്യോഗസ്ഥരയും ഭരണസമിതി അംഗങ്ങളെയും അവരുടെ പേരുകളോ, തസ്തികയുടെ പേരോ വിളിക്കാം. കത്തിടപാടുകളിലും ഈ രീതി തന്നെ പിന്തുടരാം. അങ്കമാലിയിലും വടക്കൻ പറവൂരും ഐക്യകണ്ഠേനയാണ് പ്രമേയം പാസാക്കിയത്\nPrevious articleചാഞ്ചാട്ടം തുടരുന്നു ; സംസ്ഥാനത്ത് സ്വർണത്തിന് വീണ്ടും ഇടിവ്\nNext articleസ്ത്രീകളുടെ 700 ലധികം അടിവസ്ത്രങ്ങൾ മോഷ്ടിച്ചു ; 56 കാരൻ അറസ്റ്റിൽ


പ്രവാസികൾക്കുള്ള പുതുക്കിയ വാക്സിനേഷൻ സർട്ടിഫിക്കറ്റ് നാളെ മുതൽ - Malayalapathram\nHome » പ്രവാസികൾക്കുള്ള പുതുക്കിയ വാക്സിനേഷൻ സർട്ടിഫിക്കറ്റ് നാളെ മുതൽ\nതിരുവനന്തപുരം: വിദേശത്ത് പോകുന്നവർക്ക് നൽകുന്ന വാക്സിനേഷൻ സർട്ടിഫിക്കറ്റിൽ ബാച്ച് നമ്പരും തീയതിയും ചേർക്കുമെന്ന് ആരോഗ്യ മന്ത്രി വീണാ ജോർജ് അറിയിച്ചു. ചില വിദേശ രാജ്യങ്ങൾ വാക്സിനെടുത്ത തീയതിയും വാക്സിന്റെ ബാച്ച് നമ്പരും ആവശ്യപ്പെടുന്ന പശ്ചാത്തലത്തിലാണ് സർട്ടിഫിക്കറ്റിൽ ഇവകൂടി ചേർക്കാൻ സർക്കാർ നിർദേശം നൽകിയത്. ഇതിനായുള്ള ഇ ഹെൽത്തിന്റെ പോർട്ടലിൽ അപ്ഡേഷൻ നടത്തിവരികയാണ്. അടുത്ത ദിവസം മുതൽ തന്നെ ബാച്ച് നമ്പരും തീയതിയും ചേർത്ത പുതിയ സർട്ടിഫിക്കറ്റ് ലഭിക്കും. നേരത്തെ സർട്ടിഫിക്കറ്റ് എടുത്ത, ബാച്ച് നമ്പരും തീയതിയും ആവശ്യമുള്ളവർക്ക് അവകൂടി ചേർത്ത് പുതിയ സർട്ടിഫിക്കറ്റ് നൽകുമെന്നും മന്ത്രി വ്യക്തമാക്കി.\nPrevious Articleവധശ്രമക്കേസ് പ്രതിയെ അറസ്റ്റ് ചെയ്ത എസ്ഐക്ക് വെട്ടേറ്റു ; ആക്രമിച്ചത് പ്രതിയുടെ അച്ഛന്\nNext Article ഇന്ന് സംസ്ഥാനത്ത് 12,443 പേര്‍ക്ക് കോവിഡ്;13,145 പേര് രോഗമുക്തി നേടി


ചൈനയിൽ ഖുറാൻ ആപ്പ് നീക്കം ചെയ്ത് ആപ്പിൾ: നിർദേശം നൽകിയത് സർക്കാർ – Media Mangalam\nബീജിംഗ് : ഖുറാൻ ആപ്പ് ചൈനയിൽ നിന്ന് നീക്കം ചെയ്ത് ആപ്പിൾ. ഉദ്യോഗസ്ഥരുടെ അഭ്യർത്ഥനയെ തുടർന്ന് ആണ് പ്രശസ്തമായ ഖുറാൻ ആപ്പുകളിൽ ഒന്ന് ആപ്പിൾ നീക്കം ചെയ്തത്. ഖുറാൻ മജീദ് എന്ന ആപ്പ് ആണ് ചൈനീസ് അധികൃതരിൽ നിന്നുള്ള നിർദേശ പ്രകാരം നീക്കം ചെയ്തത്. ഏകദേശം 15 ലക്ഷത്തിലധികം പേരാണ് ചൈനയിൽ ഖുറാൻ മജീദ് ആപ്പ് ഉപയോഗിക്കുന്നത്.\nനിയമവിരുദ്ധമായ മത ഗ്രന്ഥങ്ങൾ പ്രചരിപ്പിക്കുന്നുവെന്ന് കാണിച്ചാണ് നടപടി. ചൈന ഔദ്യോഗികമായി ഇസ്ലാം മതത്തെ അംഗീകരിക്കുന്നുണ്ട്. പക്ഷെ രാജ്യത്ത് എല്ലാ മതപരമായ പ്രവർത്തനങ്ങൾക്കും നിയന്ത്രണമുണ്ട്. സിൻജിയാങ് പ്രവിശ്യയിലെ ഉയിഗൂർ മുസ്ലിങ്ങൾക്കെതിരെ ചൈനീസ് ഭരണകൂടം മനുഷ്യാകാശ ലംഘനങ്ങൾ നടത്തുന്നുണ്ടെന്ന ആരോപണവുമുണ്ട്. അതേസമയം, മാധ്യമറിപ്പോർട്ടുകളിൽ ചൈനീസ് സർക്കാർ ഇതുവരെ യാതൊരു പ്രതികരണവും നടത്തിയിട്ടില്ല.\n‘ചൈനീസ് അധികാരികളിൽ നിന്ന് ലഭിച്ച നിർദേശത്തിന്റെ അടിസ്ഥാനത്തിൽ ആവശ്യപ്പെടുന്ന ഡോക്യുമെന്റേഷനിൽ ഉൾപ്പെടാൻ പാടില്ലാത്ത, ഉള്ളടക്കം ഉൾപ്പെടുന്നതിനാൽ നിങ്ങളുടെ ആപ്പ് ഖുറാൻ മജീദ് ചൈന ആപ്പ് സ്റ്റോറിൽ നിന്ന് നീക്കം ചെയ്തു’, ആപ്പിന്റെ നിർമ്മാതാക്കളിൽ നിന്നും ലഭിക്കുന്ന പ്രസ്താവനയിൽ വ്യക്തമാക്കുന്നു. പ്രശ്നം പരിഹരിക്കുന്നതിനായുള്ള ചർച്ചകൾ നടക്കുകയാണെന്നും റിപ്പോർട്ടുകൾ സൂചിപ്പിക്കുന്നു.\naap china kuhr an


ഈന്തപ്പഴം കഴിക്കൂ.. ഗുണങ്ങൾ ഏറെ !! eat dates and see changes for skin and health ഈന്തപ്പഴം കഴിക്കൂ.. ഗുണങ്ങൾ ഏറെ !! eat dates and see changes for skin and health\nഈന്തപ്പഴം കഴിക്കൂ.. ഗുണങ്ങൾ ഏറെ !!....\nPublished on June 9, 2019 at 9:00 am\nആരോഗ്യത്തിനു സഹായിക്കുന്നവയില് ഡ്രൈ നട്‌സ് ആന്റ് ഫ്രൂട്‌സ് ഏറെ ഗുണം നല്‍കുന്നവയാണ്. പല തരം പോഷകങ്ങളുടേയും വൈറ്റമിനുകളുടേയുമെല്ലാം കലവറയാണ് ഇവ പലതും. ഡ്രൈ ഫ്രൂട്‌സില് തന്നെ ആരോഗ്യപരമായ ഗുണങ്ങള് ഏറെ ഒത്തിണങ്ങിയ ഒന്നാണ് ഈന്തപ്പഴം അഥവാ ഡേറ്റ്‌സ്. ഏതു പ്രായത്തിലുള്ളവര്‍ക്കും ഏതു രോഗമുള്ളവര്‍ക്കും ധൈര്യമായി കഴിയ്ക്കാവുന്ന ഒന്നാണിത്.\nഈന്തപ്പഴം ശരീരത്തിനു മാത്രമല്ല, ചര്‍മത്തിനും ഏറെ നല്ലതാണ്. ഇതു കഴിയ്ക്കുന്നതു കൊണ്ടുള്ള ഗുണങ്ങള് ചര്‍മത്തിനും ലഭ്യമാകുമെന്നു ചുരുക്കം. ഈന്തപ്പഴം ദിവസവും അടുപ്പിച്ച് ഒരു മാസം കഴിച്ചു നോക്കൂ, ഇതു വരുത്തുന്ന ആരോഗ്യ, ചര്‍മ പരമായ ഗുണങ്ങളെക്കുറിച്ചറിയൂ,\nലൈംഗിക ശേഷിയും ശക്തിയും


ഹനാനെ മനപൂര്‍വം അപകടത്തിൽ പെടുത്തിയതോ? - Elettil Online\nHome KERALA ഹനാനെ മനപൂര്‍വം അപകടത്തിൽ പെടുത്തിയതോ?\nഹനാനെ മനപൂര്‍വം അപകടത്തിൽ പെടുത്തിയതോ?\nമീന് വിറ്റ് പഠനത്തിന് പണം കണ്ടെത്തിയ ഹനാന് നേരെയുണ്ടായ വാഹനാപകടെ കരുതി കൂട്ടിയാണെന്ന് സംശയം.ഹനാന് തന്നെയാണ് ഇത്തരമൊരു സംശയം ഉന്നയിച്ചിരിക്കുന്നത്.അപകടം നടന്ന് മിനിറ്റുകള്‍ക്കുള്ളില് ആശുപത്രിയിലെത്തി ഫേസ്ബുക്കില് ലൈവ് സംപ്രേക്ഷണം നടത്തിയ ഒരു ഫേസ്ബുക്ക് പേജിനെതിരേയും യുട്യൂബ് ചാനലിനെതിരേയും പരാതി കൊടുക്കുമെന്ന് ഹനാന് വ്യക്തമാക്കിയിട്ടുണ്ട്.\nഈ ഫേസ്ബുക്ക് പേജിന്റെ ആളുകള് നിമിഷങ്ങള്‍ക്കുള്ളില് അപകട സ്ഥലത്ത് എങ്ങനെ എത്തിയെന്ന കാര്യത്തില് പോലീസ് അന്വേഷിക്കുമെന്നും സൂചനയുണ്ട്. ഹനാനെ മനപൂര്‍വം ആരെങ്കിലും അപകടപ്പെടുത്താന് ശ്രമിച്ചതാണോയെന്നും പോലീസ് പരിശോധിക്കുന്നുണ്ട്. അപകടം നടന്ന ഉടനെ ഒരു ഓണ്‍ലൈന് മാധ്യമം വേഗത്തില് പറന്നെത്തി.\nതാന് പേരുപോലും കേള്‍ക്കാത്ത മാധ്യമം തങ്ങളുടെ എക്സ്‌ക്ലൂസീവ് എന്നു പറഞ്ഞ് അപകടത്തില് വേദനകൊണ്ട് പുളയുന്ന തന്റെ വീഡിയോ എടുത്തു. അപകടം നടന്നതു രാവിലെ ആറുമണിക്ക് ശേഷമാണ്. ഈ സമയത്ത് ഇവരെ ആര് വിളിച്ചുവരുത്തിയെന്നും ഇത്രവേഗം ഇത്തരം ഒരു സ്ഥലത്ത് എത്തിയെന്നും അറിയില്ല.\nതന്റെ സമ്മതമില്ലാതെ ഇവര് ഫേസ്ബുക്ക് ലൈവ് ഇട്ടു, ഇപ്പോഴും തന്നെ ഇവര് ശല്യം ചെയ്യുകയാണെന്നും ഹനാന് പറഞ്ഞു. വാഹനം ഓടിച്ചിരുന്ന ഡ്രൈവര് പറയുന്ന കാര്യങ്ങളില് പൊരുത്തക്കേടുണ്ട്. ഇദ്ദേഹത്തിന്റെ പെരുമാറ്റം സംശയാസ്പദമാണെന്ന് ആശുപത്രിയില് കൂടെയുള്ളവര് പറയുന്നുണ്ട്. പറഞ്ഞ കാര്യങ്ങള് ഇയാള് പലപ്പോഴും മാറ്റിപ്പറയുകയാണ്. താന് സീറ്റ് ബെല്‍റ്റ് ഇട്ടിട്ടില്ലായിരുന്നു, ഉറങ്ങുക ആയിരുന്നു എന്നെല്ലാം … ഇതെല്ലാം പോലീസിനെ അറിയിക്കുമെന്നും ഹനാന് പറയുന്നു.


കോര്‍ക്കറസ് ഓണ്‍ലൈന്: June 2008\n(Published in Info Kairali Computer Magazine - May 2008)\nകോഴിക്കോട് ജില്ലയിലെ ഒരു പ്രമുഖ വിദ്യാഭ്യാസ സ്ഥാപനത്തില് വിവിധ സ്കൂളുകളില് നിന്ന് തിരഞ്ഞെടുത്ത ഹയര് സെക്കണ്ടറി വിദ്യാര്‍ഥികള്‍ക്കായി സംഘടിപ്പിച്ച ഒരു അവധിക്കാല പഠന സഹവാസ ക്യാമ്പില് 'ഇന്‍ഫര്‍മേഷന് ടെക്നോളജി ഇന്ന്, നാളെ' എന്ന വിഷയം സംബന്ധിച്ച് ക്ലാസെടുത്തു കൊണ്ടിരിക്കെ നിങ്ങളുടെ വിനീതനായ കോര്‍ക്കറസ് വിദ്യാര്‍ഥികളോട് ചോദിച്ചു. 'മൊബൈല് ഫോണുമായി ക്ലാസ് റൂമില് കടക്കാന് അനുവദിക്കുന്ന ഏതെങ്കിലും വിദ്യാലയം നമ്മുടെ പ്രദേശത്തുണ്ടോ?' ഇല്ലെന്നായിരുന്ന കുട്ടികളുടെ ഉത്തരം. വിനീതനായ കോര്‍ക്കറസ് തുടര്‍ന്നു. 'എന്നാല് മനസ്സിലാക്കുക, മൊബൈല് ഫോണില്ലാതെ ക്ലാസ് റൂമില് കടക്കരുതെന്ന് നിര്‍ബന്ധിക്കുന്ന വിദ്യാലയങ്ങളാണ് ഇനി വരാന് പോകുന്നത്. നിങ്ങള്‍ക്ക് സന്തോഷമാവില്ലേ. മൊബൈല് ഫോണ് കൂടെക്കൊണ്ട് വരാത്തതിന് പ്രിന്‍സിപ്പല് നിങ്ങളെ ക്ലാസ്സില് നിന്ന് പുറത്താക്കിയാലോ?' കുട്ടികള്‍ക്ക് താല്‍പര്യമായി. എന്ത്? അങ്ങനെയൊരു സംഭവമോ? അവര് ഒന്ന് നിവര്‍ന്നിരുന്നു. കൂട്ടുകാരെപ്പോലെ തങ്ങള്‍ക്കും മൊബൈല് ഫോണ് വേണമെന്ന് എത്ര തവണ പറഞ്ഞിട്ടും വാങ്ങിക്കൊടുക്കാത്ത രക്ഷിതാക്കളെ അവര് ഓര്‍ത്തിരിക്കും. ഇനി രക്ഷപ്പെട്ടു. മൊബൈല് ഫോണില്ലാതെ ക്ലാസ്സില് കയറാന് സമ്മതിക്കില്ലെന്ന് പറഞ്ഞാലെങ്കിലും അതൊന്ന് വാങ്ങിത്തരുമല്ലോ.\nജി.പി.എസ്. സംവിധാനമുള്ള മൊബൈല് ഫോണ്. നിങ്ങളുടെ ഹാജര് മാത്രമല്ല, ചലനങ്ങള് മുഴുക്കെ രേഖപ്പെടുത്തുകയും നിങ്ങളെവിടെപ്പോയാലും ദൂരെ നിന്ന് നിങ്ങളെ ട്രാക്ക് ചെയ്യാന് സാധ്യമാക്കുകയും ചെയ്യുന്ന മൊബൈല് ഫോണ്...കൂടുതല് വിശദീകരിച്ചു തുടങ്ങിയതോടെ കുട്ടികളുടെയെല്ലാം മുഖം മങ്ങിത്തുടങ്ങി. ഒടുവില് കോര്‍ക്കറസ് അവരോട് ചോദിച്ചു. നിങ്ങള്‍ക്കെല്ലാം മൊബൈല് ഫോണ് വേണ്ടേ?. 'വേണ്ട...' എല്ലാവരും ഉറക്കെ വിളിച്ചുപറഞ്ഞു. കുട്ടികള് മാത്രമല്ല മുതിര്‍ന്നവര് പോലും ഇഷ്ടപ്പെട്ടാലും ഇഷ്ടപ്പെട്ടില്ലെങ്കിലും കാര്യങ്ങള് ഈ രീതിയിലേക്കാണ് മുന്നേറുന്നത്.\nഅതായത് ഇവിടെ ആര്‍ക്കും ഒന്നും ഒളിപ്പിച്ചു വെക്കാനാവില്ല. ടെക്നോളജി രംഗത്ത് ലോകം അതിവേഗം മുന്നേറുമ്പോള് ഈ ലോകത്ത് ഒരിടത്തും ഒരിക്കലും നിങ്ങള് ഒറ്റക്കല്ലെന്ന് നല്ലപോലെ ഓര്‍ക്കുക. കോളേജില് പോയ വിദ്യാര്‍ഥി ക്ലാസ്റൂമിലാണോ സിനിമാ തിയേറ്ററിലാണോ ഉള്ളതെന്ന് രക്ഷിതാവിന് ഇനി വീട്ടിലിരുന്ന് മനസ്സിലാക്കാം. ഫീല്‍ഡില് പോയ ബിസിനസ് എക്സിക്യൂട്ടീവ് വീട്ടില് കിടന്നുറങ്ങുകയാണോ എന്ന് വേണമെങ്കില് കമ്പനി മാനേജര്‍ക്ക് മനസ്സിലാക്കാന് മറ്റാരുടെയും സഹായം വേണ്ട. ബിസിനസ് ടൂറിലായിരുന്നുവെന്ന് പറഞ്ഞ് ഭര്‍ത്താവിന് ഇനി ഭാര്യയെ കബളിപ്പിക്കാനാവില്ല. ആര്‍ക്കും ആരെയും കബളിപ്പിക്കാന് സാധ്യമാകാത്ത കാലം വരുന്നു. നാം ജീവിക്കുന്ന ഈ ഭൂമിക്ക് ചുറ്റും കറങ്ങിക്കൊണ്ടിരിക്കുന്ന ഒരുപറ്റം സാറ്റലൈറ്റ് വ്യൂഹങ്ങള് നമ്മെ സദാ നിരീക്ഷിച്ചുകൊണ്ടിരിക്കുന്നു. ഇരുപത്തിനാല് സാറ്റലൈറ്റ് അമേരിക്കയുടെ വക. റഷ്യയും സമാന സംരംഭവുമായി മുന്നേറുകയാണ്. പിന്നെ യൂറോപ്യന് യൂണിയന്റെ ആഭിമുഖ്യത്തില് വേറെയും ഉപഗ്രഹങ്ങള് നമ്മെ നിരീക്ഷിക്കാന് വരുന്നു. എല്ലാംകൂടിയാവുമ്പോള് ഭൂമിയില് മനുഷ്യന്റെ സ്വകാര്യത പാടെ നഷ്ടമാവുകയാണ്.\nഈ സാറ്റലൈറ്റ് സംവിധാനം നല്‍കുന്ന പിന്‍ബലത്തിലാണ് ജി.പി.എസ് (Global Positioning System ^ ആഗോള സ്ഥാനനിര്‍ണ്ണയ വ്യവസ്ഥ) പ്രവര്‍ത്തിക്കുന്നതെന്ന് നമുക്കറിയാം. ലോകത്തെ ഓരോ ഇഞ്ച് സ്ഥലവും അതിസൂക്ഷ്മമായി നിരീക്ഷിക്കാനുള്ള സംവിധാനം. പുതിയ തലമുറ മൊബൈല് ഫോണും സിം കാര്‍ഡുകളും ഇനി ജി.പി.എസ് കൂടി ഉള്‍പ്പെടുത്തിക്കൊണ്ടാണ് രംഗത്തെത്തുക. അതായത് നിങ്ങളുടെ മൊബൈല് ഫോണ് നിങ്ങള്‍ക്കെതിരെത്തന്നെ ചാരപ്രവര്‍ത്തനം നടത്തുന്നു. സ്കൂളിലും കോളേജിലും വിദ്യാര്‍ഥികളുടെ ഹാജര് രേഖപ്പെടുത്താനും ഇനി ഈ മൊബൈല് ഫോണ് മതി. ഓഫീസിലും ഫാക്ടറിയിലും വര്‍ക്ക്ഷാപ്പുകളിലുമൊക്കെ കൃത്യമായ ഹാജര്. എല്ലാവര്‍ക്കും ജി.പി.എസ് സംവിധാനമുള്ള മൊബൈല് ഫോണ്. എല്.കെ.ജി ക്ലാസ്സില് കുട്ടിയെ ചേര്‍ക്കുമ്പോള് ജി.പി.എസ്. സംവിധാനമുള്ള ഒരു സിം കാര്‍ഡിനും മൊബൈല് ഫോണിനും കൂടി ഇനി നാം ഫീസടക്കേണ്ടിവരും. രക്ഷിതാക്കള്‍ക്ക് കുട്ടിയെ വീട്ടിലിരുന്ന് ട്രാക്ക് ചെയ്യാം. കുട്ടി ക്ലാസ്സില് കയറുന്നതോടെ അവന്റെ ഹാജര് ഈ മൊബൈല് ഫോണ് മുഖേന സ്വയം രേഖപ്പെടുത്തപ്പെടുന്നു. ഓരോ ക്ലാസിലും എത്ര വിദ്യാര്‍ഥികള് ഹാജറുണ്ടെന്നും ആരൊക്കെയാണ് ഹാജറില്ലാത്തതെന്നും പ്രധാനാധ്യാപകന് ഓഫീസിലെ കമ്പ്യൂട്ടറില് നിരീക്ഷിക്കാം.\nമുകളില് സൂചിപ്പിച്ചതുപോലെ ഇപ്പോള് നമ്മുടെ ക്ലാസ്സ് റൂമുകളിലൊക്കെ മൊബൈല് ഫോണിന് വിലക്കേര്‍പ്പെടുത്തിയിരിക്കയാണല്ലോ. സമീപ ഭാവിയില് തന്നെ മൊബൈല് ഫോണും ജി.പി.എസ് സൌകര്യവുമുള്ള സിം കാര്‍ഡും വിദ്യാര്‍ഥി വഹിക്കേണ്ടിവരും. അത് കൈവശമില്ലെങ്കില് അവനെ ക്ലാസ്സില് കേറിയിരിക്കാന് അനുവദിക്കാത്ത അവസ്ഥയാണുണ്ടാവുക. അതായത് ഇന്ന് ക്ലാസ്സ് റൂമുകളില് മൊബൈല് ഫോണിന് നിരോധം. നാളെ ക്ലാസ്സ് റൂമുകളില് മൊബൈല് ഫോണ് നിര്‍ബന്ധം. ഈ മൊബൈല് ഫോണ് പോക്കറ്റിലുണ്ടാവുമ്പോള് ഇനി കുട്ടികളുടെ വേലത്തരങ്ങളൊന്നും നടക്കാന് പോവുന്നില്ല. മര്യാദക്ക് ക്ലാസ്സിലിരുന്ന് പഠിക്കേണ്ടി വരും.\nഭൂഗോളത്തിലേക്ക് വാതായനം തുറന്ന് ഗൂഗിളിന്റെ ഗൂഗിള് എര്‍ത്ത് ഇന്റര്‍നെറ്റില് ലഭ്യമായപ്പോള് നാം ആഹ്ളാദിച്ചു. സ്വന്തം വീടും വീട്ടിലേക്കുള്ള വഴിയും പലരും അവിടെ കൃത്യമായി നിര്‍ണ്ണയിച്ചു മാര്‍ക്ക് ചെയ്തു. ലോകത്തെവിടെ നിന്നും നമ്മുടെ വീട്ടിലേക്കെത്തിച്ചേരാന് എളുപ്പവഴിയായല്ലോ. ആര്‍ക്കും വഴി അന്വേഷിച്ച് അലയേണ്ടതില്ല. പക്ഷെ വീട്ടിന്റെ മാത്രമല്ല, രാജ്യത്തിന്റെ തന്നെ സുരക്ഷക്ക് ഇത് കനത്ത ഭീഷണിയാവുകയാണെന്ന് നാം അറിഞ്ഞില്ല. ലോകത്തെങ്ങുമുള്ള മര്‍മ്മപ്രധാനവും തന്ത്രപ്രധാനവുമായ സ്ഥാനങ്ങളെല്ലാം ആര്‍ക്കും എപ്പോഴും നെറ്റിലൂടെ ലഭ്യമാക്കാവുന്ന അവസ്ഥ. എവിടെയാണ് സ്വകാര്യത. നമ്മുടെ മാത്രമല്ല, രാഷ്ട്രങ്ങളുടെത്തന്നെ രഹസ്യങ്ങള് എവിടെ ഒളിപ്പിച്ചുവെക്കും. ശത്രു രാജ്യത്തിന് മാത്രമല്ല ഭീകര പ്രവര്‍ത്തകര്‍ക്കും സാമൂഹ്യ വിരുദ്ധര്‍ക്കും അവരവരുടെ ജോലി എളുപ്പമായിത്തീരുന്നു. തങ്ങളുടെ മര്‍മ്മ പ്രധാനമായ കേന്ദ്രങ്ങളൊക്കെ ഗൂഗിള് എര്‍ത്തില് നിന്ന് മാറ്റിക്കളയണമെന്ന് ആവശ്യപ്പെട്ടുകൊണ്ടുള്ള അപേക്ഷകള് ഇപ്പോള് ഗൂഗിളിന്റെ ആസ്ഥാനത്തേക്കൊഴുകുന്നു. വിവിധ ലോക രാഷ്ട്രങ്ങള് വരെ ഇക്കൂട്ടത്തിലുണ്ട്. ഇതൊക്കെ സുതാര്യമാക്കി, പിന്നെ സൌജന്യമാക്കിയതിന് പിന്നിലെ രഹസ്യം ഇപ്പോള് മനസ്സിലായില്ലേ. സ്വകാര്യതക്ക് വേണ്ടി ഇനി ഗൂഗിളിന്റെ മുമ്പിലും നാം കെഞ്ചേണ്ടി വരും. ചിലപ്പോള് അതിന് വന്‍തുകയും വില നല്‍കേണ്ടിവരും.\nഇതിനൊക്കെ പുറമെ പൊതു സ്ഥലങ്ങളിലും ബിസിനസ് കേന്ദ്രങ്ങളിലും ഓഫീസുകളിലുമൊക്കെ ക്യാമറക്കണ്ണുകള് നിങ്ങളെ വലയം ചെയ്യുന്നു. നിങ്ങളുപയോഗിക്കുന്ന കമ്പ്യൂട്ടറും ടെലിഫോണും മൊബൈല് ഫോണും ഇതര ഉപകരണങ്ങളുമൊക്കെ എപ്പോഴും നിരീക്ഷിക്കപ്പെട്ടുകൊണ്ടിരിക്കുന്നു. നിങ്ങളയക്കുന്ന ഇ^മെയിലും ഇതര ഡാറ്റകളും ശേഖരിക്കപ്പെടുന്നു. നിങ്ങളുടെ സ്വഭാവം, താല്‍പര്യങ്ങള്, സാമ്പത്തിക സ്ഥിതി തുടങ്ങിയ വ്യക്തിഗത വിവരങ്ങളൊക്കെ എവിടെയൊക്കെയോ ശേഖരിക്കപ്പെടുന്നു. പരസ്യക്കാര്‍ക്ക് നല്ല മുതല്‍ക്കൂട്ട്. അവധിക്കാലത്ത് നിങ്ങള് എങ്ങോട്ട് യാത്ര ചെയ്യുന്നു, ഓണക്കാലത്ത് നിങ്ങള് എന്തെല്ലാം പുതിയ ഇനങ്ങള് വാങ്ങിക്കൂട്ടുന്നു എന്നൊക്കെ നിരീക്ഷിക്കാന് പരസ്യക്കമ്പനികള് നിങ്ങള്‍ക്ക് പുറകിലുണ്ട്. സ്പാമുകള് നിങ്ങളുടെ ഇന്‍ബോക്സില് നിറയാറുണ്ടല്ലോ. നിങ്ങള് ഇന്റര്‍നെറ്റ് ഉപയോക്താവാണോ? പതിവായി കൂട്ടുകാര്‍ക്കൊക്കെ ഇ^മെയില് അയക്കാറുണ്ടോ? മെസ്സഞ്ചര് സേവനമുപയോഗിച്ച് തല്‍സമയ സന്ദേശങ്ങള് കൈമാറാറുണ്ടോ? ചാറ്റ് റൂമുകളില് കടന്ന് അപരിചിതരുമായി സല്ലപിക്കാറുണ്ടോ? സൂക്ഷിക്കുക. നിങ്ങളെസ്സംബന്ധിച്ച അത്യന്തം സൂക്ഷ്മമായ വിവരങ്ങള് നിങ്ങളെക്കാള് നന്നായറിയുന്നവര് ലോകത്ത് ധാരാളമുണ്ട്.\nവിവിധ മൊബൈല്‍ഫോണ് നെറ്റ്വര്‍ക്കുകളിലൂടെ നടക്കുന്ന സംഭാഷണങ്ങള് തുടര്‍ച്ചയായി നിരീക്ഷിക്കാന് നമ്മുടെ കേന്ദ്ര സര്‍ക്കാര് പ്രത്യേക സംവിധാനം ഏര്‍പ്പെടുത്തുന്നതായി നാം പത്രങ്ങളില് വായിച്ചു. സുരക്ഷാ ഏജന്‍സികള്‍ക്ക് മൊബൈല് സംഭാഷണങ്ങള് നിരീക്ഷിക്കാനും ആവശ്യമായവ റിക്കാര്‍ഡ് ചെയ്തു സൂക്ഷിക്കാനും വേണ്ടിയാണത്രെ മൊബൈല്‍ഫോണ് സംഭാഷണ നീരീക്ഷണ കേന്ദ്രങ്ങള് സ്ഥാപിക്കുന്നത്. ഇന്റര്‍നെറ്റ് മുഖേനയുള്ള ആശയവിനിമയങ്ങളും ഇതുപോലെ നിരീക്ഷിക്കപ്പെടും. കോള് വിവരങ്ങള് മൊബൈല് ഫോണ് ഓപറേറ്റിംഗ് കമ്പനികള് തന്നെ ഒരു വര്‍ഷം വരെ സുക്ഷിക്കാനും സര്‍ക്കാര് നിര്‍ദ്ദേശിച്ചിട്ടുണ്ട്. രാജ്യത്ത് സമീപ കാലത്ത് നടന്ന നിവരധി കുറ്റകൃത്യങ്ങളില് മൊബൈല് ഫോണ് സംഭാഷണങ്ങള് സുപ്രധാന തെളിവായി വര്‍ത്തിച്ചത് നമുക്കറിയാം. നാടിനെ പിടിച്ചുകുലുക്കിയ ചേലേമ്പ്ര ബാങ്ക് കവര്‍ച്ച തന്നെ ഇതിനുദാഹരണമാണ്. പ്രത്യക്ഷ തെളിവുകളൊന്നും അവശേഷിപ്പിക്കാതെ അതി വിദഗ്ദമായി ആസൂത്രണം ഈ വന് കവര്‍ച്ചയില് കുറ്റവാളികളെ പിടികൂടാന് സഹായിച്ചത് ഒരു മൊബൈല് ഫോണും മൊബൈല് സംഭാഷണങ്ങളുമായിരുന്നല്ലോ. മോഷ്ടാക്കളെ അകപ്പെടുത്താന് അവരുടെ കാര്യങ്ങളൊക്കെ സുതാര്യമാക്കുന്നത് നല്ലത് തന്നെ. പക്ഷെ, അതിന് മുഴുവന് ജനതയുടെയും സ്വകാര്യത നശിപ്പിക്കേണ്ടതുണ്ടോ. സുതാര്യത ചൂഷണം ചെയ്യാനും ദുരുപയോഗപ്പെടുത്താനും വന് സാധ്യതകളാണുള്ളത്. സ്വകാര്യതക്ക് മേലുള്ള കടന്നുകയറ്റത്തിന്റെ വിപത്ത് കൂടുതല് രൂക്ഷമായിരിക്കും.\nഇന്‍ഫര്‍മേഷന് ടെക്നോളജി യുഗത്തില് സര്‍ക്കാരിന് പുറമെ സ്വകാര്യ ഏജന്‍സികളും ഈ പണി നല്ലപോലെ ചെയ്തു കൊണ്ടിരിക്കുന്നു. ഹാക്കര്‍മാരും ക്രാക്കര്‍മാരും ഇതുതന്നെ ചെയ്യുന്നു. ഒരുകൂട്ടര് ക്രഡിറ്റ് കാര്‍ഡുകളിലെ വിവരങ്ങള് ചോര്‍ത്തി പണം തട്ടുന്നു. പാസ്വേര്‍ഡ് തട്ടിയെടുത്ത് വേറൊരു കൂട്ടര് നിങ്ങളുടെ ബാങ്ക് അക്കൌണ്ടില് നിന്ന് വന് തുകകള് തന്നെ അടിച്ചുമാറ്റുന്നു. ഇതിന് സഹായകമായി വര്‍ത്തിക്കുന്ന പ്രത്യേകം സോഫ്റ്റ്വെയറുകളും അണിയറയിലുണ്ട്. നെറ്റിലൂടെത്തന്നെ അതും നിങ്ങള്‍ക്ക് സ്വായത്തമാക്കാം. അതായത് നിങ്ങളുടെ ഇ^മെയില് അക്കൌണ്ട് മാത്രമല്ല, നെറ്റിലൂടെയുള്ള എല്ലാ ഇടപാടുകളും ആശയ വിനിമയങ്ങളും സുതാര്യമാവുകയാണ്. സ്വകാര്യതക്കെതിരെയുള്ള കടന്നു കയറ്റത്തിന് ആക്കം കൂട്ടാനായി പാശ്ചാത്യ നാടുകളിലും മറ്റും 'സ്പൈ ഷോപ്പുകള്' തന്നെ വ്യാപിപ്പിക്കുകയാണ്. ഇതരരെ നിരീക്ഷിക്കാനും ചാരപ്രവര്‍ത്തനം നടത്താനും ആവശ്യമായ ഉപകരണങ്ങളൊക്കെ അവിടെ ലഭിക്കും.\nകുട്ടികളുടെ നെറ്റ് ഉപയോഗം നിരീക്ഷിക്കാനെന്ന രൂപത്തില് വിപണനം ചെയ്യുന്ന സോഫ്റ്റ്വെയറുകള് ആ പണി മാത്രമല്ല ചെയ്യുന്നത്. മുതിര്‍ന്നവരുടെയും ഇന്റര്‍നെറ്റ് ഉപയോഗം നിങ്ങള്‍ക്ക് അതിലൂടെ നിരീക്ഷിക്കാം. ആരെങ്കിലും നിങ്ങള്‍ക്കൊരു മൊബൈല് ഫോണ് സമ്മാനമായി നല്‍കുന്നുവെന്നിരിക്കട്ടെ. സൂക്ഷിക്കണം, നിങ്ങളുടെ സംഭാഷണം മുഴുക്കെ നിങ്ങളറിയാതെ ചോര്‍ത്താന് പ്രാപ്തമായ സോഫ്റ്റ്വെയര് അതില് ഇന്‍സ്റ്റാള് ചെയ്തിരിക്കാം.\nഎല്ലാറ്റിന്റെയും അടിസ്ഥാനം 'മാര്‍ക്കറ്റിംഗ്' തന്നെ. നിങ്ങള് രോഗിയായി ആശുപത്രിയിലെത്തുമ്പോഴാണ് ഇതറിയുക. നിങ്ങളുടെ സാമ്പത്തിക സ്ഥിതിക എങ്ങനെയെന്ന് ചോദിക്കാതെത്തന്നെ കൃത്യമായി അവര്‍ക്കറിയാന് സാധിക്കുന്നു. ഏത് കാറ്റഗറിയില് ഉള്‍പ്പെടുത്തിയാണ് നിങ്ങള്‍ക്കുള്ള ബില്ല് തയ്യാറാക്കേണ്ടതെന്നും ആശുപത്രി അധികൃതര് മനസ്സിലാക്കുന്നു. ആശുപത്രിയില് മാത്രമല്ല, നിങ്ങള് കയറിയിറങ്ങുന്ന ഹോട്ടലിലും ടുറിസ്റ്റ് കേന്ദ്രങ്ങളിലും കലാലയങ്ങളിലും സര്‍ക്കാര് ഓഫീകുകളിലുമൊക്കെ നിങ്ങള് സുതാര്യനാണ്. നിങ്ങളെസ്സംബന്ധിച്ച കൃത്യമായ വിവരങ്ങള് എല്ലാവര്‍ക്കുമറിയാം. അതെ, ടെക്നോളജി യുഗത്തില് നിങ്ങള് സുതാര്യനാണ്. നിങ്ങള്‍ക്ക് സ്വകാര്യതയില്ല. ഒന്നും മറച്ചുവെക്കാനും നിങ്ങള്‍ക്കാവില്ല.\nPosted by korkaras at 7:28 PM9comments: Links to this post\nPosted by korkaras at 6:43 AM 1 comment: Links to this post\nഇന്‍ഫര്‍മേഷന് ടെക്നോജളിക്ക് ഇനി സ്വതന്ത്രമായ നിലനില്‍പില്ല. ഇന്‍ഫര്‍മേഷന് ടെക്നോളജി ടെലി കമ്മ്യൂണിക്കേഷന് ടെക്നോളജിയുമായി കൂട്ടുകൂടിയപ്പോഴാണല്ലോ നമുക്ക് ഇന്റര്‍നെറ്റും വേള്‍ഡ് വൈഡ് വെബുമൊക്കെ ലഭിച്ചത്. അങ്ങനെ ഇന്‍ഫര്‍മേഷന് കമ്മ്യൂണിക്കേഷന് ടെക്നോളജി (വിവര സംവേദന സാങ്കേതികവിദ്യ) രൂപപ്പെട്ടു. ഇതിന്റെ തണലില് ലോകത്ത് വലിയൊരു വിപ്ലവം തന്നെ അരങ്ങേറുകയാണ്. അതാണ് വിവര വിപ്ലവം. കാര്‍ഷിക വിപ്ലവത്തിനും വ്യവസായ വിപ്ലവത്തിനും ശേഷമുള്ള മൂന്നാം തരംഗമായി ഇതിനെ വിശേഷിപ്പിക്കപ്പെടുന്നു.\nഅടുത്ത ഊഴം ബയോടെക്നോളജിയുടെതാണെന്നാണ് നിരീക്ഷണം. ഇന്‍ഫര്‍മേഷന് ടെക്നോളജിയും ബയോ ടെക്നോളജിയും കൂട്ടുചേരുന്നതോടെ ഇന്നത്തെ കമ്പ്യൂട്ടറും ഇതര ഇലക്ട്രോണിക് ഉപകരണങ്ങളും ജൈവ ഉപകരണങ്ങളായി രൂപപ്പെടും. അതായത് അമ്പത് വര്‍ഷങ്ങള്‍ക്ക് ശേഷം ^ അമ്പത് വര്‍ഷമൊന്നും കാത്തിരിക്കേണ്ടി വരില്ല ^ നിങ്ങളൊരു ബസ്സില് കയറുകയാണെങ്കില് അതിന്റെ ഡ്രൈവര് ഇന്നത്തെപ്പോലെ ഒരു മനുഷ്യനായിരിക്കില്ല. മറിച്ച് മനുഷ്യ രൂപത്തിലുള്ള ഒരു ബയോ^ഇലക്ട്രോണിക് ഉപകരണമായിരിക്കും. അന്ന് നിങ്ങളൊരു തെങ്ങ് കയറ്റക്കാരനെ കാണുകയാണെങ്കില് അതും മനുഷ്യ രൂപത്തിലുള്ള ഒരു ജൈവ ഉപകരണമായിരിക്കും. അതായത് യഥാര്‍ത്ഥ മനുഷ്യരെയും കമ്പ്യൂട്ടര് ഉപകരണങ്ങളെയും പരസ്പരം തിരിച്ചറിയാനാവാത്ത അവസ്ഥ. നായയും പൂച്ചയും ഒക്കെ ഇങ്ങനെത്തന്നെ. യഥാര്‍ത്ഥത്തിലുള്ള ജീവി ഏത്, മനുഷ്യ നിര്‍മ്മിതമായ ജൈവ ഉപകരണമേത് എന്ന് സാധാരണക്കാര്‍ക്ക് തിരിച്ചറിയാനാവില്ല. അന്ന് പാടത്തും ഫാക്ടറികളിലുമെല്ലാം ജോലി ചെയ്യുന്നത് മനുഷ്യരാവില്ല. മറിച്ച് കമ്പ്യുട്ടറുകളായിരിക്കും. ജൈവ സാങ്കേതിക വിദ്യ പ്രയോജനപ്പെടുത്തി യഥാര്‍ത്ഥ മനുഷ്യരുടെ രൂപത്തില് തന്നെ നിര്‍മ്മിച്ചെടുത്ത ജൈവ^ഇലക്ട്രോണിക് ഉപകരണങ്ങള്. ചുരുക്കിപ്പറഞ്ഞാല് മനുഷ്യനേത്, കമ്പ്യൂട്ടറേത് എന്ന് തിരിച്ചറിയാനാവാത്ത അവസ്ഥയാണ് സംജാതമാവുക. മനുഷ്യരും കമ്പ്യൂട്ടറും ഒന്നായിത്തീരുന്ന ലോകം. അതിനെ നമുക്ക് വിവര^ജൈവ സാങ്കേതിക വിദ്യയെന്നോ മറ്റോ വിശേഷിപ്പിക്കാം. നമ്മുടെ ഇന്നത്തെ പരിചയവും കാഴ്ചപ്പാടുമൊക്കെ ആസ്പദമാക്കി ഇതിന് ജൈവ വിപ്ലവമെന്ന് പേരും നല്‍കാം. അതേതായാലും ഇന്നത്തെ വിവര വിപ്ലവത്തിന് ശേഷമുള്ള ഒരു നാലാം തരംഗത്തിലേക്കാണ് ഇത് ലോകത്തെ നയിക്കുക. ഈ ജൈവ^കമ്പ്യൂട്ടര് വിപ്ലവം ലോകത്ത് വരുത്തി വെക്കുന്ന മാറ്റങ്ങളും അതുമുഖേന സാധ്യമാകുന്ന നേട്ടങ്ങളും അതോടൊപ്പം അതിന്റെ അത്യന്തം ഭീബല്‍സമായ ഭവിഷ്യത്തുകളും എന്തെല്ലാമായിരിക്കുമെന്ന് ഇപ്പോള് പ്രവചിക്കാന് ആര്‍ക്കും സാധ്യമാവില്ല.\nPosted by korkaras at 6:34 AM No comments: Links to this post\n(ഇന്‍ഫോ കൈരളി കമ്പ്യൂട്ടര് മാഗസിന് 2007 മാര്‍ച്ച് ലക്കത്തില് പ്രസിദ്ധീകരിച്ച ലേഖനം)\nവിസ്റ്റ ഏതോ മോട്ടോര് കാറിന്റെ ഓപറേറ്റിംഗ് സിസ്റ്റമാണെന്നാണ് നിങ്ങളുടെ വിനീതനായ കോര്‍ക്കറസ് ആദ്യം ധരിച്ചത്. നമ്മുടെ മാരുതി കാറിന് നന്നായി ഇണങ്ങുന്ന ഒരു ഓപറേറ്റിംഗ് സിസ്റ്റം ഇണ്ടായിരുന്നെങ്കില് എത്ര നന്നായിരിന്നുവെന്ന് പലപ്പോഴും ആഗ്രഹിച്ചതുമാണ്. കാര് പ്രവര്‍ത്തിപ്പിക്കാന് എന്ത് സുഖമായിരിക്കും. വഴിയില് 'ഹാങ്ങാ'യാല് വര്‍ക്ക്ഷാപ്പിലെ മെക്കാനിക്കുമാരെ വിളിക്കേണ്ടതില്ല. റീസ്റ്റാര്‍ട്ട് ചെയ്യാന് 'കണ്‍ട്രോള്+ആള്‍ട്ട്+ഡിലീറ്റ്' എന്ന ഒരൊറ്റ സൂത്രവാക്യം പ്രയോഗിച്ചാല് മതിയല്ലോ. പക്ഷെ, അബദ്ധം മനസ്സിലാക്കാന് ഏറെ സമയമെടുത്തില്ല. ഇത് സാക്ഷാല് ക്രാൈേസോഫ്റ്റിന്റെ പണിപ്പുരയില് നിന്നിറങ്ങിയ സവിശേഷമായ കമ്പ്യൂട്ടര് ഓപറേറ്റിംഗ് സിസ്റ്റമാണെന്നും ഇനി മുതല് ലോകത്തുള്ള എല്ലാ കമ്പ്യൂട്ടറുകളും മര്യാദക്ക് പ്രവര്‍ത്തിക്കാന് തുടങ്ങുമെന്നും ബോധ്യപ്പെട്ടത് വളരെ പെട്ടെന്നായിരുന്നു. നീണ്ട കാത്തിരിപ്പിന് ശേഷമാണല്ലോ വിസ്റ്റ പുറത്തിറങ്ങിയത്. സന്തോഷം. ഇന്‍ഫോകൈരളി മുതല്‍ക്കുള്ള കമ്പ്യൂട്ടര് മാഗസിനുകളും ഇതര പ്രസിദ്ധീകരണങ്ങളും പത്രങ്ങളുമൊക്കെ വിന്‍ഡോസിന്റെ പുതിയ പതിപ്പിനെ സാഘോഷം വരവേല്‍ക്കുകയും ചെയ്തു. അങ്ങനെ ചെയ്യാതെ നിവൃത്തിയുമില്ല. ലോകത്താകെ 57 കോടി കമ്പ്യൂട്ടറുകളില് വിന്‍ഡോസ് പ്രവര്‍ത്തിക്കുന്നുവെന്നാണല്ലോ പ്രസിദ്ധ മാര്‍ക്കറ്റിംഗ് റിസര്‍ച്ച് സ്ഥാപനമായ ഇന്റര്‍നാഷഷണല് ഡാറ്റാ കോര്‍പ്പറേഷന്റെ (IDC) പുതിയ കണക്ക്. വെറും കണക്ക് മാത്രം. കണക്കിന് വേണ്ടിയുള്ള ഒരു കണക്ക് എന്നര്‍ത്ഥമാക്കിയാല് മതി. ആദ്യപതിപ്പായ വിന്‍ഡോസ് 3.0 മുതല് 95-ലൂടെ പക്വത പ്രാപിച്ചുവെന്നവകാശപ്പെട്ട് എക്സ്.പിയിലൂടെ പിന്നെയും വളര്‍ന്ന വിന്‍ഡോസ് ഓപറേറ്റിറ്റിംഗ് സിസ്റ്റത്തിന്റെ അവസാനത്തെ പതിപ്പാകുമോ വിസ്റ്റ എന്ന കാര്യത്തിലും അത്ര ഉറപ്പൊന്നുമില്ല.\nഅതിരിക്കട്ടെ, മലയാളികളായ നമുക്ക് ഉടനെത്തന്നെ വിന്‍ഡോസ് വിസ്റ്റ വേണോ? നമ്മുടെ നാട്ടിലെ കമ്പ്യൂട്ടറുകളൊക്കെ ഇത് ഇന്‍സ്റ്റാള് ചെയ്യാന് പാകമായതാണോ? അല്ലെന്നാണ് വിനീതനായ കോര്‍ക്കറസിന്റെ നിരീക്ഷണം. വിസ്റ്റ പ്രവര്‍ത്തിപ്പിക്കാനാവശ്യമായ കമ്പ്യൂട്ടറിന്റെ സവിശേഷതകളിലൂടെ കണ്ണോടിച്ചാല് നിലവില് നമ്മുടെ നാട്ടിലെ കമ്പ്യൂട്ടറുകളില് അഞ്ച് ശതമാനത്തില് പോലും ഇത് പ്രവര്‍ത്തിപ്പിക്കാനാവില്ലെന്ന് ബോധ്യപ്പെടാന് ഒട്ടും പ്രയാസമുണ്ടാവില്ല. ഇനി വിസ്റ്റ അത്രമാത്രം നിര്‍ബന്ധമാണെങ്കിലോ? നാം പാവപ്പെട്ട മലയാളികള് ആ ഇനത്തില് കോടിക്കണക്കിന് രൂപ മുടക്കേണ്ടിയിരിക്കുന്നു. സോഫ്റ്റ്വെയറിന്റെ വിലയല്ല, മറിച്ച് ഓപറേറ്റിംഗ് സിസ്റ്റം ഇന്‍സ്റ്റാള് ചെയ്യാനാവശ്യമായ കമ്പ്യൂട്ടര് ഹാര്‍ഡ്വെയറിന്റെ അപ്ഗ്രഡേഷന് ഇനത്തിലാണ് ഇത്രയും സംഖ്യ ചിലവാക്കേണ്ടത്. ലോകത്തെങ്ങുമുള്ള ഹാര്‍ഡ്വെയര് നിര്‍മ്മാതാക്കള് വിന്‍ഡോസ് വിസ്റ്റയുടെ ആഗമനത്തില് ആഹ്ലാദിക്കുന്നതിന്റെ പിന്നിലെ രഹസ്യവും ഇതുതന്നെയാണ്. ഭാഗ്യത്തിന് ഹാര്‍ഡ്വെയര് രംഗത്ത് പിന്‍നിരയിലായതിനാല് നമുക്ക് ആഹ്ലാദിക്കാന് തല്‍ക്കാലം വകയില്ല.\nവിനീതനായ കോര്‍ക്കറസിന് മൈക്രോസോഫ്റ്റിനോടോ വിന്‍ഡോസിനോടോ ശത്രുത ഉണ്ടാവേണ്ട ഒരു കാര്യവുമില്ല. അതേസമയം കമ്പ്യൂട്ടര് ഉപയോക്താക്കളെല്ലാം വിസ്റ്റയുടെ താല്‍പര്യക്കാരാണെന്ന് ധരിക്കുന്നതും ശരിയല്ലെന്നാണ് കോര്‍ക്കറസിന്റെ അഭിപ്രായം. വിസ്റ്റ എന്ന് കേള്‍ക്കുന്ന മാത്രയില്‍തന്നെ അത് സ്വന്തമാക്കാനും കമ്പ്യൂട്ടറില് ഇന്‍സ്റ്റാള് ചെയ്യാനും ഇവിടെ പെട്ടെന്നാരും തുനിയുകയില്ലെന്നും കോര്‍ക്കറസ് വിശ്വസിക്കുന്നു. ചുരുങ്ങിയത് നമ്മുടെ സംസ്ഥാനത്തെങ്കിലും. വിസ്റ്റയില്ലെങ്കിലും കമ്പ്യൂട്ടറുകളൊക്കെ നന്നായി പ്രവര്‍ത്തിക്കുമെന്ന് മനസ്സിലാക്കുക. നമ്മുടെ കമ്പ്യൂട്ടര് ജോലികളും ഭംഗിയായി നടക്കും. സ്കൂള് തലം മുതല് ലിനക്സ് ഓപറേറ്റിംഗ് സിസ്റ്റത്തിലേക്ക് കടക്കാനാഗ്രഹിക്കുന്ന നമ്മെസ്സംബന്ധിച്ചേടത്തോളം തല്‍ക്കാലം വിസ്റ്റ അധികപ്പറ്റ് തന്നെയാണ്. നിങ്ങളുടെ കമ്പ്യൂട്ടര് പത്ത് വര്‍ഷം മുമ്പ് വാങ്ങിയതാണെങ്കില് പോലും ലിനക്സ് അതില് നന്നായി പ്രവര്‍ത്തിക്കും. വിസ്റ്റയുടെ കാര്യം നേരെ മറിച്ചാണ്. കമ്പ്യൂട്ടര് കഴിഞ്ഞ വര്‍ഷം വാങ്ങിയതാണെങ്കില് തന്നെ വിസ്റ്റ പ്രവര്‍ത്തിപ്പിക്കാന് അതിന്റെ പ്രോസസ്സറോ മെമ്മറിയോ ഏതെങ്കിലുമൊന്ന് അപ്ഗ്രേഡ് ചെയ്യേണ്ടിവന്നേക്കാം.\nനിങ്ങള് ഇന്റര്‍നെറ്റ് ഉപയോക്താവാണെങ്കില് വിന്‍ഡോസിനെ ഒരുനിലക്കും വിശ്വസിക്കാനാവില്ല. സുരക്ഷിതത്തം തന്നെയാണ് പ്രശ്നം. ഇന്റര്‍നെറ്റ് ബ്രൌസിംഗിന് എക്സ്പ്ലോളറോ ഇ^മെയില് സൌകര്യത്തിന് ഔട്ട്ലുക്കോ ഉപയോഗിക്കുന്നുവെങ്കില് നിങ്ങളുടെ കമ്പ്യൂട്ടര് ദിനംപ്രതി വൈറസിന്റെയോ വേം, ട്രോജന്, സ്പൈവെയര് പോലുള്ള ക്ഷുദ്രകീടങ്ങളുടെയോ ആക്രമണത്തിന് വിധേയമാകാതിരിക്കില്ലെന്നറിയുക. ഏറെ സുരക്ഷിതമെന്ന് കൊട്ടിഘോഷിച്ച XP SP2^ലും സുരക്ഷാ വിടവുകളും വിള്ളലുകളും പ്രത്യക്ഷമായി. സുരക്ഷാഭിത്തി ഒരുനിലക്കും തകര്‍ക്കാനാവില്ലെന്ന് മൈക്രോസോഫ്റ്റ് വീമ്പ് പറഞ്ഞ എക്സ്പ്ലോററിന്റെ പുതിയ വേര്‍ഷനിലും ഹാക്കര്‍മാര് പാളിച്ചകള് കണ്ടെത്തി. വിസ്റ്റ ഇതിലും എത്രയോ സുരക്ഷിതമാണെന്ന് അവകാശപ്പെടുന്നുവെങ്കിലും തുടക്കത്തില് തന്നെ അതിന്റെ പ്രൊട്ടക്ഷന് സംവിധാനം തകര്‍ക്കാന് ഹാക്കര്‍മാര്‍ക്ക് സാധ്യമായെന്നാണ് റിപ്പോര്‍ട്ട്. ഇതര സുരക്ഷാ സംവിധാനങ്ങളുടെ കാര്യം പറയാതിരിക്കുന്നതല്ലേ ഭേദം. ഹാക്കര്‍മാര് തങ്ങളുടെ സിസ്റ്റത്തെ പ്രധാനമായും ലക്ഷ്യമിടുന്നത് അത് ഏറ്റവുമധികം പേര് ഉപയോഗിക്കുന്നുവെന്നതിനാലാണെന്ന് സൈക്രോസോഫ്റ്റിന്റെ ന്യായീകരണം വിശ്വസിക്കാന് പ്രയാസമുണ്ട്. കാരണം ലോകത്തുപയോഗിക്കുന്ന ഏതാണ്ട് പത്ത് കോടി സെര്‍വര് കമ്പ്യൂട്ടറുകളിലെ അറുപത് ശതമാനവും ലിനക്സ് പ്ലാറ്റ്ഫോറത്തിലാണ് പ്രവര്‍ത്തിക്കുന്നതെന്നാണ് കണക്ക്. സാക്ഷാല് മൈക്രോസോഫ്റ്റിന്റെ തന്നെ സെര്‍വറുകളില് പലതും ലിനക്സിലാണ് പ്രവര്‍ത്തിക്കുന്നതെന്നും രഹസ്യമല്ല.\nനേരത്തെ കമ്പ്യൂട്ടര് വാങ്ങിയപ്പോള് നിങ്ങള്‍ക്ക് ലഭിച്ചത് വിന്‍ഡോസ് എക്സ്.പിയുടെ ഒറജിനല് ലൈസന്‍സുള്ള പതിപ്പാണെങ്കില് നിങ്ങള് കുടുങ്ങിയത് തന്നെ. അത് വിസ്റ്റയിലേക്ക് അപഗ്രേഡ് ചെയ്യണമെങ്കില് കമ്പ്യൂട്ടര് വാങ്ങിയ സ്ഥാപനത്തില് പോയി അതിനുള്ള പ്രത്യേക കുപ്പണോ മറ്റോ കരസ്തമാക്കണം. പിന്നെ അപ്ഗ്രഡേഷനുള്ള ചെലവും വഹിക്കാന് നിങ്ങള് നിര്‍ബന്ധിതനാകുന്നു. വിന്‍ഡോസ് ഇന്‍സ്റ്റാള് ചെയ്ത കമ്പ്യൂട്ടര് വാങ്ങിയെന്ന തെറ്റിന് ലഭിക്കുന്ന ശിക്ഷ ഇതിലവസാനിക്കുമെന്നും കരുതേണ്ടതില്ല.\nനിങ്ങള് പുതുതായി ഒരു കമ്പ്യൂട്ടര് വാങ്ങുകയാണെന്ന് സങ്കല്‍പിക്കുക. സ്വാഭാവികമായും ഏറ്റവും പുതിയ ഓപറേറ്റിംഗ് സിസ്റ്റമായ വിസ്റ്റ തന്നെയാവട്ടെ കമ്പ്യൂട്ടറിലെന്ന് തീരുമാനിക്കുകയാണെങ്കില് അത് നിങ്ങളുടെ പോക്കറ്റ് അന്യായമായി കാലിയാക്കാനുള്ള തീരുമാനമാണെന്ന് അറിയുക. കമ്പ്യൂട്ടറിന്റെ കോണ്‍ഫിഗറേഷന് തന്നെയാണ് പ്രശ്നം. ലിനക്സോ വിന്‍ഡോസ് എക്സ്.പിയോ പ്രവര്‍ത്തിപ്പിക്കാവുന്ന കമ്പ്യൂട്ടറിന്റെ ഏതാണ്ട് ഇരട്ടി വിലയെങ്കിലും നിങ്ങള് നല്‍കേണ്ടിവരും. ഓപറേറ്റിംഗ് സിസ്റ്റത്തിന്റെ വില വേറെയും. പിന്നെ വിസ്റ്റയുമായി സഹകരിച്ച് പ്രവര്‍ത്തിക്കുന്ന സോഫ്റ്റ്വെയറുകള് വേറെയും ഇന്‍സ്റ്റാള് ചെയ്യണം. ഇതൊക്കെ ആലോചിച്ച ശേഷം മാത്രമേ വിസ്റ്റയിലേക്ക് കടക്കാനാവൂ. വിസ്റ്റാ കംപാറ്റിബിളായ ഇന്റല് ഡ്യുവര് കോര് പ്രോസസ്സര്, 1.8 ജിഗാഹെര്‍ട്ട്സ് ക്ലോക്ക് സ്പീഡ്, ശരാശരി മിനിടവര് കെയ്സ്, സി.ഡിയും ഡിവിഡിയും പ്രവര്‍ത്തിപ്പിക്കാനും റൈറ്റ് ചെയ്യാനും സൌകര്യമുള്ള കോംപോ ഡ്രൈവ്, 80 ജിഗാബയ്റ്റ് ഹാര്‍ഡ് ഡിസ്ക്ക്,2ജിഗാബയ്റ്റ് റാം, ആവശ്യമായ ഗ്രാഫിക് കാര്‍ഡ് തടങ്ങിയ സവിശേഷതകളുള്ള കമ്പ്യൂട്ടറിന് ചുരുങ്ങിയത് ഇപ്പോഴത്തെ അവസ്ഥയില് മുപ്പതിനായിരം രൂപ വേണം. മോണിറ്റര്, കീബോര്‍ഡ്, മൌസ്, സ്പീക്കര് തുടങ്ങിയവക്ക് വേറെയും കാശ് മുടക്കണം. അതേസമയം ലിനക്സ് ഓപറേറ്റിംഗ് സിസ്റ്റമാണ് നിങ്ങള് തിരഞ്ഞെടുക്കുന്നതെങ്കില് 15000^20000 രൂപയുണ്ടെങ്കില് നിങ്ങളുടെ എല്ലാ ആവശ്യങ്ങളും നിര്‍വഹിക്കാനുതകുന്ന കമ്പ്യൂട്ടര് സ്വന്തമാക്കാവുന്നതാണ്. അതുകൊണ്ട് പെട്ടെന്ന് നമുക്ക് വിസ്റ്റയിലേക്ക് കടക്കാതിരിക്കുന്നതാണ് ബുദ്ധി. വിന്‍ഡോസിന്റെ പഴയ വേര്‍ഷനുകളിലോ ലിനക്സിലോ മറ്റോ നമ്മുടെ പ്രവര്‍ത്തനം തുടരാമെന്നാണ് കോര്‍ക്കറസിന്റെ വിനീതമായ അപേക്ഷ.\nPosted by korkaras at 6:15 AM No comments: Links to this post\nഓരോ ദിവസവും ടെക്നോളജി സംബന്ധിച്ച് പ്രത്യക്ഷപ്പെടുന്ന പുതിയ വാര്‍ത്തകള് കണ്ടെത്തുക എന്നത് ജോലിയുടെ ഭാഗമെന്ന നിലക്ക് വിനീതനായ കോര്‍ക്കറസിന്റെ ശീലമായിരിക്കയാണ്. ദിനപത്രങ്ങള്‍ക്കും മാഗസിനുകള്‍ക്കും പുറമെ ഇന്റര്‍നെറ്റും മൊബൈല് ഫോണും ഇതിനുപയോഗിക്കുന്നു. യാഹു, ഗൂഗിള് തുടങ്ങിയ വെബ്സൈറ്റുകള് നല്‍കുന്ന ന്യൂസ് അലെര്‍ട്ട് സേവനങ്ങളും ടെക്നോളജി സംബന്ധമായ വാര്‍ത്തകള് മാത്രം പ്രസിദ്ധീകരിക്കുന്ന വെബ്സൈറ്റുകളും ഇക്കാര്യത്തില് ഏറെ പ്രയോജനപ്പെടാറുണ്ട്. ഇതിന് പുറമെ സ്മാര്‍ട്ട് മൊബൈല് ഫോണ് വഴി ആര്.എസ്.എസ് ന്യൂസ് ഫീഡറുകളും ഉപയോഗിക്കുന്നതിനാല് ടെക്നോളജി സംബന്ധിച്ച് പ്രത്യക്ഷപ്പെടുന്ന വാര്‍ത്തകള് അപൂവമായേ ശ്രദ്ധയില്‍പെടാതെ പോകാറുള്ളൂ. അതോടൊപ്പം ഐ.ടി. കമ്പനികളും കമ്പ്യൂട്ടര് ട്രെയിനിംഗ് സ്ഥാപനങ്ങളും നടത്താറുള്ള സെമിനാറുകളിലും മറ്റും ക്ഷണിതാവെന്ന നിലക്കും കോര്‍ക്കറസ് പങ്കെടുക്കാറുണ്ട്. മിക്കപ്പോഴും ആശംസാ പ്രസംഗകനെന്ന റോളാണ് ലഭിക്കുക. ഇതിനൊക്കെ പുറമെ കമ്പ്യൂട്ടര് സംബന്ധമായ ഒട്ടുമിക്ക കര്യങ്ങളിലും ബന്ധുക്കള്‍ക്കും സുഹൃത്തുക്കള്‍ക്കുമിടയില് കോര്‍ക്കറസ് വിശ്വസ്തനായ ഒരുപദേഷ്ടാവായി പരിഗണിക്കപ്പെടുന്നു.വളരെ സന്തോഷം. ഇക്കാരണത്താല് തന്നെ പലരും കമ്പ്യൂട്ടറും മൊബൈല് ഫോണും വാങ്ങാനുദ്ദേശിക്കുമ്പോള് പലപ്പോഴും ഷോപ്പുകളിലേക്ക് അവരെ അനുഗമിക്കാന് കോര്‍ക്കറസിനെ നിര്‍ബന്ധിക്കാറുണ്ട്. സമയക്കുറവിന്റെയും മറ്റും കാരണത്താല് ഇങ്ങനെ പോകാന് സാധിക്കാതെ വരുമ്പോള് ഇവരുടെ അപ്രീതിയും പിണക്കവും സമ്പാദിക്കേണ്ടി വരുന്നുവെന്നത് കഥയുടെ മറുവശം.\nകമ്പ്യൂട്ടറും മൊബൈല് ഫോണും മാത്രമല്ല, ഏത് പുതിയ ഇലക്ട്രോണിക് ഉപകരണമായാലും കോര്‍ക്കറസിനെസ്സംബന്ധിച്ചേടത്തോളം അത് നിസ്സാരമാണ്. പ്രവര്‍ത്തന രീതി പെട്ടെന്ന് കണ്ടെത്തുക മാത്രമല്ല അതിന്റെ കോട്ടങ്ങളും പോരായ്മകളും പെട്ടെന്ന് തന്നെ മനസ്സിലാക്കാനും സാധിക്കുന്നു. പുതിയൊരു ഇലക്ട്രോണിക് ഉപരണം കൈയിലെത്തുമ്പോള് കൊച്ചുകുട്ടികളുടെ കൈവശം കളിക്കോപ്പ് കിട്ടുന്ന ആവേശമാണ് അനുഭവപ്പെടുക. ഈയ്യിടെ നഗരത്തിലെ ഗള്‍ഫ് മാര്‍ക്കറ്റില് നിന്ന് ചൈനീസ് നിര്‍മ്മിതവും ഒട്ടേറെ സവിശേഷതകളുമുള്ള ഒരു എം.പി.4 പ്ലേയര് കിട്ടി. ഇതുപയോഗിച്ച് എം.പി.3 സംഗീതം കോള്‍ക്കാം, എ.എം.വി ഫോര്‍മാറ്റിലേക്ക് കണ്‍വര്‍ട്ട് ചെയ്ത മൂവി കാണാം, 48 മണിക്കൂര് വരെ ഓഡിയോ റിക്കര്‍ഡ് ചെയ്യാം, ചിത്രങ്ങള് കാണാം.. ഈ സവിശേഷതകള്‍ക്ക് പുറമെ ഇതിലൊരു എഫ്.എം. റേഡിയോവും ഉണ്ട്. തീപ്പെട്ടിക്കൂടിലേറെ ഒരല്‍പം വലിപ്പം തോന്നുമെങ്കിലും കനം അതിന്റെ പകുതി മാത്രം. തരക്കേടില്ലാത്ത ഒരു സ്പീക്കറും പിന്നെ രണ്ട് ഇയര്‍ഫോണ് ഘടിപ്പിക്കാന് സൌകര്യവുമുള്ള ഈ കൊച്ചു ഉപകരണത്തിന്റെ മെമ്മറി കപ്പാസിറ്റി നാല് ജിഗാബയ്റ്റ്. ജപ്പാനിലെ അതി പ്രശസ്തമായ ഇലക്ട്രോണിക് കമ്പനിയുടെ പേരും ഇതിന്‍മേല് എഴുതി ഒട്ടിച്ചുവെച്ചിരിക്കുന്നു. വില രണ്ടായിരം ഉറുപ്പികക്ക് താഴെ. നാം 'ഡ്യൂപ്ളിക്കേറ്റ്' എന്ന് ഓമനപ്പേര് നല്‍കുമെങ്കിലും ഇത് ഈ രൂപത്തില് നര്‍മ്മിച്ച് ഇത്ര നിസ്സാര വിലക്ക് നല്‍കുന്ന ചൈനക്കാരുടെ ടെക്നോളജിയോട് കോര്‍ക്കറസിന് ആദരവ് തോന്നി. ഈ കൊച്ചു ഉപകരണവും ഉപ്പോള് കോര്‍ക്കറസിന്റെ സന്തതസഹചാരിയായി മാറിയിരിക്കയാണ്. ഏതാണ്ട് ഇതേ ഉപയോഗം നല്‍കുന്ന ഇതര കമ്പനികളുടെ ഒട്ടേറെ ഉപകരണങ്ങള് കോര്‍ക്കറസിനറിയാം. ആപ്പിള് കമ്പനിയുടെ ഇത്രയും മെമ്മറിയുമുള്ള 'ഐപോഡി'ന് പതിനായിരം ഉറുപ്പികക്ക് മേല് വിലവരും. മൈക്രോസോഫ്റ്റിന്റെ 'സൂണി'നാകട്ടെ ഇരുപതിനായിരം ഉറുപ്പികയിലധികമാണ് വില. വന്‍കിട കമ്പനികളുടെ ഉല്‍പന്നങ്ങളില് നിങ്ങളെത്ര തിരഞ്ഞാലും ഇത്ര ഒതുക്കവും ഇത്രയധികം ഉപയോഗങ്ങള് നല്‍കുന്നതുമായ മറ്റൊരുപകരണം കണ്ടെത്താനാവില്ല.\nതലച്ചോറ് തന്നെ 'ഇലക്ട്രോണിക് ഉപകരണ'മാക്കിയ ഒരു സുഹൃത്തുണ്ട് കോര്‍ക്കറസിന്. മൊബൈല് ഫോണന്റെയും അത്യാധുനിക ഇലക്ട്രോണിക് ഉപകരണങ്ങളുടെയും വെഹിക്കിള് സെക്യൂരിറ്റി സംവിധാനങ്ങളുടെയും ഷോറൂമകളും മൊബൈല് ഫോണ് ട്രൈനിംഗ് കേന്ദ്രങ്ങളുടെ ഒരു ശൃംഖല തന്നെയും ഇദ്ദേഹം നിയന്ത്രിക്കുന്നു. ആസ്ഥാനം മലപ്പുറം ജില്ലയിലെ ഒരു കൊച്ചു പട്ടണത്തില്. സ്ഥാപനത്തിന്റെ ബ്രഞ്ചുകള് ഡല്‍ഹിയിലും കാശ്മീരിലും ദുബൈയിലുമൊക്കെ പ്രവര്‍ത്തിക്കുന്നു. ഇലക്ട്രോണിക് രംഗത്തെ ഏത് പുതിയ ഉല്‍പന്നവും ഇദ്ദേഹത്തിന്റെ കൈവശം എത്തും. ജി.പി.എസ്. നേവിഗേറ്ററും മൊബൈല് ഫോണ് ഉപയോഗിച്ചുള്ള വെഹിക്കിള് ട്രാക്കിംഗ് സിസ്റ്റവുമൊക്കെ കോര്‍ക്കറസ് പരീക്ഷിച്ചറിയുന്നത് അങ്ങനെയാണ്. ഈയ്യിടെ ചൈനയിലെ കോങ്ചോയില് നടന്ന 'കാന്റണ് ഫെയറും' ഹോങ്കോങില് നടന്ന 'ഏഷ്യാ വേള്‍ഡ് എക്സ്പോ'യും സുഹൃത്ത് സന്ദര്‍ശിച്ചിരുന്നു. രണ്ടും ഏഷ്യയിലെ പ്രമുഖ കമ്പ്യൂട്ടര്^ഇലക്ട്രോണിക് വാര്‍ഷിക പ്രദര്‍ശനങ്ങള്. പുതിയ ടെക്നോളജിയാണ് രണ്ട് പ്രദര്‍ശനത്തിന്റെയും മുഖ്യ വിഷയം. എല്.സി.ഡി. മോണിറ്ററും ഇയര്‍ഫോണും ഘടിപ്പിച്ച സവിശേഷമായൊരു കണ്ണടയാണ് അവിടെ നിന്ന് സുഹൃത്ത് കെണ്ടുവന്ന ഉപകരണങ്ങളില് ഏറെ കൌതുകകരമായിത്തോന്നിയത്. മൊബൈല് ഫോണ് പോലെയുളള ചെറിയ ഉപകരണമുപയോഗിച്ച് തിയേറ്ററിലെ വലിയ സ്ക്രിനലെന്നപോലെ മൂവി കാണാന് ഈ കണ്ണട പ്രയോജനപ്പെടും. വീഡിയോ കാമറയുടെ വ്യൂ പോയിന്റ് പോലെ കണ്ണിന് തൊട്ടടുത്ത് പ്രവര്‍ത്തിക്കുന്നതിനാല് വലിയ സ്ക്രീനില് ഫിലിം കാണുന്ന പ്രതീതിയാണുണ്ടാവുക. ബസ്സിലും ട്രെയിനിലുമൊക്കെ യാത്ര ചെയ്യുമ്പോള് ഉപയോഗിക്കാമെന്നതാണ് ഇതിന്റെ നേട്ടം. സി.ഡി പ്ലേയറില് നിന്ന് നേരിട്ട് കണ്ണടയിലേക്ക് കണക്റ്റ് ചെയ്യാനും സംവിധാനമുണ്ട്.\n'ടെക്നോളജിയെ ആര്‍ക്കാണ് പേടി' എന്നാണ് ഈ ലേഖനത്തിന്റെ തലക്കെട്ട്. 'ടെക്നോഫോബിയ' എന്ന മാനസിക രോഗമല്ല ഇവിടെ ചര്‍ച്ചാവിഷയം. കമ്പ്യൂട്ടറും പുതിയ ഉപകരണങ്ങളുമൊക്കെ കാണുമ്പോഴും ഓഫീസിലും മറ്റും അതുപയോഗിക്കാന് നിര്‍ബന്ധിതരാവുമ്പോഴും ചിലര്‍ക്കുണ്ടാവുന്ന പ്രത്യേക തരം അസുഖമാണിത്. കമ്പ്യൂട്ടര് കാണുമ്പോള് ചിലര് വിയര്‍ക്കും, ചിലര്‍ക്ക് കൈകാലുകള് വിറക്കും. ചിലര്‍ക്ക് മോഹാലസ്യമുണ്ടാകും. നമ്മില് ചിലരൊക്കെ വെള്ളത്തെ ഭയപ്പെടാറുണ്ടല്ലോ. മറ്റു ചിലര്‍ക്ക് തീ കാണുമ്പോഴോ ഉയര്‍ന്ന പ്രദേശങ്ങള് കാണുമ്പോഴോ ഒക്കെ ഭയമുണ്ടാകാറുണ്ട്. ഇതൊക്കെ ചികില്‍സിച്ചു ഭേദമാക്കാവുന്ന മാനസിക രോഗങ്ങളാണ്. ടെക്നോഫോബിയയും അങ്ങനെത്തന്നെ. അതേസമയം കാര്യം എത്ര എളപ്പവും സൌകര്യപ്രദവുമാണെങ്കില് പോലും പുതിയ ടെക്നോളജിയെ ഉള്‍ക്കൊള്ളാനും അത് പ്രയോജനപ്പെടുത്താനും ചിലര്‍ക്ക് പ്രയാസം. കമ്പ്യൂട്ടര് ഓപറേറ്റിംഗ് സിസ്റ്റം ഡോസില് നിന്ന് വിന്‍ഡോസിലേക്ക് മാറിയപ്പോള് പലരും തങ്ങളുടെ കമ്പ്യൂട്ടറില് വിന്‍ഡോസ് ഇന്‍സ്റ്റാള് ചെയ്യാന് വിമുഖത കാണിച്ചു. മോട്ടോര് കാറുകളില് കുടുതല് സൌകര്യങ്ങള് നല്‍കിക്കൊണ്ട് ഇലക്ട്രോണിക് ഘടകങ്ങളും അത് പ്രവര്‍ത്തിപ്പിക്കാന് ഇന്‍ഫന്‍മേഷന് ടെക്നോളജിയും കടന്നുവന്നപ്പോള് പലരും അത്തരം വാഹനങ്ങള് വാങ്ങി ഉപയോഗിക്കാന് മടിച്ചു. കാര് വഴിയിലെങ്ങാനും കേടുവന്നാല് മോട്ടോര് മെക്കാനിക്കിനെയാണോ ഇലക്ട്രോണിക് എഞ്ചിനിയറെയാണോ അതോ കമ്പ്യൂട്ടര് പ്രോഗ്രാമറെയാണോ സമീപിക്കേണ്ടതെന്ന് ആശയക്കുഴപ്പിലാകുമെന്നതായിരുന്നു ഇവരുടെ ആശങ്ക. പുതിയ സൌകര്യങ്ങളുള്‍ക്കൊണ്ട വാഷിംഗ് മെഷീനോ ഫ്രിഡ്ജോ മറ്റ് ഉപകരണങ്ങളോ വാങ്ങുമ്പോഴും പലരും ഇത്തരം ആശയക്കുഴപ്പത്തില് അകപ്പെടാറുണ്ട്.\nഇന്‍ഫര്‍മേഷന് ടെക്നോളജിയുടെ കാര്യം മാത്രമല്ല ഇവിടെ പറയുന്നത്. ഇന്‍ഫോകൈരളിയുടെ വായനക്കാരുടെ കൂട്ടത്തില് വ്യത്യസ്ത ടെക്നോളജികളില് പ്രാവീണ്യം നേടിയവര് ധാരാളമുണ്ടാവുമെന്നതില് സംശയമില്ല. നിങ്ങള് പ്രവര്‍ത്തിക്കുന്ന മേഖലകളിലും ഇത്തരക്കാരെ ധാരാളം കണ്ടെത്തുമെന്നതില് സംശയമില്ല. ചിലര് ടെക്നോളജിയെ പേടിയോടെ സമീപിക്കുന്നു. ചിലര് അതിനെ വെറുക്കുന്നു. മറ്റുചിലര് അതിനെ ആശങ്കയോടെ നോക്കിക്കാണുന്നു. 'മനുഷ്യന് തനിക്കറിയാത്തതിന്റെ ശത്രുവാണെ'ന്നത് വളരെ ശരി തന്നെയല്ലേ. അതശയോക്തി എഴുതുകയല്ല. കമ്പ്യൂട്ടര് ആദ്യമായി പ്രത്യക്ഷപ്പെട്ടപ്പോള് അത് പൊട്ടിത്തെറിക്കുമോ എന്ന് ഭയന്ന് അതിന്റെ കീബോര്‍ഡില് വിരലമര്‍ത്താന് വരെ പേടിയുള്ളവരുണ്ടായിരുന്നു. ആ സാധനത്തെ തങ്ങളുടെ ഓഫീസില് നിന്ന് മാത്രമല്ല പരിസരത്തുനിന്ന് പോലും ദൂരെ മാറ്റിനിര്‍ത്താന് അവരാവശ്യപ്പെട്ടു. നമ്മുടെ സുഹൃത്തുക്കളും അധ്യാപകരും സഹപ്രവര്‍ത്തകരും മേലുദ്യോഗസ്ഥരും മന്ത്രിമാരുമൊക്കെ ഇക്കൂട്ടത്തിലുണ്ടായിരുന്നു. കമ്പ്യൂട്ടര് മനഷ്യനെ പിന്‍നിരയിലേക്ക് തള്ളിമാറ്റി അവന്റെ പ്രസക്തി ഇല്ലാമാക്കുമെന്നും തൊഴിലസരങ്ങള് നഷ്ടപ്പെടുത്തുമെന്നും മറ്റൊരു കൂട്ടര് ഭയപ്പെട്ടിരുന്നു. രാഷ്ട്രീയക്കാരായിരുന്നു ഇതിന്റെ മുന്‍നിരയിലുണ്ടായിരുന്നത്.\nകാലം മാറി. ടെക്നോളിയെ ഇന്ന് ആര്‍ക്കും പേടിയില്ലാതായിരിക്കുന്നു. നാം കേരളീയ സമൂഹം കൂടുതല് 'സ്മാര്‍ട്ടാ'യി മാറുകയാണ്. അങ്ങനെ നാം ഇപ്പോള് 'സ്മാര്‍ട്ട് സിറ്റി'യിലെത്തിയിരിക്കുന്നു. കമ്പ്യൂട്ടറെന്ന് മാത്രമല്ല എല്ലാ ഇലക്ട്രോണിക് ഉപകരണങ്ങളും ഇന്ന് നമ്മുടെ സഹചാരികളായി മാറുന്ന അവസ്ഥയാണുള്ളത്. ബാങ്ക് അക്കൌണ്ടില് നിന്ന് പണം പിന്‍വലിക്കാനും ട്രെയിന് സീറ്റ് ബുക്കിംഗ് സംബന്ധിച്ച വിവരങ്ങളറിയാനും ബസ്സില് ടിക്കറ്റ് കൊടുക്കാനും പാട്ടു കേള്‍ക്കാനും സിനിമ കാണാനും വോട്ട് ചെയ്യാനുമൊക്കെ നമുക്ക് ഇലക്ട്രോണിക് ഉപകരണങ്ങള് കുടിയേ തീരൂ.\nആവശ്യങ്ങള്‍ക്കനുസരിച്ച് ടെക്നോളജിയെ പാകപ്പെടുത്തുകയാണ് നമ്മുടെ കര്‍ത്തവ്യം. ഭയപ്പാടോടെ മാറി നിന്നാല് ടെക്നോളജിക്കനുസരിച്ച് നാം പിന്നീട് സ്വയം പാകപ്പെടുകയും അതിന് കീഴൊതുങ്ങുകയും ചെയ്യേണ്ടി വരും. അത് ഒട്ടും അഭികാമ്യമല്ലെന്ന് വീനീതനായ കോര്‍ക്കസ് വിശ്വസിക്കുന്നു. എല്ലാവര്‍ക്കും 'സ്മാര്‍ട്ട് സലാം'.\nPosted by korkaras at 6:32 PM2comments: Links to this post\nആപ്പിള് കമ്പനി ഏറെ കൊട്ടിഘോഷിച്ച് ഈയ്യിടെ പുറത്തിറക്കിയ ഐഫോണിന് എന്താണിത്ര പ്രത്യേകത? എന്തിന് ഐഫോണ് തന്നെ വാങ്ങണം? വിപണിയിലിറക്കിയ അതേദിവസം തന്നെ ജനങ്ങള് ഇത് വാങ്ങാനായി എന്തിനാണ് ഇത്രയൊക്കെ ബഹളം കാണിച്ചത്്? ഐഫോണിനെസ്സംബന്ധിച്ച ചൂടുള്ള വാര്‍ത്തകളും പൊടിപ്പും തൊങ്ങലും വെച്ച ലേഖനങ്ങളും ഫീച്ചറുകളുമൊക്കെ പത്രങ്ങളിലും ഇന്റര്‍നെറ്റിലുമൊക്കെ വായിച്ചപ്പോള് വിനീതനായ കോര്‍ക്കറസിനും അതൊന്ന് വാങ്ങണമെന്ന് തോന്നി. അതാണല്ലോ പരസ്യത്തിന്റെ ആകര്‍ഷണം. കോര്‍ക്കറസും അതില് വീണുപോയി. അന്വേഷിച്ചപ്പോള് അത് നമ്മുടെ ഇന്ത്യന് വിപണിയിലെത്താന് ഇനിയും ഒരുവര്‍ഷത്തോളമെടുക്കുമെന്നാണറിഞ്ഞത്. ആശ്വാസമായി. ആലോചിക്കാന് സമയമുണ്ടല്ലോ. വിപണിയിലറക്കിയ അമേരിക്കയില് തന്നെ അത് എല്ലാവര്‍ക്കും ലഭ്യമല്ലെന്നതും പിന്നീടാണ് മനസ്സിലായത്. വിലക്കൂടുതല് മാത്രമല്ല കാരണം, അവിടുത്തെ എല്ലാ നെറ്റ്വര്‍ക്ക് കമ്പനികളും ഐഫോണ് സപ്പോര്‍ട്ട് ചെയ്യുന്നില്ല. അതിനാല് തന്നെ ചില പ്രത്യേക നെറ്റ്വര്‍ക്ക് കമ്പനികള് മുഖേന മാത്രമേ ഐഫോണ് ലഭിക്കുകയുള്ളൂ എന്നാണവസ്ഥ. യുവാക്കളുടെ ഹരമായി മാറിയ ആപ്പിളിന്റെ ഐപോഡ് മ്യൂസിക് പ്ലേയറിന് ലഭിച്ച സ്വീകാര്യതായിരിക്കാം ആപ്പിളിനെ ഐഫേണിന്റെ നിര്‍മ്മാണത്തിന് പ്രേരിപ്പിച്ചത്. 100 ദശലക്ഷം ഐപോഡ് വിറ്റഴിഞ്ഞപ്പോള് ആപ്പിള് കമ്പനി പഴയ ആലസ്യം ഒഴിവാക്കി ഉയിര്‍ത്തെണീറ്റു. പിന്നെ താമസിച്ചില്ല, ഐപോഡിന്റെ എല്ലാ സവിശേഷതകളും ഉള്‍ക്കൊള്ളിച്ച് ഒരു മൊബൈല് ഫോണ് പുറത്തിറക്കുക. അത് വന് വിജയമാകുമെന്ന് ആപ്പിളിന്റെ സാരഥി സ്റ്റീഫ് ജോബ്സണ് ബോധ്യമായി. അങ്ങനെയാണ് ഐഫോണ് പിറവിയെടുക്കുന്നത്.\nനിലവിലെ മൊബൈല് ഫോണ് സങ്കല്‍പത്തില് നിന്ന് വ്യത്യസ്തമായി കീപാഡില്ലാത്ത പുതിയൊരു മൊബൈല് ഫോണ്. വിശാലമായ സ്ക്രീന്. ഐപോഡ്, സ്മാര്‍ട്ട്ഫോണ് എന്നീ ഉപയോഗങ്ങള്‍ക്കൊപ്പം പി.ഡി.എയുടെയും പാംടോപ് കമ്പ്യൂട്ടറിന്റെയും സൌകര്യങ്ങള്, വേഗതയേറിയ ഇന്റര്‍നെറ്റ് ബ്രൌസിംഗ്, ഇ^മെയില് ഉപയോഗം. ഇതൊക്കെ ഐഫോണിന്റെ സവിശേഷതകളായി പറയുന്നുണ്ടെങ്കിലും ഇതിനെയൊക്കെ മറികടക്കുന്ന കുറെ ന്യൂനതളും അതിനുണ്ടെന്നാണ് കേള്‍വി. എല്ലാ വിഭാഗക്കാരെയും തൃപ്തിപ്പെടുത്തുന്ന മൊബൈലാണത്രെ ഐഫോണ്. എന്നാല് പലര്‍ക്കും അത് ഒട്ടുംതന്നെ തൃപ്തിയായിട്ടില്ലെന്നാണ് വാര്‍ത്ത. മുന്തിരിക്കുലക്ക് ചാടി കിട്ടാതായപ്പോള് അത് പുളിക്കും കയ്ക്കും എന്ന് പറഞ്ഞ കുറുക്കന്റെ തത്വശാസ്ത്രമാണിതെന്ന് തെറ്റിദ്ധരിക്കരുത്. ഇന്ത്യന് വിപണിയില് ഐഫോണെത്തിയാല് തന്നെ അമേരിക്കയിലുണ്ടായതുപോലെ ഷോറൂമുകളില് ക്യൂ നിന്ന് അത് വാങ്ങാനായി ഇവിടെ ആരും ധൃതികൂട്ടുമെന്നും കോര്‍ക്കറസിന് തോന്നുന്നില്ല. ഇപ്പോഴത്തെ അവസ്ഥയില് 20,000^30,000 രൂപ വില വരുന്ന ഐഫോണിന്റെ അതേ സവിശേഷതകളുള്ള ഇതര മൊബൈെല് ഫോണുകള് 10,000^20,000 രൂപ വിലക്ക് ഇന്ത്യന് വിപണിയില് സുലഭമാണ്. ഈയിടെ ചൈനയില് നിന്ന് ഇന്ത്യന് വിപണിയിലേക്കൊഴുകുന്ന മൊബൈല് ഫോണുകളാകട്ടെ ഏറെ സവിശേഷതകളുള്‍ക്കൊള്ളുന്നതോടൊപ്പം 5000^8000 രൂപക്ക് ലഭിക്കുകയും ചെയ്യും. ഇതൊക്കെ ആപ്പിളിന്റെ ഐഫോണ് നല്‍കുന്നതിനപ്പുറം സവിശേഷതകളുള്‍ക്കൊള്ളുന്നതാണ്.\nഐഫോണിന് ബദലായി ഒട്ടേറെ മൊബൈല് ഫോണുകള് ഇതിനകം പരിചയപ്പെടുത്തപ്പെട്ടിരിക്കുന്നു. ഇന്റര്‍നെറ്റ് ബ്രൌസിംഗിന് സാധ്യമാകുന്ന റിസര്‍ച്ച് ഇന് മോഷന് (RIM) കമ്പനിയുടെ ബ്ലാക്ക്ബെറി, മൈക്രോസോഫ്റ്റിന്റെ വിന്‍ഡോസ് മൊബൈല് ഓപറേറ്റിംഗ് സിസ്റ്റം പ്രയോജനപ്പെടുത്തുന്ന വിവിധ കമ്പനികളുടെ സ്മാര്‍ട്ട് ഫോണുകള്, പാംവണ് കമ്പനിയുടെ ട്രെയോ സീരീസ് ഇതൊക്കെ ഈ ഇനത്തിലുള്‍പ്പെടുന്നു. നോക്കിയയുടെ E65 മോഡല് ഫോണ് വൈഫൈ വയര്‍ലെസ് ഇന്റര്‍നെറ്റ് സൌകര്യം ഉള്‍ക്കൊള്ളുന്നതാണ്. നോക്കിയ എന്ന പേരാണല്ലോ നമുക്ക് ഏറെ സുപരിചിതം. ഇതുപയോഗിച്ച് എവിടെയും എപ്പോഴും ഇന്റര്‍നെറ്റ് സൌകര്യം ലഭിക്കുമെന്ന് മാത്രമല്ല ഇന്റര്‍നെറ്റ് ടെലിഫോണി സംവിധാനമുപയോഗിച്ച് കുറഞ്ഞ ചില്‍വില് ലോകത്തെവിടേക്കും സംസാരിക്കാനും സാധിക്കും. ഐഫോണില് ഈ സൌകര്യമുണ്ടോ എന്ന് വ്യക്തമല്ല. ഇപ്പോള് ലോകത്തെങ്ങും അതിവേഗം വ്യാപകമായി വരുന്ന മൊബൈല് ടി.വി സംവിധാനവും 3G ടെക്നോളജി പ്രയോജനപ്പെടുത്തുന്ന നോക്കിയയിലൂടെ ലഭ്യമാക്കാം. അതിവേഗം ടൈപ് ചെയ്യാന് സഹായകമായ QWERTY കീബോര്‍ഡ് ഇല്ലെന്നതാണ് ഇതിന്റെ ഒരേയൊരു ന്യൂനത. അതേസമയം ബിസിനസ് ലോകത്തെ ലക്ഷ്യമാക്കി നോക്കിയ പുറത്തിറക്കിയ E61i മോഡല് ഈ സവിശേഷത കൂടി ഉള്‍ക്കൊള്ളുന്നതാണ്. 3G സപ്പോര്‍ട്ട്, വൈഫൈ, ഇന്റര്‍നെറ്റ് ടെലിഫോണി തുടങ്ങിയ സേവനങ്ങളെല്ലാം ഇത് നല്‍കുന്നു. നിങ്ങള് ബസ്സിലോ ട്രയിലിനോ ആണെങ്കില് ഇതുപയോഗിച്ച് സംഗീതമാസ്വദിക്കുകയോ ഫിലിം കാണുകയോ ചെയ്യാവുന്നതാണ്.\nബ്ലാക്ബെറിയുടെ പുതിയ മോഡലായ BlackBerry Curve 8300 ആണ് ഐഫോണിന് മറ്റൊരു പകരക്കാരന്. വില അല്‍പം കൂടുമെങ്കിലും അതിവേഗതയിലെ ഇന്റര്‍നെറ്റ് സെര്‍ഫിംഗ്, നേരിട്ടുള്ള ഇ^മെയില് സേവനം എന്നിവ ഇതിന്റെ സവിശേഷതകളാണ്. ഐഫോണില് ഗൂഗിള് മാപ്സ് ലഭിക്കുന്നതുപോലെ ബ്ലാക്ബെറിയില് ബ്ലാക്ബെറി മാപ്സ് ലഭിക്കുന്നു. ടൌണില് യാത്ര ചെയ്യുന്നവര്‍ക്ക് സ്ഥലങ്ങളറിയാന് ഇത് അങ്ങേയറ്റം ഉപകാരപ്രദമാണ്. സംഗീതമാസ്വദിക്കാനും സിനിമ കാണാനും ഇതില് സൌകര്യമുണ്ട്. ബ്ലാക്ബെറിയുടെത്തന്നെ മറ്റൊരു മോഡലായ പേള് കുറച്ചുകൂടി മികച്ചു നില്‍ക്കുന്നു. കേരളത്തില് പ്രവര്‍ത്തിക്കുന്ന ചില നെറ്റ്വര്‍ക്ക് കമ്പനികള് ബ്ലാക്ബെറി ഫോണ് വിതരണം ചെയ്യുന്നുണ്ടെങ്കിലും വിലക്കൂടുതല് കാരണം ഇത് സാധാരണക്കാരെസ്സംബന്ധിച്ചേടത്തോളം അപ്രാപ്യമാണ്.\nസാംസംഗിന്റെ ബ്ലാക്ജാക്കാണ് മറ്റൊന്ന്. ബിസിനസ് ആവശ്യങ്ങള് നിര്‍വഹിക്കാമെന്നതിന് പുറമെ നേരംപോക്കിനും ഇത് പ്രയോജനപ്പെടുത്താം. മൈക്രോസോഫ്റ്റിന്റെ മൊബൈല് വിന്‍ഡോസ് ഓപറേറ്റിംഗ് സിസ്റ്റത്തില് പ്രവര്‍ത്തിക്കുന്ന ഈ ഫോണില് ബ്ലാക്ക്ബെറി നല്‍കുന്ന ഇ^മെയില് സംവിധാനമായ 'ഡയറക്ട് പുഷ്' സൌകര്യവും ലഭ്യമാണ്. വിന്‍ഡോസ് സിസ്റ്റത്തില് പ്രവര്‍ത്തിക്കുന്ന മിക്കവാറും സോഫ്റ്റ്വെയറുകളെല്ലാം ഇതിലുപയോഗിക്കാന് സാധിക്കുന്നു. നിലവിലെ ഫോണുകളില് ബിസ്നസ് ഉപയോഗിത്തിന് ഏറ്റവും അനുയോജ്യമെന്ന് വിശേഷിപ്പിക്കപ്പെടാവുന്നതാണ് ഹൈടെക് കമ്പ്യൂട്ടര് കമ്പനി ഏതാനും മാസം മുമ്പ് പുറത്തിക്കിയ 'സ്പ്രിന്റ് മൊഗൂള്'. ഹൈടെക് കമ്പ്യൂട്ടര് കമ്പനി തന്നെ നിര്‍മ്മിക്കുന്ന ടി^മൊബൈല് വിംഗാണ് മറ്റൊന്ന്. മോട്ടോറോളാ കമ്പനിയുടെ Moto Q9h മൊബൈല് ഫോണും ഇക്കൂട്ടത്തില് സവിശേഷ പരാമര്‍ശമര്‍ഹിക്കുന്നു.\nഏറെ സവിശേഷതകളുള്‍ക്കൊണ്ട മൊബൈല് ഫോണുകള് ദിനംപ്രതിയെന്നോണം വിപണിയിലെത്തുന്നുണ്ടെങ്കിലും വിനീതനായ നിങ്ങളുടെ കോര്‍ക്കറസ് ശിപാര്‍ശ ചെയ്യുന്നത് പാംവണ് കമ്പനിയുടെ ട്രയോ സീരിയലാണ്. ഇതിന്റെ പുതിയ മോഡലായ Treo 755p മുകളില് പരാമര്‍ശിച്ച മിക്ക സവിശേഷതകളും ഉള്‍ക്കൊള്ളുന്നു. മികച്ച എം.പി3 പ്ലേയര്, വീഡിയോ പ്ലേയര്, അതിവേഗ ഇന്റര്‍നെറ്റ് ബ്രൌസിംഗ്, ഡയറക്ട് പുഷ് ഇ^മെയില് സംവിധാനം, വൈഫൈ വയര്‍ലെസ് കണക്ഷന്, ഇന്റര്‍നെറ്റ് ടെലിഫോണി സൌകര്യം, ജി.പി.എസ് തുടങ്ങിയ സൌകര്യങ്ങളൊക്കെ ഇപ്പോള് ഇത്തരം മൊബൈല് ഫോണുകളില് ഒത്തുകൂടിയിരിക്കയാണ്. ഇത്രയും എഴുതിയത് മികച്ച നിലവാരം പുലര്‍ത്തുന്ന മൊബൈല് ഫോണുകളെസ്സംബന്ധിച്ചാണ്.\nഎന്നാല് ഈ സവിശേഷതകളൊക്കെ ഉള്‍ക്കൊണ്ട ഒരു സ്മാര്‍ട്ട് ഫോണ് 6000^8000 രൂപക്ക് ഇന്ത്യന് മാര്‍ക്കറ്റില് ലഭ്യമായാലോ. പിന്നെ ആര്‍ക്കാണ് ആപ്പിളിന്റെയും നോക്കിയയുടെയും ബ്ലാക്ക്ബെറിയുടെയും വിലകൂടിയ സ്മാര്‍ട്ട് ഫോണ് വേണ്ടത്? ചൈനയില് നിന്ന് ഈയിടെ ഒഴുകിയെത്തുന്ന പുതിയ തരം മൊബൈല് ഫോണിന്റെ കാര്യമാണ് പറയുന്നത്. ആറായിരം രൂപക്ക് നിങ്ങള്‍ക്കൊരു മികച്ച സ്മാര്‍ട്ട് ഫോണ് ലഭിച്ചാലോ. ഐഫോണിന്റെ എല്ലാ സവിശേഷതകളും ഒത്തുചേര്‍ന്നത്. അതില് രണ്ട് സിം ഉപയോഗിക്കാനുള്ള സൌകര്യവും. കൂടെ ഒരു അഡീഷണല് ബാറ്ററിയും. ഫോണിന്റെ കമ്പനി നോക്കേണ്ട. ഓപറേറ്റിംഗ് മാന്വലും ഉണ്ടാവണമെന്നില്ല. വാറണ്ടിയോ ഒട്ടും തന്നെ ഇല്ല. എന്നാലും നിങ്ങള്‍ക്ക് ഒന്നോ രണ്ടോ വര്‍ഷം ഫോണ് സുഖമായി ഉപയോഗിക്കാം. അതല്ലെങ്കില് ഫോണ് കേടാവുന്നതുവരെ. കമ്പനിയുടെ പേരെന്തിന് നോക്കുന്നു?\nPosted by korkaras at 6:27 PM No comments: Links to this post\nഐ.ടി. മേഖലയില് നിങ്ങള്‍ക്ക് തൊഴില് നേടാന് ഏറ്റവും ഉചിതമായ കമ്പനി ഏതാണ്? ഗൂഗിള് തന്നെ... സംശയിക്കേണ്ട. ഇന്ന് തന്നെ അപേക്ഷ തയ്യാറാക്കി അയച്ചുകൊള്ളൂ. ലോകത്തെ 440 വന്‍കിട കമ്പനികളുടെ കൂട്ടത്തില് നിന്ന് പ്രസിദ്ധമായ ഫോര്‍ച്ച്യൂന് മാസിക തിരഞ്ഞെടുത്തതാണിത്. കൈ നിറയെ ലഭിക്കുന്ന ശമ്പളം മാത്രമല്ല കാര്യം; പഞ്ചനക്ഷത്ര ഹോട്ടലിന്റെ ബുഫെയെപ്പോലും വെല്ലുന്ന സൌജന്യ ഭക്ഷണം. വിശ്രമിക്കാന് അത്യാധുനികവും വിശാലവുമായ മുറികള്. ഉല്ലസിക്കാന് സ്വമ്മിംഗ് പൂള് ഉള്‍പ്പെടെയുള്ള സൌകര്യങ്ങള്. അമേരിക്കയിലെ കോടീശ്വരന്‍മാര്‍ക്ക് മാത്രം ലഭ്യമാകുന്ന രീതിയിലെ സൌജന്യ ചികില്‍സാ സംവിധാനം. ഇനിയെന്ത് വേണം നിങ്ങള്‍ക്ക്? മൌണ്ട് വ്യൂ നഗരത്തില് ഗൂഗിളിന്റെ ആസ്ഥാനത്താണ് നിങ്ങള്‍ക്ക് ജോലി ലഭിക്കുന്നതെങ്കില് ഒട്ടും മടിച്ചു നില്‍ക്കേണ്ട. അവിടെ നിങ്ങളൊരു തൊഴിലാളിയായിരിക്കില്ല. മറിച്ച് മികച്ചൊരു യൂണിവേഴ്സിറ്റിയില് പഠനം തുടരുന്ന വിദ്യാര്‍ത്ഥിയെന്ന തോന്നലാണ് നിങ്ങള്‍ക്കുണ്ടാവുക. ദിവസം മുഴുക്കെ പുതുമകളുടെ നിമിഷങ്ങള്. യുവത്വത്തിന്റെ സജീവത. പ്രത്യേക യൂണിഫോം ധരിക്കണമെന്ന് അവിടെ ആരും നിങ്ങളെ നിര്‍ബന്ധിക്കില്ല. പ്രായത്തിനനുസരിച്ച് എത് വേഷവും നിങ്ങള്‍ക്ക് ധരിക്കാം. യുവത്വത്തിന്റെ വേഷമായാല് ഉഗ്രനായി. ഒരുവഷത്തെ വരുമാനം കൊണ്ട് തന്നെ മുന്തിയ ഒരു കാര് തന്നെ നിങ്ങള്‍ക്ക് സ്വന്തമാക്കാം.\nലോകത്തിന്റെ വിവിധ ഭാഗങ്ങളില് നിന്നായി ദിനംപ്രതി ആയിരത്തിമുന്നോറോളം തൊഴിലപേക്ഷകളാണത്രെ ഗൂഗിള് ആസ്ഥാനത്ത് ലഭിച്ചുകൊണ്ടിരിക്കുന്നത്. അമേരിക്കയില് മാത്രം 6500 ഐ.ടി. വിദഗ്ധരും വിദേശങ്ങളിലായി 3000 വിദഗ്ധരും ഇപ്പോള് ഗൂഗിളില് ജോലി ചെയ്യുന്നു. കമ്പിനിയുടെ നിലവിലെ വളര്‍ച്ചയനുസരിച്ച് വര്‍ഷംപ്രതി 2200 പുതിയ തൊഴിലൊഴിവുകളാണുണ്ടാവുന്നത്. ഗൂഗിളില് തൊഴില് ലഭിക്കുക എന്നത് അത്ര എളുപ്പമാണെന്ന് കരുതരുത്. പതിനൊന്ന് ലക്ഷം തൊഴിലപേക്ഷകള് ഇപ്പോള് തന്നെ അവിടെ കെട്ടിക്കിടക്കുന്നുണ്ട്. ജോലിക്ക് പുറമെ വര്‍ഷം ചുരുങ്ങിയത് നൂറ് മണിക്കൂറെങ്കിലും നിങ്ങള്‍ക്ക് പരിശീലനം ലഭിക്കും. തൊഴിലാളികളില് മുപ്പത്തൊന്ന് ശതമാനം വനിതകളാണത്രെ. കമ്പനിയുടെ വാര്‍ഷിക വരുമാനം 600 കോടി ഡോളര്.\nചുരുങ്ങിയ വര്‍ഷങ്ങള്‍ക്കകം കമ്പനി ഇത്രയും വലിയ പുരോഗതി കൈവരിച്ചതിന്റെ പിന്നിലെ രഹസ്യം എന്താണ്? വിദഗ്ധ തൊഴിലാളികളോടുള്ള ഈ രീതിയിലെ സമീപനമാണോ? അതേതായാലും ഗൂഗിള് ആസ്ഥാനത്ത് എത്തിപ്പെട്ടാല് ലോകത്തിലെത്തന്നെ ഏറ്റവും ഭാഗ്യവാനായ തൊഴിലാളി നിങ്ങളാണെന്ന് തോന്നാതിരിക്കില്ല. കമ്പനിയുടെ മുഖ്യ വരുമാന മാര്‍ഗമായ പരസ്യങ്ങളുടെ മാറ്ററുകള് എവിടെ ഫിറ്റ് ചെയ്യണമെന്ന് ആലോചിക്കുന്നതായിരിക്കും ചിലപ്പോള് നിങ്ങളുടെ ജോലി. അതല്ലെങ്കില് നിങ്ങള് പ്രോഗ്രാം എഴുതുകയായിരിക്കാം. അതുമല്ലെങ്കില് കുറെ വിവരങ്ങള് അവ എത്രയും പെട്ടെന്ന് ഇന്റര്‍നെറ്റ് ഉപയോക്താക്കള്‍ക്ക് ലഭ്യമാക്കാനുള്ള മാര്‍ഗം അന്വേഷിക്കുകയായിരിക്കും നിങ്ങള്. ഇനി ആലോചിച്ചു നില്‍ക്കേണ്ടതില്ല. നിങ്ങള് യോഗ്യനും സാഹസികനുമായ ഒരു തൊഴിലന്വേഷകനാണെങ്കില് ഒരു ശ്രമം നടത്തിനോക്കു. വിജയം നിങ്ങളെ കടാക്ഷിക്കുകതന്നെ ചെയ്യും. ശോഭനമായൊരു തൊഴില് ജീവിതം ആശംസിക്കുന്നു. അന്ന് വിനീതനായ നിങ്ങളുടെ കോര്‍ക്കറസിനെ മറന്നേക്കരുതേ...\nPosted by korkaras at 6:20 PM No comments: Links to this post\n(ഇന്‍ഫോ കൈരളി കമ്പ്യൂട്ടര് മാഗസിന് ജൂലൈ 2007 ലക്കത്തില് പ്രസിദ്ധീകരിച്ച ലേഖനം)\nകമ്പ്യൂട്ടര് പഠിക്കുന്ന വിദ്യാര്‍ത്ഥികളോട് വിനീതനായ കോര്‍ക്കറസിന് എന്നും ഇഷ്ടമാണ്. എന്നുവച്ച് എല്ലാവരും കമ്പ്യൂട്ടര് പഠിക്കണമെന്ന് ഇതിനര്‍ത്ഥമില്ല. സോഫ്റ്റ്വെയര് എഞ്ചിനീയറിംഗ്, ഹാര്‍ഡ്വെയര്, നെറ്റ്വര്‍ക്കിംഗ്, കമ്പ്യൂട്ടര് പ്രോഗ്രാമിംഗ്, വെബ് ഡിസൈനിംഗ്, മള്‍ട്ടിമീഡിയ, ഇലക്ട്രോണിക്സ് തുടങ്ങി ഇന്‍ഫര്‍മേഷന് ടെക്നോളജിയുമായി ബന്ധപ്പെട്ട വിഷയങ്ങളൊക്കെ ഇതിലുള്‍പ്പെടുന്നു. ഇവരുടെ തൊഴില്‍പരമായ ഭാവി സുരക്ഷിതമാണെന്നതാണ് കാരണം. സര്‍ക്കാര് ജോലിയും മറ്റും ലഭിക്കാന് ഇക്കാലത്ത് വലിയ പ്രയാസമാണെന്നിരിക്കെ ഈ വിദ്യാര്‍ത്ഥികളെങ്കിലും ഭാവിയില് തൊഴില് രഹിതരായി അലഞ്ഞു നടക്കില്ലല്ലോ എന്നതാണ് ആശ്വാസം. വെറുതെ പറയുകയല്ല, ഇവര്‍ക്ക് ശുഭസൂചകമായ ഒട്ടേറെ വാര്‍ത്തകളും പഠന റിപ്പോര്‍ട്ടുകളമാണ് ഈയിടെ വിവിധ മാധ്യമങ്ങളില് പ്രത്യക്ഷപ്പെട്ടുകൊണ്ടിരിക്കുന്നത്.\nലോകത്തിന്റെ തന്നെ സിലിക്കണ്‍വാലിയാകാനുള്ള തയ്യാറെടുപ്പിലാണല്ലോ നമ്മുടെ രാജ്യം. നാം മോശക്കാരൊന്നുമല്ല. 2004^ല് ഐ.ടി സേവനങ്ങളിലൂടെ നമുക്ക് 16 ബില്യന് ഡോളര് ലഭിച്ചത് 2006^ല് 30 ബില്യന് ഡോളറായി വര്‍ദ്ധിച്ചു. 2008^ല് ഇത് 87 ബില്യന് ഡോളറായി വര്‍ദ്ധിക്കുമെന്നാണ് നാസ്കോമിന്റെ നിരീക്ഷണം. വിവിധ ഇനം ഐ.ടി. സേവനങ്ങള്, സോഫ്റ്റ്വെയര് വികസനം, ഐ.ടി. അനുബന്ധ സേവനങ്ങള്, ഇലക്ട്രോണിക് ഉല്‍പന്നങ്ങള് എന്നിങ്ങനെ നാല് മുഖ്യ ഇനങ്ങളിലാണ് ഈ വര്‍ദ്ധനവ് പ്രതീക്ഷിക്കുന്നത്. തൊഴില് രംഗത്ത് ഇന്ത്യന് യുവാക്കള്‍ക്ക് ഇത് മുഖേന വര്‍ദ്ധിച്ച അവസരങ്ങളാണ് ലഭിക്കുന്നത്. ടി.സി.എസ്, ഇന്‍ഫോസിസ്, വിപ്രോ, സത്യം, എച്ച്.സി.എല് തുടങ്ങിയ വന്‍കിട കമ്പനികളൊക്കെ വര്‍ഷംതോറും വന്‍വളര്‍ച്ചയാണ് നേടുന്നതെന്ന് പഠനങ്ങള് തെളിയിക്കുന്നു.\nതൊണ്ണൂറുകളില് സാമ്പത്തിക രംഗത്ത് ഉദാരനയം സ്വീകരിക്കുകയും വിദേശ സ്ഥാപനങ്ങള്‍ക്ക് പ്രവര്‍ത്തനാനുമതി നല്‍കുകയും ചെയ്തതോടെ ഐ.ടി. രംഗത്ത് വലിയൊരു മുന്നേറ്റം തന്നെയുണ്ടായി. 3300 കമ്പനികള് നൂറ്റമ്പതോളം രാജ്യങ്ങളിലേക്ക് ഇന്ത്യന് ഐ.ടി. ഉല്‍പന്നങ്ങള് ഇപ്പോള്‍തന്നെ കയറ്റി അയക്കുന്നു. വരുംനാളുകളില് ഇത് ക്രമാതീതമായി വര്‍ദ്ധിക്കുമെന്നാണ് പ്രതീക്ഷ. ഈ ഇനത്തിലെ ആയിരത്തഞ്ഞൂറോളം കമ്പനികള് പ്രവര്‍ത്തിക്കുന്ന ബാംഗ്ലൂരിലാണ് ഐ.ടി. വരുമാനത്തിന്റെ മുഖ്യഓഹരി കേന്ദ്രീകരിച്ചിരിക്കുന്നത്. ഈയ്യിടെ ചെറിയ നഗരങ്ങളിലേക്കും ഇത്തരം കമ്പനികളുടെ പ്രവര്‍ത്തനങ്ങള് വ്യാപിച്ചുവരികയാണ്. ചെറിയ നഗരങ്ങളില് മാത്രല്ല ഇന്ത്യയിലെല്ലായിടത്തും വിദഗ്ദരായ ഐ.ടി. തൊഴിലാളികള് ലഭ്യമാണെന്നതാണ് ഇതിന് കാരണം. ലോകത്ത് ഇംഗ്ലീഷ് സംസാരിക്കുന്നവരുടെ എണ്ണത്തില് അമേരിക്കക്ക് തൊട്ടുപിന്നിലായി രണ്ടാം സ്ഥാനമാണ് ഇന്ത്യക്കുള്ളത്. ഐ.ടി. മേഖലയില് നാല് ദശലക്ഷത്തോളം വരുന്ന ടെക്നോക്രാറ്റുകളും ഇന്ത്യയുടെ മികവിന് പിന്നിലുണ്ട്. എഞ്ചീനീയറിംഗ് കോളേജുകളും പോളിടെക്നിക്കുകളുമായി രണ്ടായിരത്തോളം സാങ്കേതിക വിദ്യാഭ്യാസ സ്ഥാപനങ്ങളില് നിന്നായി ഐ.ടി, ഇലക്ട്രോണിക് മേഖലകളില് വര്‍ഷം തോറും പഠനം പൂര്‍ത്തിയാക്കി എഴുപതിനായിരം വിദഗ്ദരാണ് പുറത്തിറങ്ങുന്നത്. നിലവില് ഇന്ത്യന് ഐ.ടി രംഗത്ത് പതിമൂന്ന് ലക്ഷം വിദഗ്ദരാണ് ജോലിചെയ്യുന്നതെന്ന് നാസ്കോമിന്റെ പഠന റിപ്പോര്‍ട്ട് സൂചിപ്പിക്കുന്നു. ഈ രംഗത്ത് കൈവരിക്കുന്ന പുരോഗതി കണക്കിലെടുത്താല് വര്‍ഷംപ്രതി മൂന്നര ലക്ഷം വിദഗ്ദരെ ഇന്ത്യന് ഐ.ടി. മേഖലയിലേക്ക് ആവശ്യമുണ്ടാകും. കാര്യങ്ങള് ഈ രീതിയില് നീങ്ങിയാല് രണ്ടായിത്തി പത്താമാണ്ടോടെ ഐ.ടി. മേഖലയില് മാത്രം രണ്ട് ലക്ഷം വിദഗ്ധരുടെ കുറവാണ് ഇന്ത്യയിലുണ്ടാവുക. അതായത് ഈ രംഗത്ത് വൈദഗ്ധ്യവും മികവും തെളിയിച്ചവര്‍ക്ക് തൊഴില് ഒരു പ്രശ്നമാവില്ലെന്ന് ചുരുക്കം.\nനമ്മുടെ യുവതലമുറക്കുള്ള ഈ തൊഴില് സാധ്യത ഇന്ത്യയില് മാത്രം ഒതുങ്ങുന്നില്ല. ലോക ഐ.ടി. മേഖല തന്നെ ഇന്ത്യന് വിദഗ്ധരെ ഉറ്റുനോക്കുന്ന അവസ്ഥയിലേക്കാണ് നീങ്ങുന്നത്. ഇന്‍ഫര്‍മേഷന് ടെക്നോളജി രംഗത്തെ നമ്മുടെ മികവും നമ്മുടെ സാങ്കേതിക വിദഗ്ധരുടെ കഴിവും താതമ്യേന കുറഞ്ഞ വേതനത്തില് ജോലി ചെയ്യാനുള്ള സന്നദ്ധതയുമാണ് ഇതിന് കാരണം. കുറഞ്ഞ വേതനമെന്ന് പറയുമ്പോള് നിസ്സാരമായി കാണരുത്. എത്രതന്നെ കുറഞ്ഞാലും ഇന്നത്തെ ഡോക്ടര്‍മാരും എഞ്ചിനീയര്‍മാരും ഐ.എ.എസ്. ഉദ്യോഗസ്ഥന്‍മാരുമൊക്കെ വാങ്ങുന്നതിലേറെ വേതനം നല്ലൊരു ഐ.ടി വിദഗ്ധന് ലഭിക്കുക തന്നെ ചെയ്യും. വേതനത്തിന്റെ കാര്യത്തില് മാത്രമല്ല ഐ.ടി. വിദഗ്ധര്‍ക്ക് സമൂഹത്തിലും ഇന്ന് നല്ല സ്ഥാനമുണ്ട്.\nഡെല്, ഹ്യൂലെറ്റ് പക്കാര്‍ഡ്, മൈക്രോസോഫ്റ്റ്, ഇന്റല്, ഗൂഗിള് തുടങ്ങിയ വന്‍കിട കമ്പനികളൊക്കെ നമ്മുടെ നാട്ടില് പ്രവര്‍ത്തനമാരംഭിച്ചത് ഐ.ടി. രംഗത്ത് നാം തെളിയിച്ച മികവിന്റെ മികച്ച തെളിവാണ്. അമേരിക്കക്കും ചൈനക്കും പുറമെ മൈക്രോസോഫ്റ്റ് കോര്‍പ്പറേഷന്റെ മൂന്നാമത്തെ റിസര്‍ച്ച് കേന്ദ്രം പ്രവര്‍ത്തിക്കുന്നത് ബാംഗ്ലൂരിലാണല്ലോ. ഈ സാധ്യതകള് പ്രയോജനപ്പെടുത്താനായി നമ്മുടെ സാങ്കേതിക വിദ്യാഭ്യാസ സ്ഥാപനങ്ങളിലെ സീറ്റുകള് വര്‍ദ്ധിപ്പിക്കാന് അധികൃതര് ഇപ്പോള് ശ്രദ്ധിക്കുന്നുണ്ട്. അടുത്ത ഏതാനും വര്‍ഷങ്ങളിലായി ഇത് വന്‍തോതില് വര്‍ദ്ധിപ്പിക്കാനും ആലോചനയുണ്ടത്രെ. ടെക്നോളജി രംഗത്തെ വന് കമ്പനികളുടെ സാന്നിധ്യം ഇന്ത്യന് ഐ.ടി. കമ്പനികളുടെ പ്രവര്‍ത്തനത്തിലും ആവേശം പകര്‍ന്നിരിക്കയാണ്. വിദേശത്ത് പ്രശസ്തമായി പ്രവര്‍ത്തിക്കുന്ന ഐ.ടി. കമ്പനികള് സ്വന്തമാക്കി നമ്മുടെ കഴിവുകള്‍ക്ക് കൂടുതല് കരുത്ത് പകരാനുള്ള ശ്രമവും വിജയിച്ചുവരുന്നു. വിയറ്റ്നാം, റുമേനിയ, പോര്‍ച്ചുഗല് തുടങ്ങിയ രാജ്യങ്ങളിലെ ഐ.ടി കമ്പനികള് വിപ്രോയും മറ്റും ഈയ്യിടെ ഏറ്റെടുത്തത് ഈ നിലക്കാണ് നോക്കിക്കാണേണ്ടത്.\nഐ.ടി. മേഖലയില് വനിതകള്‍ക്കും നല്ലൊരു പങ്കുണ്ട്. പുരുഷന്‍മാര് എപ്പോഴും പുതിയ മേച്ചില് പുറങ്ങളന്വേഷിക്കുമ്പോള് വനിതകള് തങ്ങളുടെ തൊഴിലില് ഉറച്ചു നില്‍ക്കുന്നുവെന്നത് കുടുതല് വനിതകളെ തൊഴില് രംഗത്ത് നിയമിക്കാന് കമ്പനികള്‍ക്ക് പ്രചോദനം നല്‍കുന്നു. പുരുഷന്‍മാരെ ഇടിച്ചുനിരപ്പാക്കി തൊഴില് രംഗത്ത് പുതിയ സങ്കേതങ്ങള് പണിതുയര്‍ത്താന് ഈ അനുകൂല സാഹചര്യം നമ്മുടെ വിദ്യാര്‍ത്ഥിനികള് ചൂഷണം ചെയ്യേണ്ടിയിരിക്കുന്നു. ടി.സി.എസ്. കമ്പനിയിലെ വിദഗ്ധ തൊഴിലാളികളില് ഇരുപത്തഞ്ച് ശതമാനം വനിതകളാണത്രെ. അതേസമയം ഇന്‍ഫോസിസ്, വിപ്രോ കമ്പനികളില് വനിതകള്‍ക്ക് മുപ്പത്തിമൂന്ന് ശതമാനം പ്രാതിനിധ്യമുണ്ട്. വനിതകളുടെ മുന്നേറ്റം ഈ രീതിയില് തുടര്‍ന്നാല് 2010^ഓടെ ഇവരുടെ സാന്നിധ്യം അമ്പത് ശതമാനമാകുമെന്നാണ് നിരീക്ഷകരുടെ വിലയിരുത്തല്.\nPosted by korkaras at 6:12 PM2comments: Links to this post\nവിനീതനായ നിങ്ങളുടെ കോര്‍ക്കറസിന് ഇയ്യിടെ ഗള്‍ഫ് മേഖലയിലൊരു സന്ദര്‍ശം നടത്താനവസരം ലഭിക്കുകയുണ്ടായി. കോര്‍ക്കറസ് ഉപയോഗിക്കുന്ന എച്ച്.ടി.സി ടച്ച് ഫോണിലെ വൈ^ഫൈ സൌകര്യമുപയോഗിച്ച് ഗള്‍ഫിലെ മിക്ക നഗരങ്ങളിലും സൌജന്യമായി ഇന്റര്‍നെറ്റ് കണക്ഷന് ലഭ്യമാക്കാനായത് യാത്രയില് ഏറെ പ്രയോജനപ്പെട്ടു. കേരളത്തില് എയര്‍ടെല് നെറ്റ്വര്‍ക്കിന്റെ ജി.പി.ആര്.എസ് സംവിധാനത്തിലൂടെ മൊബൈലില് സദാസമയവും നെറ്റ്കണക്ഷന് ലഭ്യമാക്കിയിരുന്നതിനാല് ഗര്‍ഫ് നഗരങ്ങളിലെ വൈ^ഫൈ സൌകര്യം വലിയ അനുഗ്രഹമായി. ഈ രീതിയില് നമ്മുടെ സംസ്ഥാനത്തെ ഒരു നഗരത്തില് പോലും വൈ^ഫൈ സൌകര്യം പ്രയോജനപ്പെടുത്താന് സാധ്യമാവില്ലെന്നത് ഏറെ ഖേദകരമെന്ന് പറയാതെ വയ്യ. ഇനി നമുക്കതിന് സാധിക്കുമെന്നും തോന്നുന്നില്ല. കാരണം വൈ^ഫൈ ടെക്നോളജിയെ കാലഹരണപ്പെടുത്തിക്കൊണ്ട് ഇതാ വൈമാക്സ് ടെക്നോളജി കടന്നു വരുന്നൂ. വളരെ ചെറിയ സ്ഥലപരിധിയില് മാത്രമെ വൈ^ഫൈ ലഭിക്കൂ എന്ന പരിമിതിയും ഉണ്ടായിരുന്നു.\nനാം മലയാളികള് വിവര വിനിമയ രംഗത്തെ കുതിപ്പിനൊപ്പം മുന്നേറുന്നതില് മിക്കപ്പോഴും പിന്നിലായിരുന്നുവെന്ന യാഥാര്‍ത്ഥ്യം മറച്ചുവെച്ചിട്ട് കാര്യമില്ല. കമ്പ്യൂട്ടറിന്റെ വരവും അതിനോടനുബന്ധിച്ചുണ്ടായ മുന്നേറ്റങ്ങളും തുടക്കത്തില് നമ്മെ അലോസരപ്പെടുത്തികയാണുണ്ടായത്. നാം പുറംതിരിഞ്ഞു നിന്നു. നിരുപദ്രവകാരിയായ ആ ഉപകരണത്തോട് നമ്മില് പലര്‍ക്കും അടങ്ങാത്ത ശത്രുതയായിരുന്നു. ഏതോ അപ്രതിരോധ്യനായ ശത്രുവോടെന്ന പോലെ നാം കമ്പ്യൂട്ടറിനെ കണക്കാക്കി. ഇതിലൂടെ നമുക്ക് നഷ്ടമായത് നമ്മുടെ പുരോഗതിയിലേക്കുള്ള സുഗമമായ പാതയായിരുന്നു. നേരത്തെ ഇതുപയോഗപ്പെടുത്താന് തുടങ്ങിയ നമ്മുടെ അയല് സംസ്ഥാനങ്ങളൊക്കെ വളരെയേറെ മുന്നിലെത്തി. ഏതായാലും നാമിപ്പോള് ഉണര്‍ന്ന് പ്രവര്‍ത്തിക്കാന് തുടങ്ങിയിരിക്കുന്നുവെന്നത് ആശ്വാസദായകമാണ്. അക്ഷയ പദ്ധതിയും ഐ.ടി. അറ്റ് സ്കൂളും വിക്ടേഴ്സും സ്മാര്‍ട്ട് ക്ലാസ്സ്റൂമുകളും ഇ-കൃഷിയും പിന്നെ ഇ-പരാതിയുമൊക്കെയായി നമുക്ക് മാത്രം അവകാശപ്പെട്ടതാണല്ലോ. ഇപ്പോള് നാം കുറേയൊക്കെ സ്മാര്‍ട്ടാവുകയും ചെയ്തു. നല്ലത് തന്നെ. ഇനിയും നമുക്ക് ഏറെ മുന്നേറേണ്ടതുണ്ട്. ലോകത്തിന്റെ കുതിപ്പിനൊപ്പമെത്താന്.\nവൈമാക്സ് (WiMax) ടെക്നോളജിയെസ്സംബന്ധിച്ച് ചിന്തിച്ചതാണ് ഇങ്ങനെയൊരു മുഖവുര കൊണ്ട് തുടങ്ങാന് വിനീതനായ കോര്‍ക്കറസിനെ പ്രേരിപ്പിച്ചത്. സമീപ ഭാവിയില് തന്നെ ഈ വയര്‍ലെസ് ടെക്നോളജി മുഖേന എവിടെയും എപ്പോഴും ആര്‍ക്കും അതിവേഗ ഇന്റര്‍നെറ്റ് കണക്ഷന് ലഭ്യമാക്കാവുന്ന ഹോട്ട് പ്ലേയ്സായി ഭൂമുഖം മാറുമെന്നാണ് വിദഗ്ദര് നിരീക്ഷിക്കുന്നത്. ഇവിടെയാണ് ടെക്നോളജി പ്രയോജനപ്പെടുത്തുന്നതില് നാം വരുത്തിയ ഉദാസീനത നമ്മെ അലോസരപ്പെടുത്തുന്നത്. നേരത്തെ ഈ രംഗത്ത് ലഭ്യമായ വൈ-ഫൈ വയര്‍ലെസ് സാങ്കേതിക വിദ്യ പ്രയോജനപ്പെടുത്താന് നാം എവിടെയും തയ്യാറായില്ല. ബാംഗ്ലൂര്, ഹൈദരാബാദ്, ചൈന്നെ തുടങ്ങിയ നഗരങ്ങളിലെല്ലാം ഭാഗികമായെങ്കിലും ഇത് പ്രാവര്‍ത്തികമാക്കി. വിനോദ സഞ്ചാരികളുടെ പറുദീസയായ കശ്മീരിലെ ദാല് തടാകം വരെ വൈ-ഫൈ ഹോട്ട് മേഖലയാക്കാന് ബന്ധപ്പെട്ടവര് ശ്രദ്ധചെലുത്തിയതായി വാര്‍ത്തയുണ്ടായിരുന്നു.\nവൈ^ഫൈയുടെ പരിമിതികളില് നിന്ന് മുക്തമായിട്ടാണ് വൈമാക്സിന്റെ കടന്നുവരവ്. ഏതാണ്ട് കേരളത്തിലെ ഒരു താലൂക്കിന്റെ വിസ്തീര്‍ണ്ണം മുഴുക്കെ ഒരൊറ്റ വൈമാക്സ് ടവറിന് കീഴില് കൊണ്ട് വന്ന് എവിടെയും എപ്പോഴും വയര്‍ലെസ് സാങ്കേതിക വിദ്യയിലൂടെ ഇന്റര്‍നെറ്റ് ലഭ്യമാക്കാവുന്ന ഹോട്ട് പ്ലെയ്സാക്കി മാറ്റാവുന്നതാണ്. പാശ്ചാത്യ നാടുകളില് മൊബൈല് നെറ്റ്വര്‍ക്ക് കമ്പനികള് ഇപ്പോള് തങ്ങളുടെ നെറ്റ്വര്‍ക്ക് വൈമാക്സ് സംവിധാനത്തിലേക്ക് മാറ്റാനുള്ള ഒരുക്കമാരംഭിച്ചു. ഇതിന് ഒരുപാട് നേട്ടങ്ങളുണ്ട്. മുക്കിലും മൂലയിലുമൊക്കെ നെറ്റ്വര്‍ക്ക് കമ്പനികള് സ്ഥാപിക്കുന്ന നൂറുക്കണക്കിന് ടവറുകള്‍ക്ക് പകരം 30-60 കിലോമീറ്റര് പരിധിയില് ഒരൊറ്റ ടവര് മതിയാവുമെന്നത് വലിയ കാര്യമാണല്ലോ. അമേരിക്കയില് സ്പ്രിന്റ്, മോട്ടറോള തുടങ്ങിയ കമ്പനികള് ഇത്തരം വൈമാക്സ് ടവറുകള് സ്ഥാപിച്ച് രാജ്യം മുഴുക്കെ അതിവേഗ ഇന്റര്‍റ്റ്െ കണക്ഷന് ലഭ്യമാക്കാവുന്ന ഹോട്ട് പ്ലെയിസാക്കി മാറ്റുകയാണ്.\nമൊബൈല് ഫോണിന് മാത്രമല്ല ഇന്റര്‍നെറ്റ് ടെലിഫോണി സംവിധാനത്തിനും വൈമാക്സ് വലിയ സൌകരര്യമൊരുക്കും. വൈ^ഫൈ ഉള്‍പ്പെടെ നിലവിലെ വയര്‍ലെസ് സംവിധാനം മുഴുക്കെ കാലഹരണപ്പെടുകയോ പിന്തള്ളപ്പെടുകയോ ചെയ്യുന്ന അവസ്ഥയാണത്രെ വരാനിരിക്കുന്നത്. നിങ്ങളൊരു ലാപ്ടോപുമായോ മൊബൈല് ഫോണുമായോ കേരളത്തിലെവിടെ സഞ്ചരിക്കുമ്പോഴും അതുപയോഗിച്ച് നിങ്ങള്‍ക്ക് എങ്ങും അതിവേഗ ഇന്റര്‍നെറ്റ് കണക്ഷന് ലഭ്യമാക്കാന് സാധിക്കുമെന്നത് വലിയ സൌകര്യം തന്നെയാണല്ലോ. ഇതാണ് വൈമാക്സ് ടെക്നോളജി നമുക്ക് വാഗ്ദത്തം ചെയ്യുന്നത്.\nWorldwide Interoperability for Microwave Access എന്ന് വൈമാക്സിന്റെ പൂര്‍ണ്ണ രൂപം. അതീവ വേഗതയില് വന്‍തോതില് ഡാറ്റാ കൈമാറ്റം നടത്താനാവുമെന്നതാണ് ഇതിന്റെ മുഖ്യ സവിശേഷത. മൊബൈല് നെറ്റ്വര്‍ക്ക് മാത്രമല്ല, സമീപ ഭാവിയില് ടെലിഫോണ് സംവിധാനം തന്നെ വൈമാക്സിലേക്ക് മാറുമെന്നും നീരീക്ഷകര് അഭിപ്രായപ്പെടുന്നു. രാജ്യം മുഴുക്കെ കേബിളില്ലാത്ത ഒരു ടെലിഫോണ് സംവിധാനം. നമ്മുടെ റോഡുകളുടെ ഓരങ്ങള് കേബിളിന് വേണ്ടി ഇനി കീറിമുറിക്കേണ്ടി വരില്ല. നിലവിലെ കേബിളൊക്കെ മണ്ണിലങ്ങനെ കിടക്കട്ടെ. നമുക്കിനി വയര്‍ലെസ്സായി സംസാരിക്കാം, ചിന്തിക്കാം, ഡാറ്റാ കൈമാറ്റം നടത്താം. അതിനുള്ള തയ്യാറെടുപ്പാണ് ഇനി വേണ്ടത്. പാശ്ചാത്യ രാജ്യങ്ങളിലിപ്പോള് വൈമാക്സ് ടെക്നോളജി ഉള്‍ക്കൊണ്ട വസ്ത്രങ്ങളും ഷൂകളും വരെ രൂപകല്‍പന ചെയ്യപ്പെട്ടു. കമ്പ്യൂട്ടറും മൊബൈല് ഫോണും വേണ്ട, പ്രത്യേക വസ്ത്രവും ഒരു ബ്ലൂടൂത്ത് ഹെഡ്സെറ്റും ഉണ്ടായാല് നിങ്ങള്‍ക്ക് എവിടെയും എപ്പോഴും സംഗീതമാസ്വദിക്കാം. ഇനി കൂടെ ഒരു കണ്ണട കുടി ധരിച്ചാല് നിങ്ങള്‍ക്ക് ലൈവായി ടെലിവിഷന് പരിപാടികള് കാണാം, ഹോളിവുഡ് സിനിമയും ആസ്വദിക്കാം. വൈമാക്സ് ടെക്നോളജിയെ പരമാവധി പ്രയോജനപ്പെടുത്താന് ലോക രാഷ്ട്രങ്ങളൊക്കെ ഒരുങ്ങുകയാണെന്നാണ് വാര്‍ത്ത.\nവൈമാക്സ് കടന്നുവരുന്നതോടെ നമ്മുടെ ടെലിഫോണിന്റെയും മൊബൈല് ഫോണിന്റെയും ബില് തുക നിലവിലുള്ളതിനെ അപേക്ഷിച്ച് 50-75 ശതമാനം വരെ കുറയുമെന്നാണ് കണക്ക്. അതാകട്ടെ ഏത് ഉപകരണത്തിലൂടെയും എവിടെയും എപ്പോഴും ഇന്റര്‍നെറ്റ് കണക്ഷനും ലഭ്യമാക്കിക്കൊണ്ട് തന്നെ. പഠനവും അധ്യാപനവുമൊക്കെ പുതിയ തലത്തിലേക്ക് വഴിമാറും. നോട്ട് പുസ്തകത്തിന് പകരം ഓരോ കുട്ടിക്കും ഒരു ലാപ്ടോപ് കമ്പ്യൂട്ടര്. അല്ലെങ്കില് ഒരു പി.ഡി.എ. അതുമല്ലെങ്കില് ഒരു സ്മാര്‍ട്ട് ഫോണ്. പാഠപുസ്തകങ്ങളും കുറിപ്പുകളുമൊക്കെ അധ്യാപകന്റെ കമ്പ്യൂട്ടറില് നിന്ന് വിദ്യാര്‍ഥിയുടെ കമ്പ്യൂട്ടറിലേക്ക് വൈമാക്സ് ടെക്നോളജിയിലൂടെ ഒഴുകിവരുന്നു. എല്ലാം ഇന്ററാക്ടീവ് പ്രോഗ്രാമുകള്.\nമോട്ടറോള, സാംസംഗ്, നോര്‍ട്ടല്, ഇന്റല് തുടങ്ങിയ ഭീമന് കമ്പനികളൊക്കെ വൈമാക്സ് ടെക്നോളജി ലോകം മുഴുക്കെ വ്യാപിപ്പിക്കാനുള്ള ദൃഢ നിശ്ചയത്തിലാണ്. നിങ്ങളുടെ മൊബൈല് ഉപകരണത്തിലൂടെ സെക്കന്റില് നൂറ് മെഗാബയ്റ്റ് ഡാറ്റാ കൈമാറ്റം നടത്താനാവുമെന്നത് സങ്കല്‍പിച്ചു നോക്കൂ. 2012-മാണ്ടോടെ വൈമാക്സ് ഇത്തരമൊരു അവസ്ഥയിലെത്തുമെന്നും ഇവര് വാഗ്ദത്തം ചെയ്യുന്നു. ഇങ്ങനെയൊക്കെയാണെങ്കിലും വൈമാക്സ് ഇപ്പോഴും അതിന്റെ ശൈശവദശ പിന്നിട്ടിട്ടില്ല. ടെക്നോളജി രംഗത്തെ മുന്നേറ്റവും അതിന്റെ വേഗതയും ഇപ്പോള് പ്രവചനങ്ങള്‍ക്കൊക്കെ അതീതമാണല്ലോ. ഏതൊക്കെ ടെക്നോളജിക്ക് എത്രകാലം പിടിച്ച് നില്‍ക്കനാവുമെന്ന് ആര്‍ക്കും ഉറപ്പിച്ച് പറയാനാവില്ല. ചിലപ്പോള് ഇതിനെയൊക്കെ കടത്തിവെട്ടുന്ന പുതിയ വയര്‍ലെസ് സാങ്കേതിക വിദ്യകളും രംഗത്തെത്തിയെന്ന് വരാം. അതേതായാലും നിലവില് ലഭ്യമായ ടെക്നോളജി പരമാവധി പ്രയോജനപ്പെടുത്താന് നമുക്ക് സാധ്യമാവേണ്ടതുണ്ട്.\nPosted by korkaras at 11:40 AM No comments: Links to this post


Emalayalee.com - അഭിഷേകാഗ്‌നി കാത്തലിക് മിനിസ്ട്രി ഒരുക്കുന്ന യൂത്ത് കോണ്‍ഫറന്‍സ് 'എബ്‌ളൈസ് ഇന് ദ സ്പിരിറ്റ്' 18, 19 തീയതികളില്\nഅഭിഷേകാഗ്‌നി കാത്തലിക് മിനിസ്ട്രി ഒരുക്കുന്ന യൂത്ത് കോണ്‍ഫറന്‍സ് 'എബ്‌ളൈസ് ഇന് ദ സ്പിരിറ്റ്' 18, 19 തീയതികളില്\nലണ്ടന്: അഭിഷേകാഗ്‌നി കാത്തലിക് മിനിസ്ട്രിയുടെ നേതൃത്വത്തില് യുവജനങ്ങള്‍ക്കായി ഓണ്‍ലൈനില് രണ്ടുദിവസത്തെ ധ്യാനം 'എബ്‌ളൈസ് ഇന് ദ സ്പിരിറ്റ്' 18, 19 (ശനി , ഞായര് ) തീയതികളില് സംഘടിപ്പിക്കുന്നു.\nഉച്ചകഴിഞ്ഞ്3മുതല് വൈകിട്ട്6വരെ നടക്കുന്ന ധ്യാനം ഡയറക്ടര് ഫാ. ഷൈജു നടുവത്താനി , ഐനിഷ് ഫിലിപ്പ് , ജോസ് കുര്യാക്കോസ് എന്നിവര് നയിക്കും. അമേരിക്കയില്‍നിന്നുമുള്ള റോണ് , ഷെറി എറിക്‌സണ് ദമ്പതികള് ആത്മീയാനുഭവം പങ്കുവയ്ക്കും. വചനപ്രഘോഷണം , പ്രയ്സ് ആന്‍ഡ് വര്‍ഷിപ് , ദിവ്യകാരുണ്യ ആരാധന, അനുഭവ സാക്ഷ്യങ്ങള് തുടങ്ങിയവ ശുശ്രൂഷയുടെ ഭാഗമാകും.\nപങ്കെടുക്കുന്നവര് www.afcmuk.org/register എന്ന ലിങ്കില് രജിസ്റ്റര് ചെയ്യേണ്ടതാണ് .\nവിവരങ്ങള്‍ക്ക്: ബ്ലെയര് ബിനു 44 7712 246110.


കോഴിക്കോട്ട് കൊറോണ നിരീക്ഷണത്തിലായിരുന്ന 28കാരി മരിച്ചു: ശ്രവം പരിശോധനയ്ക്ക് അയച്ചു • ഇ വാർത്ത | evartha corona quarantine death issue calicut\nകോഴിക്കോട്ട് കൊറോണ നിരീക്ഷണത്തിലായിരുന്ന 28കാരി മരിച്ചു: ശ്രവം പരിശോധനയ്ക്ക് അയച്ചു\nകോഴിക്കോട് കോവിഡ് നിരീക്ഷണത്തിലായിരുന്ന യുവതി മരിച്ചു. 26കാരിയായ ഷബ്നാസ് ആണ് മരിച്ചത്. മലപ്പുറം എടപ്പാൾ സ്വദേശിയാണ് ഷബ്നാസ്. അർബുദ രോഗിയായിരുന്ന ഷബ്നാസ് മെയ് 20 നാണ് ദുബായിൽ നിന്നെത്തിയത്.\nയുവതിയുടെ സ്രവം പരിശോധനയ്ക്ക് അയച്ചിട്ടുണ്ട്. കോഴിക്കോട് സ്വകാര്യ ആശുപത്രിയിൽ വച്ചായിരുന്നു മരണം. ഇന്നലെ കൊറോണ വൈറസ് ബാധയെത്തുടർന്ന് വൈദികൻ മരിച്ചതോടെ സംസ്ഥാനത്ത് കോവിഡ് മരണം പതിനൊന്നായി. ഗുരുതര ശ്വാസകോശ രോഗ ബാധയെ തുടർന്ന് ചികിത്സയിലായിരുന്ന വൈദികൻ റവ. ഫാ കെജി വർഗീസാണ് (77) ഇന്നലെ മരിച്ചത്.\nഅതേസമയം വൈദികന് രോഗം ബാധിച്ചത് എവിടെ നിന്നെന്ന് കണ്ടെത്താനായില്ല. കോവിഡ് ഫലം വരും മുമ്പ് മരിച്ചതിനാൽ സമ്പർക്ക പട്ടിക തയ്യാറാക്കലും വെല്ലുവിളിയാണ്.\nസംസ്ഥാനത്ത് ഇന്നലെ 86 പേർക്കാണ് കോവിഡ്-19 സ്ഥിരീകരിച്ചത്. മലപ്പുറം ജില്ലയിൽ നിന്നുള്ള 15 പേർക്കും ആലപ്പുഴ ജില്ലയിൽ നിന്നുള്ള 10 പേർക്കും കാസർഗോഡ് ജില്ലയിൽ നിന്നുള്ള9പേർക്കും കൊല്ലം ജില്ലയിൽ നിന്നുള്ള 8 പേർക്കും തിരുവനന്തപുരം ജില്ലയിൽ നിന്നുള്ള7പേർക്കും (ഒരാൾ മരണമടഞ്ഞു) കോട്ടയം, തൃശൂർ, വയനാട് ജില്ലകളിൽ നിന്നുള്ള6പേർക്ക് വീതവും പാലക്കാട്, കോഴിക്കോട്, കണ്ണൂർ ജില്ലകളിൽ നിന്നുള്ള5പേർക്ക് വീതവും എറണാകുളം ജില്ലയിൽ നിന്നുള്ള3പേർക്കും പത്തനംതിട്ട ജില്ലയിൽ നിന്നുള്ള ഒരാൾക്കുമാണ് രോഗം സ്ഥിരീകരിച്ചത്.\nTopics: CALICUT covid19